كۆمەڵێك لەنهێنیەكانی سیستەمی ئای(ئایفۆن – ئایپۆد – ئای پاد) - مالپەری رامین شێروانی\nلاپەرەی سەرەكی » » كۆمەڵێك لەنهێنیەكانی سیستەمی ئای(ئایفۆن – ئایپۆد – ئای پاد)\nكێ لە بەرەو پێشچووندایە و بەرهەمهێنەرانی مۆبایلی زیرەكیش بەردەوام لە هەوڵدان بۆ پێشكەش كردنی باشترین خزمەتگوزاری. ئەوەتا كێبەركێیەكی زۆر كەوتۆتە نێوان سیستەمەكانی ئای كۆمپانیای ئەپڵ و سیمبیانی نۆكیا و ئەندرۆیدی گۆگڵ و…..هتد. بەڵام لێرەدا پرسیار ئەوەیە ئایا كامیان لەلای بەكارهێنەران زۆر پەسەندە و ئاسانە لە بەكارهێنانی دا؟ لە وەڵامدا لەبەر ئەوەی سیمبیان خەباتی زۆرە و لەمێژەوە هەیە وبەكارهێنەرانی زۆرە بەڵام ئایفۆنی ئەپڵ لەگەڵ ئەوەشدا كە لەمێژەوە پەیدا نەبووە سەرەنجی زۆرترنی بەكارهێنەرانی ڕاكێشاوە\nبەهۆی ئەو سیستەمە ناوازەیەوە كە بە سیستەمی ئای ناسراوە و بەهۆی بەتوانای بەرنامەكانیەوە. بە نمونە بڕۆ گەیمێك لەسەر ئایفۆن ئیش پێ بكە و گەیمێكیش لەسەر نۆكیا ئەوجا دەبینی ئایفۆن پلەیستەیشنێی بچوكە و نۆكیاش ماریۆی جارانە.ئەوەی مەبەستمانە ئەوەیە ئەو سیستمانەی مۆبایل هەموویان نهێنی تایبەت بەخۆیانیان هەیە بۆ ئەنجامدانی هەندێك كاری ناوەزە وجوان تەنها بە چەند هەنگاوێكی كەم. ئێمەش لێرەدا چەند نهێنیەكی سیستەمی ئای ئەپڵتان بۆ دەخەینە ڕوو كە لەسەر ئایفۆن و ئایپۆد و ئایپاد ئیش دەكات.\n1-چۆن وینەیەكی شاشەی ئایفۆنەكەت دەگریت؟ بۆ ئەنجامدانی ئەم كارە دەست بە دوگمەی كوژاندنەوە پاشان دوگمەی home دابگرە دەبینین وەكو فلاشێك وینەیەكی شاشەی مۆبایلەكەت دەگیرێت و دەچێتە بەشی وێنەكانەوە.\n2-چۆن زەنگی مۆبایلەكەت بێدەنگ دەكەیت لەكاتی هاتنی پەیوەندی دا؟ ئەم كارە زۆر گرنگە بەتایبەتی لە شوێنێكدا كە پێویست بێت مۆبایلەكەت بێدەنگ(صامت)بێت. بۆ ئەم مەبەستە تەنها یەك جار دەست بە دوگمەی كوژاندنەوە دابگرە، زەنگەكە نامێنێت و پەیوەندیەكەشت هەر بۆ دێت.\n3-چۆنیەتی بەكارهێنانی Multitasking، Multitasking چیە؟ فرمانی Multitasking لە ڤیرشنی چواری سیستەمی ئای دا هەیە و بە دوجار داگرتنی دوگمەی home دەبێتەوە و دەبینین ئەو بەرنامانەی كە كراونەوە لە وێدا دەردەكەون، چونكە ئەگەر تۆ ڤێرشنی چوار بەكار بەریت ئەوا ئەگەر دوگمەی homeیش لێبدەیت بۆ داخستنی بەرنامەیەك ئەوا دانەخراوەتەوە، بەڵكو بە هۆی فرمانی Multitasking دەتوانی بچیتەوە سەر بەرنامە كە بە شێوەیەك لە و شوێنەی كە دات خستبوو دێتەوەوە هەمان شوێن. كەواتە دەتوانین بڵێن فرمان Multitasking هەڵدەستێت بە دووبارە كردنەوەی بەرنامەكان لە هەمان ئەو شوێنەی كە دامان خستبوو. جا بۆ داخستنەوە بەرنامەكان لەناو Multitaskingدا ئەوا دەست لەسەر ئایكۆنی یەكێك لەبەرنامەكان دابگرە تا ئایكۆنێكی سوردەردەكەوێت لەسەر لای راست بەشی سەرەوەی ئایكۆنەكە، ئیستا پەنجە بنێ بەم ئایكۆنە سورە بۆ داخستنی بەرنامەكە بەتەواوی.\n4-چۆن وێنەیەك یان ناوێك دەسڕیتەوە بە شێوەیەكی ئاسان؟ بۆ ئەم مەبەستە پەنجە لەسەر ئەو ناوە یان وێنەیە یان ….هتد دایگرە و بیكێشە بۆ لای ڕاست، دەبینین دوگمەی Delete دەردەكەوێت وتۆش پەنجەی پێدابنێ دەبینین دەسڕێتەوە.\n5-چۆن فۆڕماتێكی سادەی ئایفۆنەكەم بكەم؟ بۆ ئەم كارە بۆ ماوەی 10 چركە هەردوو دوگمەی كوژاندنەوە و home بەیەكەوە دابگرە تا لۆگۆی ئەپڵ دەردەكەوێت ، ئەم كارەش چارەسەری جامبوونی ئایفۆنەكەت بۆ دەكات.\n6-چۆن ڕیژەی پاترییەكەت لە تەنیشت ئایكۆنی پاترییەكە دەردەخەیت و دەیشاریتەوە؟ بۆ ئەم كارە بچۆ بۆ General>setting>Usage پاشان فرمانی Battery Percentage كە تێیدا تۆ دەتوانیت چالاكی بكەیت و وە هەروەها نا چالاكیشی بكەیت.\n7-چۆنیەتی ڕێگرتن لە گۆرینی شاشەی ئایفۆنەكەت بۆ سەر باری پانی، بۆ ئەم مەبەستە دوو جار پەنجە بنێ بە دوگمەی home پاش دەركەوتنی پەنجەرەی ئنجا بەلای چەپدا پەنجە بخشێنە دەبنین ئەم شێوەیەیە دەردەكەوێت كە لەم وێنەیەی خوارەوە دیارە:\nپاش دەركەوتنی ئەم بەشە، ئەوا پەنجە بنێ بە دووگمەكەی لای راست بۆ ڕێ گرتن لە گۆڕینی شاشەكە بۆ سەر باری پانی. ئەگەر بشتەوێت بیهێنیتەوە سەر باری جاران ئەوا دووبارە پەنجەی پێا بنێ بۆ ناچالاككردنی.بیرت نەچێت ئەم نهێنیە تەنها لە ڤێرشنی 4 بەرەو سەرە.\n8-یازدە پەڕ و 2160 بەرنامە. مەبەستمان چیە لەمە؟ لە ڤێرشنی تازەی ئای كە ڤێرشنی 4 دەكات، تایبەتمەندیەكی تازە هەیە كە بریتیە لە دروستكردنی فۆڵ دەر لە پەڕەكاندا، كە هەر فۆڵدەرەی 12 دانە بەرنامە لە خۆی دەگرێت. جا بۆ كردنی ئەم كارە ئەوا پەنجە لەسەر یەكێك لەبەرنامەكان بنێ تا ئایكۆنەكانیان دەكەونە لەرزینەوە دوای ئەمە یەكێك لە ئایكۆنەكانی بەرنامەكان بگرەو بیدە بەسەر یەكێكی تردا، دەبینین فۆڵدەر دروست دەبێت، داوای ناونانی فۆڵدەرەكەشت لێدەكات، پاشان دەتوانی هەر بەڕاكێشان دەتوانی بەرنامەكانی تریش بكەیتە ناو ئەو فۆڵدەرەوە تا 12 دانە دەتوانیت. بەم شێوەیە دەتوانیت لە یازدە پەڕدا چەند فۆڵدەرێك دروست بكەیت كە دەتوانیت 2160 بەرنامەی تێدا جێ بكەیتەوە.\nلە كۆتایدا ئەوەی سەرەوە مشتێك بوون لە خەرمانی نهێنیەكانی سیستەمی ئای، بەڵام دڵ گران مەبن و بیرتان نەچێت كەوا سیستەمەكانی تریش وەكو سیمبیان و ئەندرۆید و….هتد نهێنی تایبەت بە خۆیانیان هەیە و چەندەها شتی ناوەزە لەخۆ دەگرن، بۆ یە بەكارهێنەرانی سیستەماكانی تریش با هەوڵ بدەن لە زانینی نهێنی سیستەماكانی تر.\nتێبینی: ئه‌م نهێنیانه زیاتر له‌سه‌ر ڤێرشنی 4 به‌ره‌و سه‌رتر كارده‌كه‌ن.\nسەرچاوە:تۆری تەكنەلۆژیا و زانیاری كوردی\nنێردراوە لە لایەن raminsherwani لە 3:15 م


کوردیپێدیا - وەزارەتی تەندروستی حکومەتی هەرێم ئەمڕۆ 04-02-2017 لە رۆژی جیهانی شێرپەنجەدا راگەیەندراوێکی بڵاوکردەوە\n📝 وەزارەتی تەندروستی حکومەتی هەرێم ئەمڕۆ 04-02-2017 لە رۆژی جیهانی شێرپەنجەدا راگەیەندراوێکی بڵاوکردەوە | پۆل: بەڵگەنامەکان | زمانی بابەت: 🏳 کوردیی ناوەڕاست\nوەزارەتی تەندروستی حکومەتی هەرێم ئەمڕۆ 04-02-2017 لە رۆژی جیهانی شێرپەنجەدا راگەیەندراوێکی بڵاوکردەو\nئێمە دەتوانین، من دەتوانم\nبەشداربم لە بەرەنگاربوونەوەی شێرپەنجە\nدروشمی رۆژی جیهانی شێرپەنجەیە\nراگەیەندراوێک لە وەزارەتی تەندروستی\nرۆژی جیهانی شێرپەنجە لە 4 ی مانگی شوباتی هەموو ساڵێک دەرفەتێکی جیهانی گرنگە بۆ بەگژداچوونەوەی شێرپەنجە لە جیهان.\nلەم رۆژەدا چالاکی جۆراوجۆر و بەرفراوان ئەنجامدەدرێت بۆ وشیارکردنەوەی هاووڵاتییان لە نەخوشی شێرپەنجه و مەترسییەکانی و چۆنیەتی خۆپاراستن لێی. هەروەها هەماهەنگی و هاوکاری نێوان هه مووان لە لایەنە پەیوەندیدارە حکومی و ناحکومییەکان و تاک و کۆمەڵ چونکە هەروەک لە دروشمی ئەم رۆژەدا هاتووە، ئێمە دەتوانین من دەتوانم گرنگی و رۆڵی هەمووان دەردەخات لە هەنگاوەکانی بەرەنگاربوونەوەی شێرپەنجە.\nشێرپەنجە ئەو نەخۆشییەیە کە ساڵانە زیاتر لە 8 ملیۆن کەس دەکوژێت و زیاتر لە 14 ملیۆن کەس نەخۆشدەخات لە جیهان هەروەک لە راپۆرتی رێکخراوی تەندروستی جیهانی دا هاتووە. بەجۆرێک لە هەر 100000 کەس 180 کەس توشی شێرپەنجە دەبن و پێشبینی زیاتربوونی ژمارەکە دەکرێت لەساڵانی داهاتوودا.\nهۆکاری سەرەکی شێرپەنجە بەستراوەتەوە بەشێوازی ژیانی ناتەندروست لە قەڵەوی و کەم جوڵەیی و وەرزشنەکردن و کەمخواردنی سەوزە و میوە و کێشانی جگەرە و خواردنەوە کهولییەکان لەگەڵ هەندێک نەخۆشی ڤایرۆسی.\nجێگای دڵخوشییە کە توێژینەوەکان دەریانخستووە کە 30% بۆ 50% شێرپەنجه دەکرێت پێشیلێبگیرێت بەرێکارە خۆپارێزییەکان وپەیڕەوکردنی شێوازی ژیانی تەندروست.\nلە هەرێمی کوردستان ئامارەکان پێشبینیکراوە و کەمترە لە ستاندەردە جیهانییەکان و تەنانەت لە وڵاتانی دەوروبەر و ناوچەکەش کەمترە، لە ساڵی 2015 لە هەرێمی کوردستان لە هەر 100000 کەس 99 کەس توشیرپەنجە بوون و لە ساڵی 2016 زمارەکە بووە بە 97 کەس لە هەر 100000 کەس.\nکۆی گشتی شێرپەنجە لە کوردستان لە ساڵی 2016 دا 5085 نەخۆش بووە، ئەوەی جێگای سەرنجە رێژەی توشبوان لە ژناندا زۆرترە لە پیاوان لە هەرێمی کوردستان بەڕێژەی 104 توشبوی شێرپەنجە لە ژنان لە هەر 100000 ژن لە هەرێم، لەکاتێکدا لە پیاوان رێژەکە 91.5 بووە لە هەر سەد هەزار پیاو لە هەرێمی کوردستان لە ساڵی 2016.\nچاودێری و چارەسەری شێرپەنجە یەکێک بووە لە ئەرکە لەپێشینەکانی وەزارەتی تەندروستی و لە ئەولەوییەتی کارەکانماندا بووە سەرەڕای قورسی قەیرانی دارایی و فشاری زۆری سەر نەخوشخانە و سەنتەرەکانی شێرپەنجە لە هەرێم بەهۆی زوری ژمارەی ئاوارەکان لە کوردستان کە ئەوانیش لە نەخوشخانەکانمان چارەسەر دەکرێن. تواندراوە پێوستی ئەو نەخوشخانە و سەنتەرانە دابینبکرێت بەگوێرەی توانا بەهاوکاری سندوقی کۆمەک بۆ توشبووانی شێرپەنجە بەسوپاسەوە هاوکاری بەردەوامی نەخوشخانە و سەنتەر و نەخوشانی شێرپەنجەی کردووە لە کوردستان.\nلە ساڵی 2016 شدا بەردەوام بووین لە ناردنەدەرەوەی نەخوشانی شێرپەنجە بۆ پشکنینی پێت سکان وچارەسەری و نەشتەرگەری چاندنی مۆخی ئێسک هەروەها نۆژەنکردنەوە و فراوانکردنی نەخۆشخانەکانی هیوا لە سلێمانی و نانەکەلی و بەشی چارەسەری شێرپەنجە لە نەخوشخانەی رزگاری لە هەولێر و دابینکردنی دەرمان و پێویستییەکانی تاقیگە و پێوستیەکانی تری هەردوو نەخۆشخانە، هەروەها نۆژەنکردنەوەی سەنتەری چاندنی مۆخی ئێسک لە سلێمانی کە بۆ یەکەمجار لە هەرێمی کوردستان بەهاوکاری تیمی پزیشکانی ئیتاڵی نەشتەرگەری چاندنی مۆخی ئێسک ئەنجامدراوە بە سەرکەوتوویی هەروەها دەستکردن بە پرۆژەی درووستکردنی سەنتەری چارەسەر بە تیشک بۆ شێرپەنجە لە شاری هەولێر کە پرۆژەیەکی زۆر گرنگ و پێویستە لە پارێزگای هەولێر بۆ چارەسەری نەخۆشانی شێرپەنجە و کەمکردنەوەی ئەو فشارە زۆرەی کەوتووەتە سەر سەنتەری ژیانەوە بۆ تیشکەچارەسەر لە شاری سلێمانی، هەروەها ئەنجامدانی خولی راهێنان بۆ پزیشکان و کارمەندانی نەخۆشخانەکانی چارەسەری شێرپەنجە لە کوردستان.\nلەو دەرفەتە دا پەیامی ئێمه بۆ هاووڵاتییان\nرەچاوکردنی شێوازی ژیانی تەندروستە لە وەرزشکردن و خواردنی تەندروست و زیادکردنی خواردنی سەوزە و میوە و رزگاربوون لە قەڵەوی و کێشی زیاد و وازهێنان لە جگەرە کێشان و خواردنەوە کهولییەکان.\nبەشداربوون لە پرۆگرامەکانی پشکنین و دۆزینەوەی پێشوەختی شێرپەنجە کە لەهەرێمی کوردستان جێبەجێدەکرێت.\n1. 👁 04-02-2017\n📅 رۆژی دەرچوون: 04-02-2017\n➕ ئەم بابەتە لەلایەن: (هاوڕێ باخەوان)ەوە لە: Feb 4 2017 1:13PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 4 2017 1:14PM باشترکراوە\n👁 ئەم بابەتە 4,016 جار بینراوە


یەکێتیی حزبی بڕیارە قورسەکانە\n09:36 - 02/10/2021\nیەکێتیی نیشتمانیی کوردستان، بەبڕیار و گوتاری نەتەوەیی و نیشتمانیی لەپێناوی کۆمەڵانی خەڵکی کوردستان، تێکۆشاوەو خەباتی لەپێناوی نان و ئازادیدا کردووە.\nیەکێتیی بەدرێژایی تەمەنی پڕ لەسەروەری خۆیدا، هیچ کاتێك نەچۆتە ژێر باری بڕیاری داگیرکەران ، بەڵکو هەمیشە بەگژ بڕیارو گوتاری داگیرکەراندا چۆتەوەو هەمووشیان ، زەبرو گورزی پێشمەرگەکانی یەکێتییان بەجۆرێك بینیووە ، کە هەرگیز بیریان نەچێتەوە.\nپەلامارەکانی تۆپخانەی ئێران لە 1994 بۆسەر پێنجوێن و قەڵادزێ و هەڵەبجەو هێرشی زەمینی حەرەس جمهوری لە 31 ئابی 1996 بۆ سەر شاری هەولێرو هێرشی جەندرمەی تورك لەساڵی 1997 بۆ باڵەکایەتی و دۆڵی هیران، بۆ بچوککردنەوەو لەقاڵبدانی یەکێتیی بوو بۆ ئەوەی لەپڕۆژە نەتەوەیی و نیشتمانییەکانیدا دووری بخەنەوە.\nبەڵام سەرەڕای هەموو پیلانەکان، یەکێتیی مایەوە.\nبێگومان بڕیاری ئەنجامدانی هەڵبژاردنی پێشوەختەی پەرلەمانیش لەعیراقدا، کە یەکەمجارە لەمێژووی پەرلەمانیدا ، لەعیراق ئەنجام دەدرێت، بڕیارێکی هاوپەیمانی نێودەوڵەتیە ، بەسەرۆکایەتی ئەمریکا، بۆ بیناکردنەوەی عیراق و کۆتاییهێنانیشە بەنەهامەتی گەلانی عیراق و داگیرکاری و دەستکێشی هێزی بێگانە.\nیەکێتییش وەك هێزێکی پابەندی نێو هاوکێشە نیشتمانییەکانی عیراق وکوردستان ، بۆیە دووچاری زۆرترین سزاو گەمارۆ و گەلەکۆمەی داگیرکەران و دوژمنانی عیراق و کوردستان بۆتەوە، لەم هەڵبژاردنە چارەنوسسازەی ئەمجارەشدا، پیلانگێڕە نێوخۆیی و دەرەکیەکان لەبۆسەدان بۆ یەکێتیی و هێزە پێشکەوتووخوازەکانی دیکەی عیراق، بۆیە ناکرێ دەنگدەرانی بێ ئاگا لەم هەموو پیلانەی دەورووبەرمان، سزای یەکێتیی بدەین، چونکە لەڕابردوو بینیمان، لەئەنجامی سزادانی یەکێتییدا، هاوکێشەی حزبی قائیدو زۆرینەی پەرلەمانی چی بەسەر کوردانی ئێزیدی و ژیان و گوزەرانی خەڵکی کوردستان و بازاڕو بازرگانیدا هێنا، جگە لەزوڵمی پاشەکەوت و لێبڕین و لێخواردنی ناقانونی موچەی فەرمانبەران و خانەنشینانیشدا ، زەریبەی سەر نان و کەبابیشی هاتەسەر ، بۆ هەڵتەکاندنی گیرفانی هاوڵاتیان.\nقوباد تاڵەبانی: لە خوا داواكارین هەموو ساڵێك ئەم یادە پیرۆزە بە خێر و خۆشی و ئارامی بگەڕێتەوە ناومان\nبافڵ تاڵەبانی: ھیوادارم یادی لەدایكبوونی پێغەمبەر (د.خ) ھاندەرمان بێت بۆ قوڵکردنەوەی گیانی لێبووردەیی و پێکەوەژیان و کارکردنمان بۆ خزمەتکردنی خەڵک\nلە هەرێمی كوردستان 1147 توشبووی تر بە كۆرۆنا تۆماركرا


وه‌زاره‌تی ده‌ره‌وه‌ی ئێڕان ئاماری سه‌ردانیكردنی هاوڵاتیانی ئه‌مریكا بۆ وڵاته‌كه‌ی ئاشكراده‌كات\nبه‌هرام قاسمی وته‌بێژی وه‌زاره‌تی ده‌ره‌وه‌ی ئێران ڕایگه‌یاند: له ئازاری 2018ه‌وه تا ئێستا، هه‌زارو 879 هاووڵاتی ئه‌مریكی سه‌ردانی ئێرانیان كردووه.\nقاسمی له لێدوانێكدا بۆ ئاژانسی هه‌واڵی فه‌رمیی ئێران ناسراو به ئیرنا، ئاماژه‌ی به‌وه‌دا كه له ، له نۆ مانگی ڕابردوودا هه‌زار و 879 هاووڵاتی ئه‌مریكی به‌مه‌به‌ستی گه‌شتیاریی، به‌شداریكردن له كۆبوونه‌وه‌ی زانستی، سه‌ردانی ئێرانیان كردووه.\nقاسمی باسی له‌وه كردووه له‌و ئه‌مریكیانه‌ی سه‌ردانی ئێرانیان كردووه، 536یان به‌مه‌به‌ستی گه‌شتیاری، 511شیان سه‌ردانی ئاسایی بووه‌و ئه‌وانه‌ی تریش بۆ به‌شداری له پێشانگا و كۆبوونه‌وه زانستییه‌كان، چوونه‌ته ئێران.\nله‌به‌شێكی تری لێدوانه‌كه‌یدا بۆ ئیرنا، قاسمی ئاشكرای كردووه كه له ئازاری 2017-2018 دوو هه‌زار و 325 هاووڵاتی ئه‌مریكی چوونه‌ته ئێران و له 2016-2017ه‌ش شه‌ش هه‌زار و 372 ئه‌مریكی سه‌ردانی ئێرانیان كردووه.


Home›هەواڵ›ڕۆژهەڵاتی ناوەڕاست›ئێران هەنگاوێک بۆ دەستپێکردنەوەی دانوستان لەسەر بەرنامە ئەتۆمیەکەی هەڵدەگرێت\nبڕیارە رۆژی پێنج شەممە وەفدێکی ئێران سەردانی بروکسل بکات و لەگەڵ نوێنەرانی وڵاتانی بەشدار لە رێککەوتنی ئەتۆمی کۆببێتەوە.\nحسێن ئەمیر عەبدوڵاهییان وەزیری دەرەوەی ئێران، لە کۆبوونەوەیەکدا لە پەرلەمانی وڵاتەکەی رایگەیاندوە، رۆژی پێنج شەممە وەفدێکیان بۆ گفتوگۆ لەگەڵ سێ وڵاتی ئەوروپی بەشدار لە رێککەوتنی ئەتۆمی و نوێنەرانی هەر یەک لە چین و روسیا دەچێتە بروکسل.\nبەپێی هەواڵی میدیاکانی ئێران، ئامانج لەو کۆبوونەوەیە زەمینە سازکردنە بۆ دەستپێکردنەوەی دانوستانەکانی ڤییەننا، کە تایبەتن بە بەگەڕخستنەوەی رێککەوتنی ئەتۆمی.\nئێران و وڵاتانی کۆمەڵەی پێنج کۆ یەک لە ساڵی 2015 رێککەوتنی ئەتۆمیان واژۆکرد، بەڵام سێ ساڵ دواتر ئەمریکا بە سەرۆکایەتی دۆناڵ ترامپ لە رێککەوتنەکە کشایەوە و لەبەرامبەردا تارانیش پابەندبوونەکانی بەو رێککەوتنە هەڵپەسارد.\nلەدوای هاتنە سەرکاری جۆ بایدن سەرۆکی ئەمریکا، شەش گەڕی دانوستان لە نێوان ئێران وڵاتانی بەشدار لە رێککەوتنی ئەتۆمی لە ڤییەننا بەڕێوەچوون، کە ئامانج لەو دانوستانانە بەگەڕخستنەوەی رێککەوتنەکەی ساڵی 2015یە.\nلەگەڵ کۆتاییهاتنی خولی سەرۆکایەتی حەسەن رۆحانی، سەرۆککۆماری پێشووی ئێران دانوستانەکانی ڤییەننا راگیران و لە دوای دەستبەکاربوونی ئیبراهیم رەئیسی ئەمە یەکەم کۆبوونەوەی نێوان نوێنەرانی تاران و وڵاتانی بەشدار لە رێککەوتنی ئەتۆمییە.


وەزارەتی تەندروستی: لە ٢٤ کاتژمێردا ٢١ کەس توشی کۆرۆنا بوون – کوردی – RojNews.News\nوەزارەتی تەندروستی: لە ٢٤ کاتژمێردا ٢١ کەس توشی کۆرۆنا بوون\n18/04/2020 - 10:33:22 am\nچوؤرشەممە, 8 أبر 2020 – 18:31 ڕۆژنیوز – ناوەندی هەواڵەکان\nوەزارەتی تەندروستی ڕاگەیەندراوێکی سەبارەت بە ئاماری کشتی کۆرۆنا لە هەرێمی کوردستان بڵاوکردەوە.\nلە ڕاگەیەندراوەکەدا هاتووە: ژمارەی هاوڵاتیان لە کەرەنتینەکان (٦٧٦٣) هاوڵاتی بوون لە (٣٤) شوێنی جیاواز، لەئێستادا تەنها (١٦٤٩) هاوڵاتی لە کەرەنتین ماونەتەوە (٧٦٥) لە هەولێر، (٧٨) لە سلێمانی، (٧١٩) لە دهۆك، (٤٨) لە هەڵەبجە، (٩) لە گەرمیان، (٢٢) لە ڕاپەرین، (٨) کۆیە وە (٥١١٤) هاوڵاتی لە کەرەنتین دەرچوونە و گەڕانەوە ناو خانەوادەکانیان دوای تەواو بوونی ماوەی دوو هەفتە لەگەڵ کەرەنتین کردنی ژمارەیەکی تری کەرەنتین کراو لە ٢٤ کاتژمێری ڕابردوو کە کۆی گشتی بریتی بوو (٣٠٦) هاوڵاتی.\nلە ڕاگەیەندراوەکەدا، لەبارەی ئەو پشکنینانەی ئەنجامدراوە هاتووە: لەماوەی ٢٤ کاتژمێری ڕابردوو (١٦٠٧) پشکنین ئەنجام دراوە، (١٣٥٩) هەولێر، (١٤٢) سلێمانی، (١٠٦) دهۆك، دەرەنجام (٢١) توشبووی نوێ تۆمارکرا وە بەم شێوەیەی خوارەوە، کە ٢٠ کەسیان لە هەولێرە و یەک کەسیان لە سلێمانییە.\nلەکۆتایی ڕاگەیەندراوەکەدا ئاماری گشتی توشبووانی کۆرۆنا خراوەتەڕوو کە تێیدا هاتووە: کۆی گشتی توشبووان بە ڤایرۆسی کۆرۆنای نوێ COVID-19 لە هەرێمی کوردستان گەشتە (٣٠٩) تووشبوو، لەنێویاندا (٣) مردن هەیە و (١١٩) نەخۆش چاکبووەتەوە، ئەوانی تر هەموویان لەژێر چاودێریی پزیشکی دان.\nوەزارەتی پێشمەرگە لەسەر هێرشی چەتەکانی داعش ڕاگەیەندراوێکی بڵاوکردەوە\nجوتیاران دەتوانن لە ١٢ی شەو بۆ ٦ی بەیانی کار بکەن\nخانەوادەکەی زانیارییان لەسەر چارەنووسی قارەمان شوکری نییە\nهەوڵ دەدرێت لە ناوچە دابڕێندراوەکان کورد یەکڕیز بێت لە هەڵبژاردندا


بانگهێشت و دەسبەسەرکردنی هاووڵاتییانی کورد بەردەوامە\nڕاپۆرت/ حکوومەتی نیزامی و پچڕانی ئینتێرنێت پاش ناڕەزایەتییەکانی کوردستان خۆپیشاندەکانی مەریوان چەندین کوژراو و برینداری لێکەوتەوە مانگرتنی هاووڵاتییان بۆ ناڕەزایەتی بە گرانبوونی بێنزین، شارەکانی کوردستانی ڕۆژهەڵاتیشی گرتەوە ڕاپۆرتێک لەسەر "محەممەد سەلەحشوور"، زیندانیی سیاسیی کورد لە زیندانی ورمێ لاوێکی ئیلامی بە ٦ مانگ زیندانیی تەعزیری مەحکووم کرا لە گوندێکی سەقز، ڕێوڕەسمی بەخشینی بڕوانامەی زمانی کوردی بەڕێوەچوو کەمپەینی "بێدەنگی بشکێنین" لەلایەن ناوەندی ژنانی ڕۆژهەڵاتەوە ڕاگەیەندرا لێبووردنی نێودەوڵەتی دەسبەسەرکرانی "زارا محەممەدیـ"ـی سەرەڕۆیانە وەسف کرد کاسبکارێکی کورد کوژرا دوو هاووڵاتیی کورد بۆ زیندانەکانی ورمی و سەقز ڕاگوێزران\n11:29 - 23 رەزبەر 2719\nئاژانسی کوردپا: بانگهێشت و دەسبەسەرکردنی هاووڵاتییان بە تۆمەتی بەشداری لە کۆبوونەوەی ناڕەزایەتیی مەحکوومکردنی هێرشی تورکیە بۆ سەر ڕۆژئاوا، بەردەوامە.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی یەکشەممە، ٢١ی ڕەزبەر، "سەید عەلی حوسێنی"، چالاکی کرێکاریی خەڵکی شاری سەقز، بانگهێشتی ڕێکخراوی ئیتلاعاتی سپای پاسداران کراوە و لە پەیوەندیی لەگەڵ بەشداریکردنی لە کۆبوونەوەی ناڕەزایەتی لە هەمبەر مەحکوومکردنی هێرشی دەوڵەتی تورکیە بۆ سەر ڕۆژئاوا، لێکۆڵینەوەی لەگەڵ کراوە.\nهاوکات لە هەمان ڕۆژدا، "مەحموود ساڵحی" و "عوسمان ئیسماعیلی"، لە چالاکانی کرێکاریی شاری سەقز، لە پەیوندییەکی تەلەفۆنیدا، بانگهێشتی ئیدارەی ئەماکنی ئەو شارە کران و لە پەیوەندی لەگەڵ بەشداری لە کۆبوونەوەی ناڕەزایەتی دژی تورکیە، لێپرسینەوەیان لەگەڵ کرا.\nلە لایەکی دیکەوە، لە دوو ڕۆژی ڕابردوودا، دوو لاوی کورد بە ناوەکانی "فواد عینایەتی و موبین خوسرەوی"، خەڵکی شاری سنە بە تۆمەتی "بەشداری لە کۆبوونەوەی ناڕەزایەتی بۆه پشتیوانی ڕۆژئاوا"، لە لایەن هێزە ئیتلاعاتییەکانەوە دەسبەسەر و بۆ شوێنێکی نادیار ڕاگوێزران.\nهەروەها ڕۆژی دووشەممە، ٢٢ی ڕەزبەر، سێ هاووڵاتیی کورد بە ناوەکانی "هێمن عەبدوڵڵاهی، سەمعی وەیسی و عەبدوڵڵا سلێمانی"، خەڵکی "نەڵاسـ"ـی شاری سەردەشت، لە کۆبوونەوەی ناڕەزایەتیدا دەسبەسەر و لە چارەنووسی ئەوان هیچ زانیارییەک لەبەر دەستدا نییە.\nلەو پەیوەندییەشدا، لە شاری پاوە، ژمارەیەک لە هاووڵاتییانی کورد بە تۆمەتی "بەشداری لە کۆبوونەوەی ناڕەزایەتی بۆ پشتیوانی لە ڕۆژئاوا" دەسبەسەر کران کە شوناسی ٧ کەس لەو هاووڵاتییە دەسبەسەر کراوەکانە بۆ ئاژانسی کوردپا ڕوون بووەتەوە و بەم شێوەیەیە: "لوقمان کیانی، هونەر حوسێنی، ئاشنا حەسەنزادە، کەیهان عەزیزی، کۆسار محەممەدی، باست محەممەدی و ئیحسان ئاقایی".


20/3/2019 01:18 PM\nڕاپۆرته پزیشكییه‌كانی هۆڵه‌نده چاكبوونه‌وه‌ی تووشبوویه‌كی نه‌خۆشی (ئایدز)یان ڕاگه‌یاند.توێژه‌رانی سه‌نته‌ری پزیشكیی(ئه‌وته‌خریب)ی هۆڵه‌ندا چاكبوونه‌وه‌ی یه‌كێك له نه‌خۆشه‌كانی تووشبوو به ڤایرۆسی كه‌مبوونه‌وه‌ی به‌رگریی وه‌رگیراو (HIV) یان ڕاگه‌یاند، ئه‌و ڤایرۆسه‌ش ده‌بێته هۆی نه‌خۆشیی ئایدز ، ئه‌مه‌ش سێیه‌مین نه‌خۆشی تووشبوو به ئایدزه كه تا ئێستا به ته‌واوی چاكبووبێته‌وه.\nئه‌وه‌ی جێگه‌ی سه‌رنجی ناوه‌نده ته‌ندروستییه‌كانه ئه‌وه‌یه كه زانست له‌م چه‌ند ده‌یه‌یه‌دا به ته‌واوی و خێرایی هه‌نگاوی ناوه بۆ دۆزینه‌وه‌ی چاره‌سه‌ری ئه‌و نه‌خۆشییه، چونكه به‌ر له 12 ساڵ یه‌كێك له تووشبووانی ئه‌و نه‌خۆشییه له ئه‌ڵمانیا چاكبووه‌وه و دوای ئه‌وه‌ش چه‌ند هه‌فته‌یه‌ك به‌ر له‌ئێستا له به‌ریتانیاش چاكبوونه‌وه‌ی تووشبوویه‌كی نه‌خۆشیی ئایدز ڕاگه‌یه‌ندرا‌و ئه‌مه‌ش سێیه‌مین نه‌خۆشه كه له هۆلاندا چاكده‌بێته‌وه.\nئه‌م پرۆسه‌یه‌ش له ڕێگه‌ی گواستنه‌وه‌ی ڕه‌گه‌خانه‌ی كه‌سێكه كه به‌رگریی هه‌یه به‌رامبه‌ر ڤایرۆسی (HIV) بۆ كه‌سی نه‌خۆش و بۆ ئه‌وه‌ی توانا بدات به كه‌سی نه‌خۆش بۆ به‌رگریی كردن به‌رامبه‌ر ڤایرۆسه‌كه و له دوا جاریشدا به‌هێز بوونی له‌به‌رامبه‌ر نه‌خۆشییه‌كه‌دا.\nدوای ئه‌وه‌ی نه‌خۆشه‌كه ماوه‌ی سێ مانگ چاره‌سه‌ری وه‌رگرتووه و دواتر پزیشكه‌كان خانه‌كانی نه‌خۆشه‌كه‌یان پشكنیووه و بۆیان ده‌ركه‌وتووه كه نه‌خۆشه‌كه چاكبووه‌ته‌وه.\nپێگه‌ی (newscientist) یان (زانستی نوێ) ئاماژه‌ی به‌وه داوه ئێستا جۆره هاوپه‌یمانێتییه‌ك هه‌یه له‌نێوان سه‌نته‌ره‌كانی توێژینه‌وه بۆ ئه‌وه‌ی هه‌مان چاره‌سه‌ر له‌سه‌ر نه‌خۆشانی دیكه تاقیبكرێته‌وه به‌و ئامانجه‌ی ژماره‌یه‌كی زیاتری توشبوانی ئایدز چاكبكرێنه‌وه و له ده‌ست ئه‌و نه‌خۆشییه كوشنده‌یه ڕزگاریان بێت.\nنه‌خۆشی ئایدز یان كه‌مبوونه‌وه‌ی به‌رگریی وه‌رگیراو نه‌خۆشییه‌كه له ڕێگه‌ی ڤایرۆسی (HIV)یه‌وه تووشی سیستمی به‌رگریی له‌شی مرۆڤ ده‌بێت و ده‌گوازرێته‌وه، ئه‌م نه‌خۆشییه وه‌ك له ناوه‌كه‌یدا دیاره توانای سیستمی به‌رگریی له‌ش په‌كده‌خات و وا ده‌كات توشبووه‌كه له‌به‌رده‌م هه‌ڕه‌شه‌ی په‌تا و درمه‌كان و تووشبوون به هه‌ندێك نه‌خۆشیی ترسناكدا بێت، ڤایرۆسی نه‌خۆشییه‌كه‌ش له ڕێگه‌ی شله‌كانی نه‌خۆشێكی تووشبووه‌وه ده‌گوێزرێته‌وه بۆ كه‌سێكی ساغ له‌وانه‌ش چڵم و لیك و و خوێن و ئاوی پیاو و ته‌ڕیی ناو كۆئه‌ندامی زاووزێی ژن و خوێن، هه‌روه‌ها ده‌كرێت كۆرپه‌له له سكی دایكیدا له ڕێگه‌ی دایكییه‌وه بۆی بگوزازرێته‌وه و ده‌شكرێت له كاتی ساواییدا و به هۆی خواردنی شیریی دایكییه‌وه ئه‌و نه‌خۆشییه بگرێت جگه له‌وه‌ش له‌ڕێگه‌ی گواستنه‌وه‌ی خوێنی ئالوده به و نه‌خۆشییه‌شه‌وه بگوازرێته‌وه یان به هۆی به‌كارهێنانه‌وه‌ی ده‌رزییه‌كی ئالوده به‌و ڤایرۆسه و به‌كارهێنانی هه‌ندێك پێداویستی كه‌سی نه‌خۆشیشه‌وه بگوازرێته‌وه.\nله ساڵی 2007 دا ژماره‌ی توشبوان به نه‌خۆشی ئایدز گه‌یشتووه‌ته (33.2) ملیۆن كه‌س له جیهاندا و تا ئێستاش نزیكه‌ی (2.1) ملیۆن كه‌س به هۆی ئه‌و نه‌خۆشییه‌وه گیانیان له‌ده‌ستداوه و له‌و ژماره‌یه‌ش(330000)هه‌زایان مناڵ بوون، هه‌روه‌ها نزیكه‌ی سێ له‌سه‌ر چواری قوربانیانی ئه‌و نه‌خۆشییه له‌و به‌شه‌ی كیشوه‌ری ئه‌فریقیادایه كه ده‌كه‌وێته نزیك بیابانی گه‌وره، ئه‌مه‌ش بووه‌ته كۆسپێكی گه‌وره له‌ڕێگه‌ی گه‌شه‌ی ئابووریی و تێكشكاندنی سه‌رمایه‌ی مرۆیی له‌و ناوچه‌یه‌دا.\nجێگه‌ی وه‌بیر هێنانه‌وه‌یه نیشانه سه‌ره‌تاییه‌كانی ئه‌م نه‌خۆشییه له كۆتاییه‌كانی سه‌ده‌ی (19)ه‌وه ده‌ركه‌وتوون و له سه‌ره‌تای سه‌ده‌ی بیسته‌مدا زیاتر بووه و له سه‌ره‌تای هه‌شتاكانی سه‌ده‌ی نۆزده‌دا به ته‌واوی هۆكاریی تووشبوون به‌و نه‌خۆشییه ناسراوه و به‌رده‌وام ناوه‌نده زانستیی و پزیشكییه‌كان لێكۆڵینه‌وه‌ی گه‌وره‌یان كردووه بۆ دۆزینه‌وه‌ی ڕێگه‌كانی چاره‌سه‌كردنی نه‌خۆشییه‌ك.


چێژی خوێندنەوە.. | KURDPLAT\nکوردپلات 12/10/2021 11:47:00 ص ليست هناك تعليقات\nمرۆڤ بۆچی دەخوێنێتەوە؟ نوسەر و ڕۆماننوسی فەرەنسی "دانیال بیناک" یەکێکە لەو نوسەرانەی کە لە زۆر جێدا و بە قووڵی لە سەر ئەم پرسە وەستاوە و ئیشی کردووە. تەنانەت یەکێ لە باشترین کتێبەکانی خۆیشی، لە پێناوی وەڵامدانەوەی ئەم پرسیارەدا نووسیوە:(چێژی خوێندنەوە).\nکتێبی (چێژی خوێندنەوە) لە ڕووکەشدا کتێبێکی گشتگیر و سادە و ئاسانە، بەڵام کاتێک لێی ورد دەبینەوە و دەچینە ئەودیوی ناونیشان و ژێستە ڕووکەشگەراییەکەی، تووشی شۆک دەبین بەو ناوەڕۆک و واتا قووڵانەی دەرگیرمانی دەکات. کتێبەکە لە بنەڕەتدا بۆ هەمووان نووسراوە، تۆ لە هەر قۆناغێکی تەمەندا بیت و لە هەر ئاستێکی مەعریفیدا بیت، هێشتا دەتوانیت بگەڕێیتەوە بۆی.\nئەی بۆ ئاوها بە زمانێکی ئاسان و سادە و تەنزئامێز نووسراوە؟ ئایا ئەم سادەکردنەوەیەی زمان زیان ناگەیەنێتە دەق؟ بۆ وەڵامی ئەم دوو پرسیارە دەبێت "بیناک" بناسین و کتێبەکانی بخوێنینەوە، ئاخر ئەو لە ڕیزبەندی ئەو نوسەرە دەگمەنانەی جیهانە کە دژی بە زۆر ئاڵۆزکردنی زمانە، لەگەڵ ئەوەشدا هێندە بە قووڵی ڕۆدەچێتە نێو وردەکارییەکانەوە و ئەوەندە بە لێزانییەوە دەنوسێت کەم کەس هەیە بیخوێنێتەوە و سەرسامی نەبێت.\nئەم کتێبە لە چوار بەشی سەرەکی پێکدێ، هەر چوار بەشەکەش پێکەوە بە ئامانجی دروستکردنی ئینسانێکی خوێنەر نووسراون. ئینسانێک؛ کە هەر لە منداڵییەوە خولیای خوێندنەوە و لێوردبوونەوە و تێڕامان ببێتە کەڵکەڵەی مێشکی. بیناک لە ڕێی ئەم کتێبەوە هانی دایکان و باوکان و مامۆستایان و خوێنەری جدی و ڕۆشنبیر و نوسەران دەدات تاکو پێکەوە وەکو تیمێک کار بکەن، لە پێناوی پەرەدان بە خوڵقاندنی حەزی خوێندنەوە لە نێو منداڵاندا. لە هەمان کاتدا پێیان دەڵێت کە ئەوە ئەرکە لە سەر ئێوە، منداڵێک کە تازە دێتە دونیاوە، بەرەو دونیای کتێب و خوێندنەوە ڕێنوێنی بکەن و لە تەکنەلۆژیای زیانمەند و هێرشی ڕاگەیاندنی بەتاڵ بیپارێزن. ئەمەش نەک لە ڕێی فەرمانپێکردن و سزادانەوە، بەڵکو لە ڕێی خوڵقاندنی کەشێکی لەبار و سەرنجڕاکێشەوە بۆ منداڵ، تا بتوانێت دەست و پەنجەی لەگەڵ کتێبدا نەرم بکات و کتێبی خۆشبوێت.\n"بیناک" پێی وایە کە دەبێت چێژی خوێندنەوە بدەینە منداڵەکانمان، وایان لێبکەین بۆ بەدەستهێنانی ئەو چێژە هەوڵ بدەن و زیاتر و زیاتر بخوێننەوە. بیگومان چێژی خوێندنەوە یەکەم هەنگاوی چوونە نێو دونیای کتێبە؛ دونیایەک کە ئیدی تۆ تێیدا دەگەیتە لوتکەی ئازادی و بەرپرسیارێتی، ئازادی کێ هەڵدەبژێریت و کێ ڕەت دەکەیتەوە، بەڵام ئازادییەک بە هوشیاری و تێگەیشتنی قووڵەوە. خوێندنەوە بۆ چێژ یەکەم پایەی خوێندنەوەیە، نەک هەر ئەوەندە بەڵکو چێژ بناغە و کۆڵەکەی خوێندنەوەشە. خوێنەر بۆ ئەوەی بگاتە ئاستەکانی تر و لە لوتکە نزیک بێتەوە، ناچارە ئەم بناغەیە بە پتەوی بنیاتبنێ و دواتر بینای فیکری و مەعریفی خۆی له سەری هەڵچنێت.\nلە سەردەمێکدا، کە کۆمەڵگەی ئێمە لە ڕووی خوێندنەوە و زانینەوە پاشەکشەی گەورەی کردووە؛ لە سەردەمێکدا کە قوتابخانە و زانکۆ و ژینگەی کۆمەڵایەتیی و خێزانیی تێکڕا پێکەوە دژی بە کلتورکردنی خوێندنەوەن و کتێب بێ بەها کراوە؛ ئا لەم کاتەدا هەوڵدان بۆ بە کلتورکردنی خوێندنەوە و پێگەیاندنی نەوەیەکی خوێندەوار و ئاشنا بە مافی خۆی، دەبێتە ئەرکی هەموو ئەوانەی سەروکاریان لەگەڵ نووسین و خوێندنەوەدا هەیە. بۆ ئەوەی لەمەشدا سەرکەوتوو بین و ئامانج بپێکین، دەبێت وشە و دێڕەکانی نێو ئەم کتێبە و کتێبەکانی دیکەی هاوشێوەی ببەینە نێو پانتایی ژیانی گشتییەوە و لەوێدا هەنگاوی کردەیی بنێین. لە پێناوی ئایندەیەکدا، کە نەوەیەکی خوێنەر و هوشیار ببنە سەردار و گەورەی و خوێندنەوە ببێتە بەشێکی سەرەکی لە ژیان؛ نەک مانەوە و گینگڵدان لە نێو قۆزاخەی جەهلدا، کۆمەڵگە بەرەو هەڵدێر ببات!


سیروان محه‌مه‌د: مه‌ترسى گه‌وره له‌سه‌ر شاره‌گه‌وره‌كان دروست بووه\nهەواڵ / چاوپێکەوتن :: 23/11/2018 :: 1562 جار بینراوە\nسیروان محه‌مه‌د به‌ڕێوه‌به‌رى گشتى ده‌سته‌ى ئامارى هه‌رێم\nبه وته‌ى به‌ڕێوه‌به‌رى گشتى ده‌سته‌ى ئامارى هه‌رێمى كوردستان، كۆچى دانیشتوانى لادێ و ناحیه‌كان مه‌ترسى گه‌وره‌ى له‌سه‌ر شاره گه‌وره‌كان دروست كردووه. سیروان محه‌مه‌د به‌ڕێوه‌به‌رى گشتى ده‌سته‌ى ئامارى هه‌رێم، له دیدارێكى دواڕۆژدا باس له‌وه‌ده‌كات له ساڵى 2020دا سه‌رژمێریى گشتى دانیشتوانى عێراق ئه‌نجامده‌درێت.\nدواڕۆژ: پێویسته چه‌ند ساڵ جارێك سه‌رژمێریى گشتى بكرێت؟ گرنگییه‌كانى كامانه‌ن؟\nسیروان محه‌مه‌د: به‌پێى ئه‌و به‌رنامه‌یه‌ى دانرابوو ده‌بوایه 10 ساڵ جارێك سه‌رژمێریى گشتى له عێراق ئه‌نجامبدرایه، چونكه گۆڕانكارى دیموگرافى و ئابورى و كۆمه‌ڵایه‌تى و پێشكه‌وتنى بارودۆخ رووده‌دات. له هه‌ر وڵاتێك سه‌رژمێریى له‌كاتى خۆیدا نه‌كرێت، ناتوانرێت به‌رنامه‌ى خوێندن، ته‌ندروستى، گه‌شه‌پێدانى كۆمه‌ڵایه‌تى و ئابورى به‌شێوه‌یه‌كى راست و دروست دیاریى بكرێت. هۆكارى سه‌ره‌كى زۆربه‌ى ئه‌و كێشانه‌ى له هه‌رێمى كوردستاندا هه‌ن ده‌گه‌ڕێته‌وه بۆ ئه‌نجامنه‌دانى سه‌رژمێریى، ده‌بێت داتاى نوێكراوت هه‌بێت له‌سه‌ر ژماره‌ى دانیشتوان و پێكهاته‌كان، ئه‌م ژماره‌یه له‌سه‌رجه‌م رووه‌كانه‌وه روانگه‌یه‌كى راسته‌وخۆت ده‌داتێ له‌سه‌ر شێوازى كۆمه‌ڵگه‌كه‌ت، دواین سه‌رژمێریى له ساڵى 1987دا كراوه، ئێستا كاتى ئه‌وه‌یه بكرێت و دوانه‌خرێت.\nدواڕۆژ: هۆكار چییه ماوه‌ى چه‌ند ساڵێكه سه‌رژمێریى گشتى دانیشتوانى هه‌رێم ئه‌نجام نه‌دراوه؟\nسیروان محه‌مه‌د: ئه‌نجامدانى به‌سراوه‌ته‌وه به حكومه‌تى ناوه‌نده‌وه، دواین هه‌وڵ بۆ ئه‌و مه‌به‌سته له‌لایه‌ن به‌غداوه له‌ساڵى 2009دا بوو، به‌ڵام شكستیهێنا، به‌هۆى په‌یوه‌ستكردنى به سیاسه‌ته‌وه، ئه‌وكات وه‌زیرى پلاندانانى عێراق هاوڕابوو له‌گه‌ڵ چه‌ند لایه‌نێكى سیاسى له هه‌ردوو پارێزگاى نه‌ینه‌وا و كه‌ركوك كه ده‌زانین بابه‌ته‌كه ده‌رباره‌ى كورد بووه، بۆیه نه‌یانویست سه‌رژمێریى له‌و دوو پارێزگایه بكرێت و ژماره‌ى راسته‌قینه‌ى كورد ئاشكرابكرێت، بۆیه نه‌كرا. ئه‌وان ده‌یانوت پێویست ناكات پرسیارى نه‌ته‌وه بكه‌ین له سه‌رژمێریدا، ئێمه ره‌تمانكرده‌وه چونكه له‌هه‌موو سه‌رژمێرییه‌كانى عێراقدا نه‌ته‌وه باسكراوه، پێویسته هه‌موو نه‌ته‌وه‌یه‌ك قه‌باره‌ى خۆى بزانێت كه چه‌نده.\nدواڕۆژ: كه‌واته كه‌ى سه‌رژمێریى ده‌كرێت؟\nسیروان محه‌مه‌د: ئه‌مساڵ له به‌یروت-ى پایته‌خى لوبنان دوو كۆبوونه‌وه‌كرا به‌ئاماده‌بوونى وه‌زیرى پلاندانانى هه‌رێم و ئێمه بۆ باسكردن له سه‌رژمێریى كه له‌ڕووى ته‌كنیكییه‌وه چ شێوازێكى نوێ په‌یڕه‌و بكرێت. له بودجه‌ى پێشنیاركراوى عێراق بۆ ساڵى 2019 بڕه پاره‌یه‌ك ته‌رخانكراوه به مه‌به‌ستى ئاماده‌كارى و ئه‌نجامدانى سه‌رژمێریى گشتى له كۆتایى ساڵى 2020دا.\nدواڕۆژ: ژماره‌ى دانیشتوانى ئێستاى هه‌رێم چه‌نده؟\nسیروان محه‌مه‌د: تا ساڵى 2040 پێشبینینه‌كانى ژماره‌ى دانیشتوان له‌سه‌ر ئاستى پارێزگاكان دیاریى ده‌كه‌ین، ئه‌مه خه‌مڵاندنى ناڕاسته‌وخۆى پێده‌وترێت، له كۆتایى ساڵى 2018 ژماره‌ى دانیشتوانى هه‌رێم ده‌گاته نزیكه‌ى 5 ملیۆن و 895 هه‌زار كه‌س.\nدواڕۆژ: به‌ڕێژه‌ى چه‌ند دانیشتوانى سلێمانى له هه‌ولێر زیاتره؟\nسیروان محه‌مه‌د: جیاوازییه‌كه‌ى كه‌مه، سلێمانى به گه‌رمیان و هه‌ڵه‌بجه و راپه‌ڕینه‌وه، نزیكه‌ى 50 هه‌زار دانیشتوى له هه‌ولێر زیاتره. به‌ڵام رێژه‌ى گه‌شه‌ى دانیشتوان له سلێمانى كه‌مترین رێژه‌یه له‌سه‌ر ئاستى كوردستان و عێراقدا.\nدواڕۆژ: كۆچى به كۆمه‌ڵ هه‌یه له لادێ و قه‌زا و ناحیه‌كان بۆ ناوه‌ندى شاره گه‌وره‌كان، هۆكار و مه‌ترسى و كاریگه‌رییه خراپه‌كانى چین؟\nسیروان محه‌مه‌د: نه‌بوونى خزمه‌تگوزارییه سه‌ره‌كییه‌كان له قه‌زا و ناحییه‌كان هۆكارى سه‌ره‌كییه بۆ ئه‌وه‌ى خه‌ڵك ببێت به شارنشین. له‌ڕووى ئابورییه‌وه لادێ پێویستى به كشتوكاڵ و چه‌ندین جۆرى ترى چالاكى ئابورى هه‌یه، كه ئێستا كارا نییه و كه‌مه، جگه‌له‌وه حكومه‌تى هه‌رێم له ساڵانى پێش قه‌یرانى دارایى خه‌ڵكێكى زۆرى دامه‌زراند واى كرد هاووڵاتى پشت به كه‌رتى گشتى ببه‌ستێت نه‌ك تایبه‌ت، ئه‌مه‌ش مه‌ترسى گه‌وره‌ى دروستكردووه له‌سه‌ر شاره گه‌وره‌كان و تێكچوونى هاوسه‌نگى دانیشتوان.\nدواڕۆژ: ئایا رێژه‌ى بێكاریى زیادى كردووه؟ له ره‌گه‌زى نێر و مێ-دا كامایان زۆرتره؟ هۆكاره‌كانتان بۆ ده‌ركه‌وتووه؟\nسیروان محه‌مه‌د: له 2014 رێژه‌ى بێكاریى 6.5% بوو، له 2015 زیادى كردووه، له 2017دا زیادى كردووه بۆ 10.2%، ره‌گه‌زى مێ زۆرتر بێكارن، به‌هۆى به‌شداریى زۆر كه‌میان له هێزى كاردا، جگه‌له‌وه زۆربه‌ى ره‌گه‌زى مێ له‌كه‌رتى گشتیدا كارده‌كه‌ن كه رێژه‌كه‌یان ده‌گاته 75% جگه له كه‌رتى سه‌ربازى.\nدواڕۆژ: دۆخى ئابورى له‌حاڵى داكشاندایه، له‌سه‌دا چه‌ند هه‌ڵاوسان و به‌كاربردن كه‌م بووه‌ته‌وه؟\nسیروان محه‌مه‌د: به‌هۆى قه‌یرانى ئابورییه‌وه ئێستا هه‌رێمى كوردستان له حاڵه‌تى داكشاندایه. له ساڵى 2012دا هه‌ڵاوسان و به‌كاربردن 100% بووه، ئه‌مساڵ رێژه‌كه 95.9%یه.


لە بەیانییەوە گۆڕانکاری روو دەدات\nWED, 28 JUL 2021 15:50 Erbil, GMT +3\nWED, 13 JAN 2021 11:41 | KDP.info\nھەولێر-KDP.info- بەڕێوەبەری کەشناسیی ھەرێمی کوردستان رایگەیاند، لە سبەینێوە تا ناوەڕاستی ھەفتەی داھاتوو، دوو شەپۆلی بارانبارین ھەرێمی کوردستان دەگرنەوە و مەترسیی وشکەساڵی نامێنێت، چونکە پێشبینی دەکرێت لە ماوەی ئەم رۆژانەدا باران و بەفرێکی زۆر لە ھەرێمی کوردستان ببارێت.\nفازڵ ئیبراھیم، بۆ ماڵپەڕی فەرمیی پارتی دیموکراتی کوردستان گوتی، ئەمڕۆ نزیکەی ٢٣ رۆژە باران لە ھەرێمی کوردستان نەباریوە، ئەمەش بە ھۆی بەرزە پاڵەپەستۆیەک کە رێگر بوو نزمە پاڵەپەستۆیەکانی دەریای ناوەڕاست، کار بکەنە سەر دەریای ناوەراست بۆ ئەوەی باران ببارێت لەو ماوەیەدا، بۆیە لە ھەرێمی کوردستان باران نەباریوە، ئەمەش ترس و دڵەڕاوکێیەکی دروست کرد لە وەرزی چاندن لەلای جوتیاران، بەڵام پێشبینییەکانی کەشوھەوا پێمان دەڵێن، لە بەیانییەوە گۆڕانکاری روو دەدات لە کەشوھەوا بە ھۆی کشانەوەی بەرزە پاڵەپەستۆیەکە و ھاتنی نزمە پاڵەپەستۆیەک لە دەریای ناوەڕاست، کە بارستەھەوایەکیش دەھێنێت و باران دەبارێت، سەرەتاش لە پارێزگای دھۆک دەست پێدەکات و دواتر لە ناوچەکانی دیکە و لە ناوچە شاخاویەکانیش بەفر دەبارێت و تا رۆژی ھەینی بەردەوام دەبێت.\nئیبراھیم گوتیشی، لە ناوەڕاستی ھەفتەی داھاتوو شەپۆلێکی چڕتری باران ڕوو لە ناوچەکە دەکات و کاریگەرییەکانی زیاتر دەبن لە شەپۆلی یەکەم و بەفربارین ناوچەی زیاتر دەگرێتەوە، بۆیە لە سبەینێوە باران و بەفر بارین دەست پێدەکات و ترسی وشکەساڵی نامێنێت.\nلەبارەی رێژەی بارانبارینی ئەمساڵ، ناوبراو گوتی، تا ئێستا لە ھەولێر رێژەی بارانبارین ٧٤.٥ملم بووە و بەراورد بە ساڵی ڕابردوو ١١١ملم بوو و لە دھۆک ئەمساڵ ٨٥ملم تۆمار کراوە و پارساڵ ٢٣١ملم بوو و لە سلێمانی ٢٢٦ملم تۆمار کراوە و پارساڵ ٢٦٢ملم بووو، لە کەرکووک ئەمساڵ ٣٩ملم و پارساڵ ١١٨ملم بوو و لە ھەڵەبجە ئەمساڵ ١٢٥ملم و پارساڵ ١٩٥ملم بوو، واتا رێژەی ئەمساڵی بارانبارین زۆر لە ساڵی ڕابردوو کەمترە، بەڵام ئەم بارانبارینەی کە بەڕێوەیە، زۆر باشتر دەبێت.\nWEDNESDAY, 28 JULY 2021 15:07:08\nئەمڕۆ چوارشەممە 28 ی تەمموزی 2021 ئەنجومەنی وەزیرانی هەرێمی کوردستان ، بە سەرۆکایەتی مەسرور بارزانی سەرۆکی ئەنجومەنی وەزیران و ئامادەبوونی قوباد تاڵەبانی جێگری سەرۆکی ئەنجومەن ،کۆبووەوە.\nسه‌رۆكى هه‌رێمى كوردستان پێشوازى له باڵیۆزى ئیسپانیا كرد\nWEDNESDAY, 28 JULY 2021 15:07:02\nپاشنیوه‌ڕۆى ئه‌مڕۆ چوارشه‌ممه 2021/7/28 به‌ڕێز نێچیرڤان بارزانى، سه‌رۆكى هه‌رێمى كوردستان، پێشوازى له به‌ڕێز هانسى ئیسكۆبار، باڵیۆزى ئیسپانیا له عیراق كرد كه ئه‌ركه‌ى كۆتایى دێت.\nسه‌رۆكى هه‌رێمى كوردستان پێشوازى له باڵیۆزى توركیا كرد\nWEDNESDAY, 28 JULY 2021 14:07:45\nنیوه‌ڕۆى ئه‌مڕۆ چوارشه‌ممه 2021/7/28 به‌ڕێز نێچیرڤان بارزانى، سه‌رۆكى هه‌رێمى كوردستان، پێشوازى له به‌ڕێز ئالیڕزا گونه‌ى، باڵیۆزى تازه‌ى توركیا له عیراق كرد.\nبەیاننامەیەك لە پارتی دیموكراتی كوردستانەوە\nWEDNESDAY, 28 JULY 2021 14:07:36\nهەولێر-KDP.info- پارتی دیموكراتی كوردستان، بەیاننامەیەكی دەربارەی دانوستانی ستراتیژیی نێوان حكوومەتی عێراق و ویلایەتە یەكگرتووەكانی ئەمەریكا سەبارەت بە بەردەوامبوونی پەیوەندی و هاوكاریی نێوان هەردوولا، بڵاو كردەوە.\nوەزارەت: لە پلانماندایە تا كۆتایی ئەمساڵ 40%ی هاووڵاتیان بكوترێن\nWEDNESDAY, 28 JULY 2021 13:07:09\nهەولێر-KDP.info- راوێژكاری وەزیری تەندروستیی حكوومەتی هەرێمی كوردستان رایدەگەیەنێت، لە پلانیاندایە تا كۆتایی ئەمساڵ 40 لەسەدی هاووڵاتیانی كوردستان بە ڤاكسینی كۆرۆنا بكوترێن، لەگەڵ شاندی هەرێمی كوردستانیش لە نێو شاندی حكوومەتی عێراق، بۆ كڕینی ڤاكسین لە ئەمەریكا لەسەر هێڵن.


گۆڕان و نائومێدیی.\nئه‌و کاتانه‌ی که نائومێدیی ده‌مکاته دوو که‌س، له ووتووێژێکی شێتانه شانۆیه‌ک دروستده‌که‌م:\nکه‌سی یه‌که‌م: ده‌پرسێ ئایه مێژوو خۆی مێژوویێکی نائومێدییه؟\nکه‌سی دووه‌م: چۆن؟\nکه‌سی یه‌که‌م: ئه‌ی ئه‌وه نییه هێزی گۆڕان له هه‌موو کۆمه‌لگه‌کانی جیهان جه‌نگ دروستی ده‌کا. ئایه ئه‌وه‌ی جه‌نگ له‌گه‌ڵه‌خۆی ده‌یهێنێ و ده‌یبا پێناسه‌ی ده‌وێ؟\nکه‌سی دووه‌م: به‌ڵام مێژوو باسی سه‌دان خۆپیشاندان و ڕێپێوانی ئاشتیخوازانه ده‌کا.\nکه‌سی یه‌که‌م: وایه به‌ڵام ده‌زانی ترسناکترین جه‌نگ که که‌مترین ئاماژه‌ی پێده‌کرێت شه‌ڕی ئایدیۆلۆژییه که گه‌وره‌ترین زیانی به پێشکه‌وتنی کۆمه‌ڵگه گه‌یاندووه.\nببوورن له‌به‌ر ئه‌وه‌ی که‌سی یه‌که‌م و دووه‌م یه‌کتر چاک ده‌ناسن بۆیه ووتوێژه‌که زوو کۆتایی دێ.\nهه‌موو حاله‌ت و دیارده کۆمه‌ڵایه‌تیه‌کان ئه‌وه دێنن مرۆڤ له‌سه‌ریان بوه‌ستێ و هه‌ڵوێستی خۆی تا ئه‌و شوێنه‌ی پێیده‌کرێ نیشانبدا، له‌وه‌ش دڵنیام هه‌ندێک بنه‌ما هه‌ن زۆر سه‌ره‌تان بۆ دروستکردنی کۆمه‌ڵگایه‌کی به‌خته‌وه‌ر و ساغ كه له ئه‌وروپا زۆر باوه:( تێکۆشان بۆ دووا ڕۆژێكی گه‌ش گه‌ر خۆشــم نه‌یبینم ئه‌وه نه‌وه‌ی داهاتوو ده‌یبینێ).\nئایه بێ ئومێدبوون له گۆڕان . ناونیشانی کامه هه‌ڵدێره که چاره‌نووسی ئێمه‌ی لێ نووسراوه.\nئایه ده‌سه‌ڵاتی گۆڕان له نیشتمانی ئێـمه به‌ده‌ست کێیه.\nده‌سه‌ڵاتی گۆڕان له ووڵاتی ئێمه‌دا به‌ده‌ست ئه‌وانه‌ن که ده‌سه‌ڵاتی ووڵاتیان به‌ده‌سته‌وه‌یه واته یاسا و دامه‌زراوه گشتیه‌کان و قوتابخانه و کارگه و ڕێکخراوه مه‌ده‌نیه‌کان و راگه‌یاندن و ..و..و.. هه‌تا دوایی به‌ده‌ست خۆیانه.\nئه‌وان هاتوون شێوه‌ی به‌ڕێوه‌بردنی ووڵاتیان وا لێ كردووه که له بازنه‌ی هزر و لێكدانه‌وه‌کانیان دوور نه‌که‌وێته‌وه.\nبۆ نموونه له‌جیاتی یاسای ده‌وڵه‌ت و دامه‌زراوه حکومیه‌کان یاسایی دابونه‌ریت و دامه‌زراوه‌ی کۆمه‌ڵایه‌تی و خێڵه‌کییه‌کان کاری خۆیان ده‌که‌ن، له‌به‌رئه‌وه‌ی پاره‌یه‌کی زۆریان هه‌یه هه‌رچی بیانه‌وێ هه‌ر به پاره چاره‌سه‌ری ده‌که‌ن.\nئه‌و ده‌سه‌ڵاته ئاماده نییه خۆی تووشی گۆڕانێک بکا که ده‌سه‌ڵاتی به‌سه‌ردا نه‌شکێ و کارێک ده‌کا به‌ساده‌یی لێی ده‌رچێ.\nدروستکردنی مرۆڤ و هه‌ستکردنی به هاووڵاتیبوون و خۆشه‌ویستی بۆ خاک و نیشتمانه‌که‌ی بۆ ئه‌و سه‌ر ئێشه‌یه.. دێ باڵه‌خانه و ئاپارتمان دروستده‌کا که لێیان ناترسێ و خۆشی خاوه‌نیانه و ناویشی لێده‌نێ گۆڕان.\nکۆمه‌ڵگایه‌کی پڕ له بڕوانامه‌دار دروست ده‌کا، به زانستی سه‌ره‌تایی ڕێژه‌ی ده‌رچوونیش ده‌کا به پێوه‌ر بۆ پێشکه‌وتن، چۆنیشی بووێ ئاوا دایانده‌مه‌زرێنێ نه‌ک به‌وه‌ی که چ بڕوانامه‌یه‌کت هه‌یه و ده‌بێت له‌و شوێنه کاربکه‌ی که ره‌نجت بۆی داوه.\nئێمه له گه‌رمه‌ی گه‌مه‌یه‌کداین که پرسیاره گه‌وره‌کان بزر ده‌بن و پرسیاره بچوکه‌کانیش ده‌بن به پێشه‌نگی باسه‌کان و ده‌که‌وینه ده‌ست سه‌رلێشێوانێک که بێهوده‌یی نه‌بێ که‌س داڵده‌مان نادا.\nله کاتێکدا فایلدار و مرۆڤکوژ و نه‌خوێنده‌واریی و کوشتنی ئافره‌تان و خواردنی ئێکسپایه‌ر و بێ ئاویی و بێ کاره‌بایی و ده‌یان دیارده‌ی قێزه‌وه‌نی تر ووڵاتی رووتکردۆته‌وه و له جوانی، فره‌ژنییش ده‌بێته سیناریۆیه‌کی تر، که من وای بۆ ده‌چم که‌مترین قسه‌هه‌ڵگرێت نه‌ک له‌به‌رئه‌وه‌ی حاله‌ته نه‌ک دیارده.\nبا وای دانێین که دوو هێز هه‌یه له ووڵاتی ئێمه‌دا یه‌کێکیان هێزێکی دینییه و ئه‌وی تریان هێزێکی عه‌لمانییه هێزه دینیه‌که ناتوانێت له‌وه لادات ئه‌وه‌ی که له قورئان نووسراوه، به‌ڵام چه‌ندیان ده‌یکه‌ن یا نایکه‌ن ده‌گه‌ڕێته‌وه سه‌ر بڕیاری که‌سیی - که ده‌کرێت دوایی که‌مێک باسی بکه‌ین - به‌ڵام بڕوایه‌که‌ی مه‌رجی بۆ داده‌نێ به‌س ڕێگر نییه.\nهێزی دووه‌م که‌پێیان ده‌گوترێت عه‌لمانی .(سه‌ره‌تا مرۆڤ ده‌بێ ئه‌وه بڵێ که ئه‌و حاله‌ته له ناو وان زه‌قتره).\nئه‌وه‌یان له‌بیر چۆته‌وه که هاوسه‌رگه‌ریی کارێکی تایبه‌ته به مرۆڤ خۆی چ پێویستی به یاسا نییه. تۆ ده‌بێت هۆشیارییه‌ک دروست بکه‌ی که زیاتر ڕێز له ئازادیی تاک بگیرێ، هه‌رچه‌نده باسکردن له هاوسه‌رگه‌ریی باسێکی دوورودرێژه به‌ڵام گه‌ر وه‌ک به‌شێک له ئازادیی تاکه‌که‌س سه‌یری بکه‌ی ئه‌وه ئاینده‌که‌ی پابه‌نده به خودی که‌سه‌کان و له‌گه‌ڵ پێشکه‌وتنی کۆمه‌ڵگا تاکه‌کان ده‌یکه‌ن به به‌شێك له تاقیکردنه‌وه‌ی ژیانی خۆیان و چیتر پارچه کاغه‌زێک چاره‌نووسی مرۆڤ دیاری ناکا.\nهه‌ر کارێک بکه‌ی بۆ ئه‌وه‌ی ئاکامێکی باشی هه‌بێت ده‌بێ زه‌مینه‌ی بۆ خۆش بکه‌ی. هه‌ندێك حاله‌ت و دیارده هه‌ن له ووڵاتی دیموکراسی و پێشکه‌وتنخوازیش به زۆرینه و که‌مینه یه‌کلایی ناکرێته‌وه.\nتۆ تا ئێستاش له کوردستان زۆرینه‌ی دیارده کۆمه‌لایه‌تیه‌کان بده‌یه ده‌نگدان ئه‌وه ئه‌و به‌ره‌یه‌ی که گۆڕان قه‌بووڵ ناکا یاساکه به‌لای خۆی داده‌شکێنێ (هه‌ر له لێدانی منداڵ له قوتابخانه‌ڕا بگره تا کوشتنی ژن جا به‌هه‌ر هۆیه‌ک بێ).\nبه‌ڕێزان ئه‌ی ئه‌وه کۆمه‌ڵگای ئێمه نییه کچی خوێنده‌وار ماره‌ییه‌که‌ی زۆرتره له کچی ماڵ. چی ده‌ده‌یه ده‌نگدان؟\nبێ گومان ئه‌و هێزه‌ی که له نێو ده‌سه‌ڵات زیاتر ده‌رفه‌تی جووله‌ی هه‌یه و خۆی به عه‌لمانیی و پێشکه‌وتوو نیشان ده‌دا له‌وه شه‌رم ناکا و ده‌زانێت که ده‌سه‌ڵاته‌که‌ی شه‌ڕی حیزبی ئیسلامیی پێده‌کا نه‌ک ئیسلام، چونکه ده‌سه‌ڵاتی کوردی ئاماده نییه خه‌ڵکه دینداره‌که بڕه‌نجێنێ. ئه‌و چاک ده‌زانێ ئه‌وه‌ی که تۆزێک ڕێگای پێ بدرێ ده‌سه‌ڵاتی لێوه‌رده‌گرێ ئه‌وه هێزی ئیسلامییه بۆیه ده‌بینی له کاردانه‌وه‌دان، هه‌موو کات ده‌یانه‌وێ له‌ئیسلامییه‌کان ئیسلامییتر بن.\nئه‌گینا هه‌موو که‌س ده‌زانێ حاله‌تی فره‌ژنیی به‌ره‌و که‌مبوون ده‌چێ و ئه‌وه‌ی (شێخ محه‌مه‌د عه‌بده) به‌ر له‌سه‌ده‌یه‌ک له میسر که دژی فره‌ژنیی وه‌ستا و له هه‌مان کاتدا له‌گه‌ڵ مه‌رجدارکردنی بوو پێویست ناکا لێمان نوێ بکه‌نه‌وه.\nدڵنیام ئێوه زیاتر به‌چاوی (د.نه‌وال سه‌عداوی) کوردستان ده‌خوێنه‌وه نه‌ک به هی خۆتان.\nپرسیاری سه‌ره‌کیی لای من ئه‌وه‌یه ئایه توانای هۆشیارکردنه‌وه‌ی کۆمه‌ڵگامان هه‌یه یان نه.\nلای من وه‌ڵامه‌که نێگه‌تیڤه، تاکه هۆش گه‌ر بمه‌وێ کورتی بکه‌مه‌وه ئه‌ویش وونبوونی نوێنه‌ری دڵسۆز و شیاوه.\nبا دوا نموونه‌شــم له‌سه‌ر خودی ئافره‌ت بێ، تا ئێستا ئه‌وه‌ی له‌سه‌ر خۆسووتانی ئافره‌ت باس ده‌کرێ زیاتر رووێکی پۆزه‌تیف و بوێرانه‌ی ده‌درێتێ و وه‌ک چه‌کێك بۆ به‌ده‌ستهێنانی ماف به‌کاری ده‌هێنین، هه‌ڵه‌ی یه‌که‌م له‌وه‌دایه هه‌ڵوێستێکی روونمان نییه به‌رامبه‌ر کوشتنی مرۆڤ، هه‌ر ئه‌و خاڵه‌شه که هه‌ڵه‌ی دووه‌م دروستده‌کا ئه‌ویش ئه‌وه‌یه که ئه‌و ئافره‌تانه‌ی ده‌بنه قوربانی ده‌بن به‌قوربانی بوون نه‌ک ماف ( بۆیه ئه‌و نووسه‌رانه‌ی که زۆر حه‌ز له‌به‌راوردکردن ده‌که‌ن تووشی ئه‌و هه‌ڵه‌یه ده‌بن که نازانن له ئه‌ورپا ئافره‌ت كێشه‌ی بوونی نییه به‌ڵكو كێشه‌که زیاتر مافه).


واز لەم خووانە بهێنن\n29/10/2020 05:48 PM\nخۆکۆنتڕۆڵکردن بۆ دروستکردنی خووی باش و بەرگیری لە خووە خراپەکان هۆکارێکی گرنگە بۆ پێکهاتنی ئەخلاقێکی بەهێز. خۆکۆنتڕۆڵکردن هاوشێوەی ماسولکەیە و بۆ بەهێزکردنەکەی دەبێ پرۆڤە بکەن. بۆ بەهێزکردنی ئەم ماسولکەیە و وازهێنان لە خووە خراپەکان دەبێ پرۆڤەی ئەم خاڵانەی خوارەوە بکەن.\nبەکارنەهێنانی مۆبایل، تابلێت و کۆمپیپەر کاتێک دەتانهەوێ بخەون\nتیشکی شین، کاریگەرییەکی زۆری لەسەر خووخدە، رادەی وزە و کواڵیتی خەو هەیە. بەیانیان، رێژەیەکی زۆر لەم تیشکە شینە لە تیشکی خۆردا هەیە. کاتێک چاو دەکەنەوە، چاوتان راستەوخۆ ئەم تیشکەی بەردەکەوێت. تیشکی شین بەر بە بەرهەمهاتنی هۆرمۆنی مێلاتۆنین کە هۆرمۆنی خەوە دەگرێت. شاشەی ئامێرە ئەلەکترۆنییەکان ئەم تیشکە شینەی هەیە و کاتێک شەوانە بەکاریان بهێنن سیستەمی خەو تێکدەدات.\nگوتنی "بەڵێ" کاتێک دەبێ بڵێن "نا"\nبەپێی توێژینەوەکان گوتنی "نا" ئەستەمترە لە گوتنی "بەڵێ"، چون هەستی دڵەڕاوکە و خەمۆکی تێدایە. گوتی "نا" بۆ زۆر کەس پرۆڤەی "خۆکۆنتڕۆڵکردن"ـە. "نا" وشەیەکی بەهێزە کە نابێ لێی بترسن. کەسی زیرەک کاتێک بیهەوی بڵێ "نا" لەم رستانە کەڵک وەردەگرێت: "لام وانییە بتوانم" یان "دڵنیا نیم!"\nبیرکردنەوەی لەو کەسانەی مێشکیان ژەهراوییە\nکاتێک بیرکردنەوە لە هاوڕێیەک، هاوکارێک یان هەر کەسێکی دیکە کە مێشکتان ئاڵۆز بکات، هەوڵ بدەن بیر لە کەسێک بکەنەوە کە خۆشحاڵتان دەکات. زۆر کەس هەن کە شایانی سەرنجی ئێوەن. کەوابوو واز لەو کەسانە بهێنن کە زەین و هۆشتان تێکدەدەن.\nئەنجامدانی هاوکاتی چەند کار لە دانیشتنەکاندا\nهەرگیز لە دانیشتنە کارییەکاندا سەرقاڵی کارێکی دیکە مەبن. ئەگەر دانیشتنێک پێویستی بە چڕبوونەوە و سەرنجدان نییە واباشە تێیدا بەشدار نەبن و ئەگەر دانیشتنەکە بەبایەخە دەبێ کارەکانی دیکە دواتر ئەنجام بدەن.


ئاگاداریەک لە نۆینەری فیدراسیۆن لە تورکیاوە… چیتر خۆتان بە سوری لەقەڵەم مەدەن ! – فیدراسیۆنی سه‌راسه‌ریی په‌نابه‌رانی عێراقی\nئاگاداریەک لە نۆینەری فیدراسیۆن لە تورکیاوە… چیتر خۆتان بە سوری لەقەڵەم مەدەن !\nifir web ئه‌یلول 13, 2017\tماڵه‌وه, ناوه‌ندی هه‌واڵگری Leave a comment 107 Views\nپەنابەرانی کورد کە بەرێگای قاجاخدا دەرۆن بەرەو یۆنان و دواتر دەگیرێن دەڵێن ئێمە سوریین تەنها ئەمەش بۆ ئەوەیە کە دیپۆرتی کوردستان نەکرێنەوە ، ئەم وتنەش لەلایەن قاچاخچیەکانەوەیە وایان پێ دەڵێن بۆ ئەوەی دیپۆرت نەکرێنەوە بۆ کوردستان .\nئەم قسانە نەک رزگاریان ناکات بەڵکو ئەوەندەی دیکە لەزیندان دەیانهێڵنەوە و تەحقیقیان لێ دەکەن دوا جاریش ئەگەری دیپۆرتی سوریا هەیە . هەروەک بەداخەوە ئەو ١٣٠ هاولاتیەی ئەمرۆکە دییپۆرتی سوریا کارانەوە… بەشێک لە پەنابەران لەکاتی گرتن ومانوەیان لەزیندانەکان دوا جار ئیفادە دەگۆرن ودەڵێن ئێمە عێراقین بەمەش پۆلیس گومان دەکات کە ئەمانە شتێکیان کردبێت یاخود تا تەحقیق تەواو دەبێت وبۆیان روون دەبێتەوە کە خەڵکی کوێن ماوەیەک لەزیندان دەهێڵرێنەوەو بگرە رەنگە روبەرووی لێدانیش بنەوە کە قسەکانیان گۆریوە . بۆیە باشتر وایە راستەوخۆ بڵێیت عێراقیم و دیپۆرتت بکەنەوە زۆر لەوە باشترە لەزیندان بمێننەوە یاخود مەترسی ئەوەت لەسەر بێت لەسەر قسەکانی خۆت و ئیفادەکانت دیپۆرتی سوریا بکرێنەوە .پیوستە ئەو کەسانەی لەزیندانەکانن خۆیان بەسوریی لەقەلەم داون کەسوکاریان جەوازەکانیان بۆ بەرن و تا بەزوترین کات ئازاد بکرێن . دەنگۆی ەئوەش هەیە هەرکەس بگیرێت چەند مانگ لەزیندان دەیهێڵنەوە . هەندێک ەکس دەڵێن پەنجە مۆر ناکەین دەڵێن تورکی نازاین لەخۆمانەوە پەنجەمۆر بۆ بکەین . بەبروای من ئەو پەنجە مۆرە ئاساییە بەڵام کە پەنجە مۆرت کرد تا یەک ساڵ بۆت نیە بێیتەوە تورکیا ئەگەر بەترانزێتیش بێێتە تورکیا دیپۆرتت دەکەنەوە تەنها مەسەلەکە ئەوەیە ئەگینا پەنجەمۆر ترسی نیەو هیچ کێشەیەکت بۆ نایەتە دی تەنها ئەوە نەبێت کە پەنجەمۆرت کرد تا یەک ساڵ ناتوانیت بێیتەوە تورکیا . بەبروای من پەنجەمۆر نەکرێێت ئازادت ناکەن لەزیندانەکان دەتهێڵنەوە … باشترین رێگا چارە ئەوەیە هیچ کەس خۆی بە سوریی لەقەلەم نەدات\nPrevious دوا ئەنجامی لێکۆلینەوە لەگیان لەدەستدانی پەنابەرێک ڕاگەیەنرا لەندەن-٨-٩-٢٠١٧؛\nNext هۆکار چیە ماوەیە ک کۆچ کردن وەستاو لە ئێستەدا بە لێشاو دەستی پێ کردۆتەوە؟؟ ئایا ئەم کۆچە تەنها کوردی گرتۆتەوە؟؟


بەچاودێری سەرۆک بارزانی 13 ھەمین پێشانگای نێودەوڵەتی کتێب دەکرێتەوە\nWED, 11 DEC 2019 14:22 Erbil, GMT +3\nWED, 10 OCT 2018 09:33 | KDP.info\nھەولێر-KDP.info- بە چاودێری و پاڵپشتی سەرۆک مەسعوود بارزانی ئەمرۆ سێزدەھەمین پێشانگای نێودەوڵەتی کتێب لە ھەولێر دەکرێتەوە.\nئەمرۆ 10ی10ی2018 بە چاودێری سەرۆک بارزانی، 13 ھەمین پێشانگای نێودەوڵەتیی کتێب لە شاری ھەولێر دەکرێتەوە.\nپێشانگەی نێودەوڵەتی کتێب بۆ ماوەی 10 رۆژ بەردوامدەبێت، تێیدا زیاتر لە 300 دەزگای چاپ و پەخشی کتێب بە ھەزاران ناونیشان و بابەت بەشداردەبن. لە 10 وڵاتی عەرەبی، ھەروەھا ئێران، بەریتانیا، ئەمریکا و تورکیا نووسەر و دەزگاکانی چاپ و پەخشی کتێب دوایین بەرھەمە چاپکراوەکانیان دەخەنەڕوو.\nلەم پێشانگایەدا نزیکەی 300 دەزگای و چاپ و بڵاوکردنەوەی ناوخۆی و جیھانی بەشدارن نزیکەی نیو ملیۆن ناونیشانی جیاجیا لەم پێشانگایەدا بڵاودەبێتەوە.


Home›هەواڵ›کوردستان›هەناردەكردنی 400 هەزار بەرمیل نەوت و 500 هەزار پێ سێجا غازی سروشتی مووچەی پێنادرێت؟\nبەڕێوەبەری جێبەجێكاری كۆمپانیای كار، كە خاوەنداری لە %40 ی بۆری گواستنەوەی غازی سروشتی هەرێمدەكات، دەڵێت: “ڕۆژانە 400 هەزار بەرمیل نەوت و 500 هەزار پێ سێجا غازی سروشتی هەناردە دەكەن، ئەندامێكی لیژنەی دارایی پەرلەمانی كوردستانیش دەڵێت “گەر مەبەستیان مووچە دابەشكردن بێت بە بێ گەڕانەوە بۆ بەغدا دەتوانن مووچە دابەشبكەن”.\nعومەر عەبدوڵا، ئەندامی لیژنەی دارایی لە پەرلەمانی كوردستان بە SNNی ڕاگەیاند: لەمساڵدا كە خەریكە بەرەو کۆتایی دەچێت، حکومەت لە كۆی 11 مووچەی مانگانە تەنها سێ مووچەی ساڵی ڕابردوو لەگەڵ چوار مووچەی ئەمساڵی دابەشكردووە، بەڵام هەر بەگوێرەی ئەو ژمارە و داتایانەی لەلایەن بەرپرسانی حكومەتەوە بڵاودەكرێنەوە، مانگانە حكومەت نزیكەی (390) ملیار دینار داهاتی دەستدەكەوێت.\nئاماژەی بەوەشكرد، لە ئێستادا داهاتی دوو مانگ لە خەزێنەی وەزارەتی داراییە و حكومەت دەتوانێت بەبێ چاوەڕوانی هیچ بڕە پارەیەك لە بەغدا مووچە دابەشبكات، بەڵام نایەوێت دابەشیبكات و 320 ملیار دینارەكەی بەغدای كردووەتە بیانوو بۆ دابەشنەكردنی مووچە، بۆیە ئەگەر داهاتی فرۆشتنی نەوت و خاڵە سنورییەكان و داهاتی ناوخۆ سەرجەمی بگەڕێتەوە بۆ خەزێنەی حكومەت، ئەوا بەدڵنیاییەوە گرفتی دابەشكردنی مووچە چارەسەر دەبێت.\nبە وتەی (شێخ باز) هەرێمی كوردستان لە ئێستادا ڕۆژانە 400 هەزار بەرمیل نەوتی ڕۆژانە و 500 هەزار پێ سێجا غازی سروشتی ڕەوانەی دەرەوە دەكرێت، شارەزایانی بواری داراییش جەخت لەوە دەكەنەوە بە داهاتی ئەو بڕە نەوت و غازەی كە هەرێم ڕەوانەی دەرەوەی دەكات ئەگەر هەمووی بۆ هەرێم بگەڕێتەوە، دەتوانرێت زۆر كێشە و گرفتی بۆ چارەسەر بكرێت.


هەندێ جار بۆدژایەتی سەرۆك كۆماری عیراق كە كوردە ئەو دەنگۆیانەیان بڵاو دەكردەوە كە قەناس بەدەستەكان كوردبن و بە ئەمری ئەو ئەو تەقە لەخۆپیشانەران كرابێت، كە چی زۆری نەبرد ئەو دەنگۆیانە پێچەوانە بووەو بەوەتۆمەتبار كرا كە پشتیوانی خۆپیشندانەكان دەكات، لەراستیدا سەرۆك كۆمار لەگەل گویگرتنی خواستی خۆپیشاندانە ئاشتیەكان بوو، دژی ئەوە بوو بە هیز وەلام بدرێنەوە و ئازار بدرێن، چونكە بە پێی دەستوری عێراقی رێگە پیدراوە هاوڵاتیان بۆ داخوازی و گەیاندنی دەنگی خۆیان خۆپیشاندانی ئاشتیانە بكەن.\nئیستا ئەبیت هاوڵاتیەكی عێراقی كە گوێی لەهەردوو دەنگۆكە هەبووە، بروا بەكامیان بكات، بروا بەوە بكات، كە لەگەڵ خۆپیشاندەرەكان بووە یان بەراستی بكوژیان بووە؟ هەندێك لەسیاسیەكانیش لەشاشەی تیفیەكانەوە دەركەوتن و لەوەش زیاتریان وت، ئەوان بی زانیاری ویستیان هەموو كورد بەوە تۆمەتبار بكەن، خەریكی پیلانگیرین، كەچی لایەنی فەرمی كوردی بەرەسمی پشتیوانیان بۆ حكومەتی عادل عەبدولمەهدی دەربری و زۆرینەی جەماوەریش بوونە پشتیوانی خۆپیشاندەرانی ئاشتیانە، ئاخر خۆ لەهەموو شوێنێك وایە مەرج نییە رای گشتی و رای فەرمی حكومەت وەك یەك وابن، لەكوردستانیش هەر وابوو، ئەو دابەش بوونەی لەتەواوی عێراق لەسەر ئاستی حكومەت و شەقام بۆ خۆپیشاندانەكان هاتە ئاراوە، لەهەریمی كوردستانش هەروابوو، چونكە لەكۆتایدا كێشەكانی هاولاتی عێراقی یەك جۆرە و چونە پیشەوەی خواستی شەقامی عیراقی ئەگەر لەچەند خاڵیكیش جیاوازی كەم هەبێت ئەوا دابراو نییە لەخواستی شەقامی كوردی...\nلەرابردوودا بۆ هەندێك پرس كە پەیوەست بوون بەئازادی رادەربرینەوە، رۆشنبیرانی كورد و برایانی نەتەوەكانی تر بەیاننامەی هاوبەشیان دەركردوە بۆ بەهێز بوونی و سەقامگیری ئازادی رادەربرین، بۆ ئەم خۆپیشاندانانەش دەستەبژێرێك لە رۆشنبیرانی كورد بەیاننامەیەكی پشتیوانیان بەزمانی عەرەبی دەركرد، هەموو ئەوكارانە لەروانگەیەكی راستگۆیانەویە بۆ ئەوەی غەمی هاوبەش و خواستی هاوبەشی شەقامی كوردی و عەرەبی كاری هاوبەش و هەماهەنگی پێویستە، بەداخەوە ئێستا سەندیكاو رێكخراوە پیشەییەكان توشی دابران بوون، كە دەكرا نەك لەناو عێراقدا بەڵكو لەسەر ئاستی ناوچەكەو جیهانیش پەیوەندی و هەماهەنگی هەبوایە. ئێستاش درەنگ نییە بۆ ئەوەی سود لەئەزمونی پێكەوە ژیانی دڵخوازانە بكەین، گەر عێراقییەكان بە هەموو رەنگەكانەوە پشتیوانی یەكتر نەبن، ئیتر نابێت چاوەرێی دراوسێكان بین بەخەممانەوە بێن، بەشداری كورد لەحكومەتی عێراق و كارەكتەرێكی گرنگی وەك دكتۆر بەرهەم دەكرێت ئەو رۆڵە ببینێت كە خواستی زۆرینەیە نەك تەنها دەستە بژێرێكی سیاسی كلاسیك كە ئێستا لەلایەنە شەقامەوە رەتدەكرێنەوە.


چالاکوانانی سوریا ده‌ڵێن 23 سه‌رباز له شـارۆچکه‌ی ڕه‌سته‌ن کوژراون\nچالاکوانانی سوریا ده‌ڵێن ئه‌مڕۆ دووشه‌ممه له ئاکامی شه‌ڕ و پـێـکدادانی نێوان هێزه‌کانی سه‌ر به سه‌رۆک به‌شـار ئه‌لئه‌سه‌د و سه‌رهه‌ڵـداوان له شـارۆچکه‌ی ڕه‌سته‌ن به لایه‌نی که‌م 23 سه‌رباز کوژراون.\nڕامی عه‌بدولڕه‌حمان به‌ڕێوه‌به‌ری کۆمه‌ڵه‌ی چاودێری مافه‌کانی مرۆڤی سوریا به ڕادیۆی سه‌وای گوتووه سه‌رهه‌ڵـداوان توانیویانه 3 ماشێنی زرێـپـۆش له ده‌روازه‌کانی شـارۆچکه‌ی ڕه‌سته‌ن تێـکبشکێنن و هه‌روه‌ها ده‌سـتبگرن به‌سه‌ر دوو ماشێنی دیکه‌دا و به لایه‌نی که‌م 15 سه‌ربازیش ده‌سـتگیربکه‌ن.\nجێی ئاماژه پـێـکردنه شـارۆچکه‌ی ڕه‌سته‌ن 25 کیلۆمه‌تر له باکوری شـاری حومسه‌وه دوره و له‌وه‌تای ڕاپه‌ڕینی خه‌ڵـکی سوریا ده‌سـتیپـێـکردووه ئه‌و شـارۆچکه‌یه بۆ چه‌ندین جار له ژێر ده‌سه‌ڵاتی حکومه‌تی سوریادا نه‌ماوه.\nچالاکوانان ده‌ڵێن له ڕۆژی یه‌کشه‌ممه‌وه بۆردومانی شارۆچکه‌که له لایه‌ن هێزه‌کانی حکومه‌ته‌وه ده‌سـتیپـێـکردووه و له شه‌ودا چڕتربووه‌ته‌وه و ده‌ڵێن گه‌یشـتووه‌ته ئه‌وه‌ی له هه‌موو خوله‌کێـکدا گولـله تۆپـێـک یان خومپاره‌یه‌ک به شـارۆچکه‌که‌وه نراوه.


هەرێمی کوردستان بەپێی بنەماکانی شراکەت لە عێراق دەمێنێتەوە\nبەشی عێراق و هەرێمی کوردستان- پارتی دیموكراتی كوردستان جەخت لەسەر یەكپارچەیی خاكی عێراق دەكاتەوە و جێگری سەرۆكی ئەو حزبەش ڕایدەگەیەنێت: لە عێراق دەمێنینەوە و داواش لە هاوڵاتیان دەكات، دەنگیان پێبدەن بۆ ئەوەی بەقورساییێكی زیاترەوە بچنەوە بەغدا.\nبەپێی هەواڵی کوردپرێس، لەمیانەی دەست پێكردنی بانگەشەی هەڵبژاردن لە شاری هەولێر و لە وتارێكدا، نێچیرڤان بارزانی جێگری سەرۆكی پارتی ڕایگەیاند: لە ڕۆژی دەنگدان هەموومان پێكەوە دەچینە سەر سندووقەكانی دەنگدان، نابێت بەهیچ جۆرێک دەنگێكیش پەراوێز بخەین چوونكە یەكدەنگیش بۆ ئێمە گرنگە و دەشبێت ئەو مەسەلەیە بەجدی وەر بگیرێت.\nناوبراو وتیشی: "دەزانین گلەیی هەیە، بەڵام ڕۆژی گلەیی نییە و نابێت باسی ئەو شتانە بكەین".\nلەبارەی كێشە ناوخۆییەكانی حزبەكەشی، نێچیرڤان بارزانی وتی: "ناحەزان و ڕكابەرانمان پروپاگەندە بڵاو دەكەنەوە و باس لە بوونی باڵباڵێن لە ناوپارتی دەكەن دڵنیاتان دەكەینەوە كە پارتی حزبێكی یەكگرتووە، هەموومان خەبات دەكەین پێكەوە لە پێناو بەدیهێنانی مافەكانی گەلی كوردستان".\nوتیشی: دڵنیابن پارتی یەكگرتووە، لە ئایندەشدا بە یەكگرتووی دەمێنێتەوە.\nجێگری سەرۆكی پارتی جەختیشی لەسەر یەكپارچەیی خاكی عێراق كردەوە و ڕایگەیاند: دەمانەوێت دۆخی سەرجەم ناوچەكان ئاسایی بكرێتەوە و دەبێت پارتی وەك ژمارەیێكی قورس لە بەغدا بێت، بۆ ئەوەی لایەنە كوردستانییەكان یەكدەست و یەكدەنگ بن، دەشمانەوێت بەشداربین لەسەر بنەمای شەراكەتی ڕاستەقینە لە عێراق.


کوردیپێدیا - 10-08-2002\n📅 10-08-2002 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- کۆبوونەوەی ئۆپۆزیسیۆنی عێڕاقی لە واشەنتۆن لەژێر چاودێریی ئامریکا، لەم کۆبوونەوەیەدا جەلال تاڵەبانی و هوشیار زێباری بەشدارییان کرد.\n- کۆچی دوایی هونەرمەند ئازاد شەوقی لە شاری سلێمانی لە تەمەنی 73 ساڵیدا.\n1. 👁 ئازاد شەوقی\n2. 👁 هوشیار زێباری\n👁 ئەم بابەتە 14,620 جار بینراوە


ئاژانسی ده نگو باسی کوردستان: بە هاوکاری سوپای قودس هێزە جیهادییەکانی فەلەستین مووشەکێکی نوێیان ڕوونوێنی کرد\nبە هاوکاری سوپای قودس هێزە جیهادییەکانی فەلەستین مووشەکێکی نوێیان ڕوونوێنی کرد\nتیرۆریستانی سرایا قدس هیرەش دەکەنە سەر گەلی ئیسرائیل بە هاوکاری کۆماری تیرۆروسیدارەی ئیران\n▫"سرایا القدس"، مووشەکێکی نوێی بە ناوی "بەدری ۳"ی ڕوونوێنی کرد کە ۲٥٠ کیلۆ تەقەمەنی هەڵدەگرێت و بۆ یەکوم جار هێرشی پێ کرایە سەر "عەسقەلن" کە بە هۆیەوە ۳ ئیسرائیلی کوژران و ۱۳۱ کەس بریندار بوون.\nله لایه‌ن ئاژانسی ده نگو باسی کوردستان ajansknews kl. ۲/۱۵/۱۳۹۸ ۱۱:۳۷:۰۰ بعدازظهر


ده‌ركردنی حۆكمی شه‌لاق و زیندان بۆ ٨٦ هاووڵاتیی خه‌ڵكی بروجن | کۆمەڵە \nڕە‌وگە ئێران » ده‌ركردنی حۆكمی شه‌لاق و زیندان بۆ ٨٦ هاووڵاتیی خه‌ڵكی بروجن\nده‌ركردنی حۆكمی شه‌لاق و زیندان بۆ ٨٦ هاووڵاتیی خه‌ڵكی بروجن\nدادگای ڕژیم له شاری بروجن، ٨٦ كه‌س له هاووڵاتییانی خه‌لكی بلداجییان به ٢ هه‌زار و ٥٨٠ زه‌ربه شه‌لاق و ٣٤٤ مانگ زیندانی ته‌عزیری مه‌حكووم كرد.\nئه‌م هاووڵاتییانه له مانگی پووشپه‌ڕی ساڵی ٩٥ له دژایه‌تیی له‌گه‌ڵ گواستنه‌وه‌ی ئاوی ناوچه‌ی “بلداجی” بۆ “سفید ده‌شت” به مه‌به‌ستی ئیسفاده كردن له كارخانه‌ی فولادی ئیسفه‌هان، ده‌ستیان دابووه ناڕه‌زایه‌تیی و خۆپیشاندان. له‌م خۆپیشانه‌دا كه‌سێك گیانی له‌ده‌ستدا و ١٠٨ كه‌سی دیكه‌ش بریندار بوون و هه‌روه‌ها ٧٠ هاووڵاتیی دیكه‌ش ده‌ستبه‌سه‌ر كران.\nبه‌رز بوونه‌وه‌ی هه‌زینه‌ی دابین كردنی سه‌به‌دی بژێوی ژیان له ئێران\nبه پێی ئاماره‌كان، هه‌زینه‌ی دابینکردنی سەبەدی بژێوی ژیان لە ئیراندا، لە مانگی ڕەشەممەی ساڵی ٩٧وه تا مانگی گەڵاوێژی ساڵی ٩٨ زیاتر لە ١٠١ لەسەد بەرز بووتەوە و لە ٣ میلیۆن و ٧٥٠ هەزار تمەنەوە گەیشتووتە ٧میلیۆن و ٥٨٠ هەزار تمەن.\nبەپێی ڕاپۆرتی بڵاوکراوه‌كان، پرسی سەبەدی بژێوی ژیانی بنەماڵەکان، بە حسێب کردنی ٣.٣ ئەندام بۆ هەر بنەماڵەیەک تاوتوێ کراوە. بەم پێیە سەبەدی بژێوی ژیانی حسێبکراو لە مانگی ڕەشەممەی ساڵی ڕابردوودا ٣ میلیۆن و ٧٥٠ هەزار تمەن بووە، کە لە ڕاستیدا لە ٥ مانگی یەکەمی ئەمساڵدا، لانیکەمی هه‌زینه‌كانی ژیانی کرێکاران ٣ میلیۆن و ٨٢٦ هەزار تمەن زیاتر بووە و گه‌یشتووه‌ته ٧ میلیۆن و ٥٨٠ هه‌زار تمه‌ن.\n« گیان له‌ده‌ستدانی ٣١ كه‌س به هۆی ڕێوڕه‌سمی عاشورا له عێراق\nدرێژه‌ی ناڕه‌زایه‌تیی كرێكارانی كارخانه‌ی ئازه‌ر ئابی ئه‌راك »


تەقینەوەیەک ٦٥ برینداری لێکەوتەوە | ROJnews\nتەقینەوەیەک ٦٥ برینداری لێکەوتەوە\nدووشەممە, 1 يول 2019 - 09:43\nتەقینەوەیەکی بەهێز کابولی پایتەختی ئەفغانستانی هەژاند، بەهۆی تەقینەوەکەوە ٦٥ بریندار گەیەندراونەتە نەخۆشخانە، کە نۆ کەسیان منداڵن، بەڵام ئاماژە بە کوژراوەکان نەکراوە.\nبەیانی ئەمڕۆ کاتژمێر ٠٨:٥٠ خولەک بە کاتی ئەفغانستان، تەقینەوەیەکی بەهێز لە ناوچەی ١٦ی شاری کابولی پایتەخت ڕوویدا، بەپێی قسەی کاربەدەستانی ئەو وڵاتە تەقینەوەکە لە ڕێگەی ئۆتۆمبێلێکی بۆمبڕێژکراوەوە ئەنجامدراوە.\nنوسرەت ڕەحیمی وتەبێژی وزارەتی ناوخۆی ئەفغانستان ڕایگەیاندووە: کاتژمێر ٠٨:٥٠ خولەکی بەیانی ئەمڕۆ لە نزیکی تاوەری گوڵبەهار لە ناوچەی ١٦ـەمی شاری کابول لە ڕێگەی ئۆتۆمبێلیکی بۆمبڕێژکراوەوە تەقینەوەیەک ڕوویداوە و دوای ئەوە چەند هێرشبەرێکی خۆکوژ خۆیان کردووە بە بینایەکەدا.\nڕەحیمی باسی لە کوژراو نەکردووەو، ڕایگەیاندووە: لە ئەنجامی تەقینەوەکە تا ئێستا ٦٥ بریندار گواستراونەتەوە بۆ نەخۆشخانەکان، کە نۆ کەسیان منداڵن، هەروەها وتوویەتی: هێزە تایبەتەکانی پۆلیس خۆیان گەیاندووەتە ناوچەکە و لە ئێستادا هاتووچۆ لەو گەڕەکە قەدەغە کراوە و پێکدادان لەگەڵ هێرشبەرەکان بەردەوامە\nهونەرمەندانی کورد: لەدژی هێرشەکان یەکدەگرین\nدەیان هونەرمەندی کورد لە شاری کۆڵن-ی ئەڵمانیا کۆبوونەوە و دژی هێرشە داگیرکەرییەکانی دەوڵەتی تورک بۆسەر ڕۆژئاوای کوردستان بانگی یەکێتی‌یان لە گەلی کورد کرد.\n17 أكت - 11:31\nترامپ: لە سوریا دەکشێینەوە\nدۆنالد ترامپ سەرۆکی ئەمریکا لە کۆنگرەیەکی ڕۆژنامەنووسیدا ڕایگەیاند: هێزەکانمان لە سوریا دەکشێنینەوە، هێزەکانی ئێمە پۆلیس نین تاوەکو پاسەوانی لە وڵاتەکە بکەن.\n16 أكت - 19:48\nچین داوا لە تورکیا دەکات هێرشەکانی ڕاگرێت\nوتەبێژی وەزارەتی دەرەوەی چین ڕایدەگەینێت، پپێویستە دەوڵەتی تورک ڕێز لە سەروەریی خاکی سوریا بگرێت و کردەوە سەربازییەکانی ڕابگرێت.\n16 أكت - 13:52\nکەنەداش فرۆشتنی چەکی بە تورکیا ڕاگرت\nلە بڕیارێکدا کەنەدا-ش دژی بەردەوامی هێرشە داگیرکارییەکانی بۆ سەر باکوور و ڕۆژهەڵاتی سوریا ، فرۆشتنی چەکی بە تورکیا ڕاگرت.\n16 أكت - 10:11\n15 أكت - 21:05


ساڕێژكردنی برین – Knwe.org\nسەرەکی » وتار » لەتیف فاتیح فەرەج » ساڕێژكردنی برین\nئەوەی بەسەر كەركوك و ناوچە دابڕێنراوەكان هات، برینە، برینێكی قوڵ، ئەمە هەرگیز پێویستی بە بەخشینەوەی تۆمەت و ناشرین كردنی یەكتر نیە، ئەمە كەوتنە، كەوتنێكی قورس، دوای نزیكەی سێ مانگ لە و كەوتنە ئێمە هێشتا سەرقاڵی ئەوەین یەكتر بشكێنین، لە كاتێكا ئەوانی تر خەریكی چنینەوەی بەروبوومی ئەو كەوتنەی ئێمەن، ئەوانەی بەشدار بوون لە غلۆربوونەوەكەدا خۆیان لێ نەبان كردووە و یاریەكەیان بۆ ئەوە بە جێهێشتووە، تا ئەوانی دیكە بەئارەزووی خۆیان گۆڵ بكەن، ساڕێژكردنی برین پێویستی بە رێكخستنەوەی تیپەكەیە، نەك بە جێهێشتنی گۆڕەپانەكە، جێهێشتنی گۆڕەپان واتە خۆبەدەستەوە دان، ئایە برین بە خۆبەدەستەوە دان ساڕێژ دەبێت؟.\nلە نەبوونی پێكەوەیدا، زەمینە بۆ ئەوانی تر، مەبەستم ڕكابەرەكانە دەڕەخسێت بۆ ئەوەی زیاتر پێی لێڕاكێشن، وەك ئەوەی لەم رۆژانە لە سەرگەڕان و گوندەكانی دەوروبەری دبز ڕوودەدەن،ئەوانی تر لە خوایان دەوێت ئێمە هەر خەریكی ئەو بەزمەی خۆمان بین، بەزمی بۆ وا كراو كێ كردی و كێ خائین و خەتابارە، لە كەوتن و شكستاهەموو هەوڵێك بۆ ناشرینكردنی یەكتر زیاتر ئەركی هەستانەوەكە قورس تر دەكات، قسە لە سەر ئەوە نیە دوێنێ چی ڕوویدا قسە لە سەر ئەوەیە بە یانی چی بكەین، خەیاڵی سڕینەوەی یەكتر، خەیاڵێكی كوشندەو ناجۆرە، لە بری سڕینەوە دەكرێ بیر لە چاككردن بكەینەوە .\nلە راستیدا هەموو هەوڵێك بۆ ساڕێژكردنی برینەكەو كردنەوەی دەلاقەیەكی نوێ بۆ ئەوەی خۆر بگاتە كونجە تاریكەكان و روناك بنەوە جێی ستایشە نەك تانەو تەشەر، كوردی باشورپێویستە یەكجار لە ژیاندا واز لە تانەو تەشەرو پاشقولی یەكتر بێنێت، لانی كەم بۆ ئەوەی گیانی گۆرانی شاعیر ئاسودە بێت كاتێ گوتی « با پیس نەبیت خۆت مەدە لەم كوردی عێراقە « .\nمن دەزانم هەندێك لەو سیاسیانەی سوێندیان خواردووە لاپەڕە ژاراویەكان هەڵنەدەنەوە ئێستا گاڵتەی تەواویشیان بەو قسانە نایەت، لە كاتێكا ئێمە بە كۆڵێك برین و كۆستەوە هاتوینەتە ساڵی تازەوە، كەچی هێشتا هەن گەرەكیانە شیرو تیر لە یەكتر بسوین .


Diplomatic Magazine | دواى كپكردنى خۆپیشاندانه‌كانى ئێران، عێراقیش هه‌مان رێگه ده‌گرێته‌به‌ر\nبه‌یاننامه‌ی كوده‌تایه‌ك، به‌ده‌ستى حكومه‌ت ته‌واوى هێزه ئه‌منییه‌كان ده‌خاته حاڵه‌تى ئاماده‌باشى\nچه‌ند رۆژێكه رووداوه‌كان گوماناوین له عێراق، هه‌ندێ رووداو تۆڕه كۆمه‌ڵایه‌تییه‌كانى ده‌هه‌ژێنێت به‌بێ ئه‌وه‌ى روونكردنه‌وه‌ی ته‌واویان له‌باره‌وه بدرێت.\nبه‌ڵام له‌روونكردنه‌وه‌یه‌كدا كۆشكى كۆمارى ئه‌مه‌ى ره‌تكرده‌وه، گوتیان: به‌هیچ شێوه‌یه‌ك له‌و نزیكانه شتى وا رووى نه‌داوه.\nفیدۆیه‌كى گوماناوى تۆڕه كۆمه‌ڵایه‌تییه‌كان ده‌هه‌ژێنێت\nله فیدۆیه‌كدا ده‌رده‌كه‌وێت كه هێزێكى سه‌ربازى له عێراق به‌شێوه‌یه‌كى زۆر چڕو توند بۆردومانكرابن، كه ده‌ره‌نجامه‌كه‌ى بووه‌ته هۆى گیان له‌ده‌ستدان و بریندار بوونى ژماره‌یه‌كى زۆر له هێزه سه‌ربازییه‌كه.\nهه‌رچه‌نده سه‌ره‌تا وا بڵاوكرایه‌وه كه فیدۆكه به‌رده‌م كۆشكى كۆمارى عێراق بێت و له‌لایه‌ن فرۆكه‌ى بێ فرۆكه‌وانه‌وه بۆردومان كرابن، به‌ڵام له‌روونكردنه‌وه‌یه‌كدا كۆشكى كۆمارى ئه‌مه‌ى ره‌تكرده‌وه، گوتیان: به‌هیچ شێوه‌یه‌ك له‌و نزیكانه شتى وا رووى نه‌داوه.\nوێنەیەک لە فیدۆى ئاماژەبۆکراو\nسه‌رچاوه‌یه‌كى دیكه‌ش ئاماژه به‌وه ده‌كات كه راستى فیدۆكه ئه‌وه‌یه له پارێزگاى زیقار روویداوه كه بووه‌ته هۆى گیان له‌ده‌ستدانى ده‌یان سه‌رباز.\nله‌گه‌ڵ بڵاو بوونه‌وه‌ى فیدۆكه‌دا له‌هه‌ندێ په‌یج و ئه‌كاونت له تۆڕى كۆمه‌ڵایه‌تى ئاماژه به‌وه كراوه كه ئه‌م هێزه له‌لایه‌ن دژه تیرۆرى عێراقه‌وه لێیان درابێت، به‌ڵام بۆچى؟ دیار نییه؟\nئه‌مه یه‌كێك بوو له‌و رووداوانه‌ى كه له‌چه‌ند رۆژى رابردودا بڵاو كرایه‌وه به‌بێ ئه‌وه‌ى هیچ روونكردنه‌وه‌یه‌ك و به‌یاننامه‌یه‌كى حكومى و ره‌سمى نهێنى رووداوه‌كه ئاشكرا بكات.\nدەنگۆى کودەتا بەسەر حکومەتەکەى عادل عەبدولمەهدى لە درەنگانێکى شەودا بڵاو کرایەوە، گوایا لە رێگەى بەیان نامەیەکەوە دەزگاى دژەتیرۆرى عێراق کودەتاکەى کردبێت.\nده‌زگاى دژه تیرۆر هاككرا ... یان....؟\nئه‌مشه‌ویش رووداوێكى دیكه‌ى گوماناوى عێراقى خسته سه‌ر هه‌زه و له‌رزاندى، ئه‌ویش بڵاوكردنه‌وه‌ى به‌یاننامه‌یه‌ك بوو به‌ناوى دژه‌تیرۆى عێراقه‌وه كه ئاماژه‌ى به كوده‌تایه‌كى سه‌ربازى ئاشكرا كردووه.\nبه‌ڵام دواترو زۆر به‌خێرایی ده‌زگاكه له روونكردنه‌وه‌یه‌كدا، ئه‌وه‌یان گوتووه كه هاككراون وهیچ په‌یوه‌ندییه‌كیان به‌و به‌یاننامه‌وه نییه.\nهه‌روه‌ها ئەمەش دواى ئەوە هات کە دەنگۆى کودەتا بەسەر حکومەتەکەى عادل عەبدولمەهدى لە درەنگانێکى شەودا بڵاو کرایەوە، گوایا لە رێگەى بەیان نامەیەکەوە دەزگاى دژەتیرۆرى عێراق کودەتاکەى کردبێت.\nبەڵام لەبەرامبەردا دەزگاکە ئەوەشیان رایگه‌یاندوه: کە هیچ شتێك له ئارادا نییه‌و ته‌نها حسابه‌كانیان له سۆشیال میدیادا هاككراوه.\nوێنەى درەنگانێکى شەوى سەرۆکى دەزگاکەو سەرۆکوەزیران\nـ هەروەها بۆ دەرخستنى پەرێز پاکى خۆیان سەرۆکى دەزگاگە لە درەنگانێکى شەودا (نیوەشەو) سەردانى عادل عەبدولمەهدى کرد و بە گرتنى وێنەیەک لەگەڵ ناوبراودا، دۆخەکەیان هێرورکردەوە.\nـ نازانرێت له ئێستادا به‌هۆى خۆپیشاندانه‌كانه‌وه له‌عێراق چى ده‌گوزه‌رێت، به‌ڵام ئه‌وه روونه كه وڵاتى نێوان دوو رووباره‌كه به وڵاتى كوده‌تاى سه‌ربازى ناسراوه، كه له‌ماوه‌ى رابردوودا هه‌ندێ كات رێك كه‌وتووه ته‌نها له‌یه‌ك رۆژدا دوو كوده‌تا روو بدات.\nسیناریۆكان زۆرن بۆ نیشاندانى راست و درووستى كوده‌تا گوماناوییه‌كه‌ى ئه‌مشه‌و، كه گرنگترینیان ئه‌مانه‌ى خواره‌وه‌ن، ئه‌وانیش:\nیه‌كه‌م: یه‌كێك له سیناریۆكان ئه‌وه‌یه ده‌گوترێت، له‌ڕێگه‌ى وڵاتانى دراسێوه ئه‌م كاره كرابێت، به‌وه‌ى ئه‌كاونتى فه‌رمى ده‌زگاكه هاككراوه و له‌ڕێگه‌ى به‌یاننامه‌یه‌كه‌وه كه باس له كوده‌تا ده‌كات بیه‌وێت دۆخى عێراق زۆرتر تێك بدات.\nدووه‌م: باس له‌وه‌ش ده‌كرێـت، ره‌نگه نه‌فه‌سێك له‌ناو ده‌زگاكه ویستبێتى له‌ڕێگه‌ى به‌یان نامه‌یه‌كه‌وه دۆخه‌كه هه‌ڵسه‌نگێنى تاكو بزانێ فیدباكى خه‌ڵكى و حكومه‌ت چییه؟ و چه‌نده له‌باریشه بۆ ئه‌نجامدانى كوده‌تایه‌كى سه‌ربازى له‌م كاته‌وه‌دا؟\nبه‌ڵام ئه‌مه‌ش سیناریۆیه‌كى به‌هێز نابێت چونكه له ئێستادا عێراق یه‌ك هێزى سه‌ربازى رێكخراوى نییه به‌ده‌ست ده‌زگایه‌ك یاخود كه‌سێكه‌وه بێت، به‌ڵكو پێكدێت به‌چه‌ند هێزو میلیشیایه‌كى جیا جیا كه كۆكردنه‌وه‌یان ئاسان نییه.\nبەهێزترین سیناریۆ ئەوەیە، کە حکومەت بیەوێت لەرێگەى سیناریۆیەکەوە خۆپیشاندەران کپ بکات.\nسێیه‌م: به‌هێزترین سیناریۆ\nسیناریۆى سێیه‌م كه به‌هێزترینه، واباس ده‌كرێت حكومه‌تى عێراقى بیه‌وێت له‌رێگه‌ى به‌یاننامه‌یه‌كه‌وه سیناریۆیه‌ك رێك بخات بۆ ئه‌وه‌ى بتوانێ ته‌واوى هێزه ئه‌منییه‌كانى له شه‌قام و گۆڕه‌پانه‌كان بخاته حاڵه‌تى ئاماده باشى و به‌بیانووى بۆنى كۆده‌تاو تێكچوونى عێراق، په‌لامارى خۆپیشانده‌ران بدات و كپیان بكات.\nئه‌مه‌ش به‌تایبه‌ت دواى كپكردنى خۆپیشاندانه‌كانى ئێران دێت له‌ماوه‌ى چه‌ند رۆژێكى كه‌مدا، بۆیه به‌پێى زانیارییه‌كان پێ ده‌چـێت هه‌ر خودى ئێرانییه‌كان ئه‌م سیناریۆیان بۆ عێراق دارشتبێت تاكو چى دى چاوه‌ڕوانى ده‌نگى به‌رزى خۆپیشانده‌ران نه‌كه‌ن.\nله‌لایه‌كى دیكه‌وه به‌رپرسانى عێراقى گه‌شتوونه‌ته ئه‌و باوه‌ره‌ى كه له‌لایه‌ك ژماره‌ى خۆپیشاندانه‌كان كه‌متر بۆته‌وه و له‌لایه‌كى دیكه‌شه‌وه حكومه‌ت سه‌رقاڵى چاكسازییه‌كانى خۆیه‌تى و چى دیكه پێویست به خۆپیشاندان ناكات.


’’بڕیارەکەت ڕایەکی کەسییە و هیچ بنەمایەکی یاسایی نییە’’\nئەمڕۆ سێشەممە، 16ی حوزەیرانی 2020، هەریەک لە هێمن هەورامی، جێگری سەرۆکی پەرلەمان و مونا قەهوەچی، سکرتێری پەرلەمان نوسراوێکیان دەربارەی هەڵوەشاندنەوەی بڕیاری هەڵگرتنی پارێزبەندی لەسەر سۆران عومەر ئاڕاستەی ڕێواز فایەق، سەرۆکی پەرلەمان کرد.\nلە نوسراوەکەدا ئاماژە بەوەکراوە: "ئەو نوسراوەتان کە لە بەرواری 14ی حوزەیران دەرتانکردووە، بەناوی (بڕیار) دەرتانکردووە، ئێمە بە ڕایەکی کەسیی تاک لایەنانەی دادەنێین کە هیچ بەها و بنەمایەکی یاسایی نییە و پێچەوانەی بنەما دەستورییەکانی هەرێم و پەیڕەوی ناوخۆی پەرلەمانە".\nئەوەش هاتووە: "سەرۆک و جێگر و سکرتێری پەرلەمان دەسەڵاتی هەڵوەشاندنەوەی بڕیاری تەشریعی پەرلەمانیان نییە، بۆیە سەرۆکی پەرلەمان بەهیچ شێوەیەک ناتوانێت بڕیاری تەشریعی ژمارەی (4)ی ڕێکەوتی 7ی ئایار کە بەدەنگی 57 پەرلەمانتار دەرچووە، هەڵبوەشێنێتەو".\nئەمە لەکاتێکدایە، لەدوای ئەوەی لەبەرواری 7ی حوزەیرانی 2020، بەبێ ئامادەبوونی سەرۆکی پەرلەمان و بەدەنگی 57 پەرلەمانتار پارێزبەندی لەسەر سۆران عومەر، پەرلەمانتاری کۆمەڵ لادرا، بەڵام ڕۆژی یەکشەممەی ڕابردوو، بە بڕیارێکی سەرۆکی پەرلەمان ئەو بڕیارە هەڵوەشێندرایەوە.\nسەباح هەورامی: 50 توشبووی کۆرۆنا لە سلێمانی چاکبوونەوە\n2020.06.07 - 23:06\nئاگادارییەک لەبارەی دابەشکردنی موچەوە\n2020.06.26 - 21:10


📕 Assyrian Athletes Of Kirkuk Bibliotek\n📅 Lades May 10 2013 8:47PM\n👁 Denna post har tittat 3,207 gånger\nEshaya Nona [ Mer... 👁] ✖ 📕 ✖ 0 0 ✔ 74% ✍ H.B. 10-5-2013 20:47:32\n📕 پرۆگرامی پەروەردەی وەرزش بۆ پۆلی دەیەمی ئامادەیی Bibliotek\n📅 Lades Dec 9 2016 7:57AM\n👁 Denna post har tittat 6,667 gånger\nوەرگێڕانی: لێژنەیەک لە وەزارەتی پەوەردە [ Mer... 👁] 📕 ✖ 0 0 ✔ 99% ✍ M.B. 9-12-2016 7:57:07\n📕 تۆپی پێ: مێژوو، سەرهەڵدان، داهێنان Bibliotek\n📅 Lades Nov 2 2011 3:50PM\n👁 Denna post har tittat 15,319 gånger\nسامان عەبدوڵڵا بریفکانی دەزگای ئاراس - 2007 [ Mer... 👁] 📕 ✖ 0 0 ✔ 99% ✍ H.B. 2-11-2011 15:50:46\n📕 خولەکانی ئۆلەمپیک Bibliotek\n📅 Lades Aug 14 2012 9:13AM\n👁 Denna post har tittat 11,810 gånger\nئامادەکردنی: رەحمان نەقشی [ Mer... 👁] ✖ 📕 ✖ 0 0 ✔ 82% ✍ H.B. 14-8-2012 9:13:10\n📕 خۆرخێ مێندێس ڕاوچیی ئەستێرەکانی تۆپی پێ Bibliotek\n📅 Lades May 8 2017 10:29AM\n👁 Denna post har tittat 3,159 gånger\nناوی نووسەر:میگێل کۆستا و جۆناسان سانچێز وەرگێران [ Mer... 👁] ✖ ✖ 1 0 ✔ 99% ✍ M.B. 8-5-2017 10:29:00\n📕 رێگەیەکی دیکە بۆ سەرکەوتن؛ پیپ گواردیۆلا Bibliotek\n📅 Lades Feb 12 2016 11:12AM\n👁 Denna post har tittat 6,469 gånger\nپیپ گواردوێلا وەرگێڕانی : ئەحمەد سەنگاوی بابەت: [ Mer... 👁] 📕 ✖ 0 1 ✔ 99% ✍ S.E. 12-2-2016 11:12:40\n📕 فسیۆلۆژیای چالاکی جەستەیی Bibliotek\n📅 Lades Jan 2 2018 11:12PM\n👁 Denna post har tittat 3,308 gånger\nفسیۆلۆژیای چالاکی جەستەیی بەرگی یەکەم بۆ ئاستەکا [ Mer... 👁] 📕 ✖ 0 0 ✔ 99% ✍ M.B. 2-1-2018 23:12:01\n📕 من زڵاتانم Bibliotek\n📅 Lades May 8 2017 9:59AM\nدەیڤید لاگیر کرانترز وەرگێرانی: مەسعوود حەسەن چ [ Mer... 👁] ✖ ✖ 2 0 ✔ 99% ✍ M.B. 8-5-2017 9:59:49\n📕 وەرزشنامە - وەشانی 2ەم Bibliotek\n📅 Lades Jun 2 2014 10:57PM\n👁 Denna post har tittat 23,412 gånger\nلیستی ناو و ژیاننامەی وەرزشەوانانی کوردستان ئاماد [ Mer... 👁] 📕 ✖ 2 0 ✔ 99% ✍ H.B. 2-6-2014 22:57:05\n📕 کورتە مێژوویەکی وەرزش و ئۆلۆمپیک Bibliotek\n👁 Denna post har tittat 5,396 gånger\nنووسەر مەهدی بودری ژمارەی لاپەڕەکان 152 ساڵی چ [ Mer... 👁] 📕 ✖ 0 0 ✔ 99% ✍ H.B. 27-12-2010 2:07:56


كاكه‌ییه‌كان به ئامانج ده‌كرێن\n:: PM:12:42:22/05/2020 \nدواى ئه‌وه‌ى فەرماندەی لیوایەکی پۆلیسی فیدڕاڵی عێراق لە سنووری داقووق سووکایەتی بە ژن و پیاوانی کوردانی کاکەیی دەکات، پەرلەمانتارێکی پێشووی پەرلەمانی عێراق ئاشکرای دەکات کە ڕێکاری یاسایی لە بەرانبەر گیراوەتە بەر، كاكه‌ییه‌كانیش ده‌ڵێن به‌پێی پلانێك به ئامانج كراوین.\nداوایان له وه‌زاره‌تی ناوخۆ كردووه لیژنه‌ی لێكۆڵینه‌وه‌ی له‌سه‌ر پێكبهێنرێت\nشاخه‌وان عه‌بدوڵا، په‌رله‌مانتاری پێشووی په‌رله‌مانی عێراق له‌سه‌ر پشكی پارتی دیموكراتی كوردستان، بۆ "وشه" ئاشكرای كرد، له‌سه‌ر هێرشی نابه‌جێی فه‌رمانده‌ی لیوای 20 ی پۆلیسی فیدراڵی بۆ سه‌ر كاكه‌ییه‌كانی سنووری داقووق، داوامان له وه‌زاره‌تی ناوخۆ كرد لیژنه‌ی لێكۆڵینه‌وه‌ی له‌سه‌ر پێكبهێنرێت.\nزیاتر گوتی، داومانكردووه سه‌رباری لێكۆڵینه‌وه له‌گه‌ڵیان ده‌بێت ئه‌و هێزه پۆلیسی فیدراڵی له‌ناوچه‌كه‌دا نه‌مینێت چونكه پاش به‌دواداچوونه‌كانمان له ڕاستی هێرش ناڕه‌وای ئه‌و فه‌رماندهیه دڵنیا بووینه.\nئاراز كاكه‌یی، یه‌كێك له چالاكوان و كه‌سایه‌تییه‌كانی كاكه‌یی بۆ "وشه" ئاماژه‌یدا، ئه‌وه‌ی ده‌كرێت به‌رانبه‌ر به كاكه‌ییه‌كان، هیچی كه‌متر نییه له‌و تاوانانه‌ی پێشتر ڕژێمی به‌عس كردوونی به‌رانبه‌ر به نه‌ته‌وه‌كه‌مان و كاكه‌ییه‌كان.\nزیاتر گوتى، كاكه‌ییه‌كان له‌لایه‌ن داعش و هێزه عێراقییه‌كانه‌وه له سنووری داقووق به‌پێی به‌رنامه‌یه‌كی نه‌خشه بۆ كێشراو كراونه‌ته ئامانج.\nلیوا عه‌بدولكه‌ریم شمه‌ری فه‌رمانده‌ی لیوای 20ی پۆلیسی فیدراڵی عێراقی به شێوه‌یه‌كی ناڕه‌وا هێرشی كردووه‌ته سه‌ر كوردانی كاكه‌یی، ئێسته كاكه‌ییه‌كانی سنووری داقووق نیگه‌رانن و هاوشێوه‌ی داعش له‌و هێزه ده‌ڕوانن.


پاسه‌وانانی سنوور له گو‌زه‌رانێكی سه‌ختدا ده‌ژین | Institute for War and Peace Reporting\nICRی ژماره ٣٤٣، ٥-٧-٢٠١٠\nگێژه‌ڵووكه و گورگ به سه‌ربه‌ستی له ناوچه‌ی مه‌غرولزیئبدا له‌سه‌ر سنووری نێوان سووریا و به‌شی باكووری رۆژئاوای پارێزگای نه‌ینه‌وا ته‌راتێن ده‌كه‌ن.\nمه‌غرولزیئب، كه بیابانه، پاسه‌وانگایه‌كی سه‌ربازیی لێیه و له نزیكه‌ی ده كه‌پر پێكهاتووه. قاچاغچیان و یاخیبووان ده‌بێ خۆیان له رووبه‌ڕووبوونه‌وه له‌گه‌ڵ سه‌ربازه‌كانی ئه‌و پاسه‌وانگایه دووربخه‌نه‌وه.\nسه‌ربازه‌كانی ئه‌و پاسه‌وانگایه، كه ژماره‌یان نزیكه‌ی چل سه‌ربازه و له‌پێناو خزمه‌تكردنی وڵاته‌كه‌یان به‌ته‌واوی دابڕاون، خه‌ڵكی چه‌ند شوێنێكی جیاوازن و خۆیان به پاڵه‌وانه پشتگوێخراوه‌كانی سوپای عێراق ده‌زانن.\nحوسێن عه‌باس، یه‌كێكه له سه‌ربازه‌كانی ئه‌و پاسه‌وانگایه، وتی، "كه‌س ئێمه‌ی بیر نییه. به‌پێچه‌وانه‌ی فه‌وجه‌كانی تری عێراق، كه‌س له‌سه‌ر كاره‌كانمان ستایشمان ناكات".\nحوسێن عه‌باس زیاتر وتی، "ئه‌گه‌ر له‌به‌ر ئێمه نه‌بێ، به‌غدا ده‌بێته گۆڕه‌پانی خۆكوژان و بازاڕه‌كانی سه‌وزه و میوه‌شی ده‌بنه شوێنی فرۆشتنی تلیاك".\nهه‌رچه‌نده سه‌ربازه‌كانی ئه‌و پێگه سه‌ربازییه به‌هۆی پشتگوێخستنیانه‌وه گله‌یی ده‌كه‌ن، به‌ڵام زۆربه‌یان دان به‌وه‌شدا ده‌نێن كه پێیان باشتره له بیابانه‌كاندا راسته‌وخۆ و رووبه‌ڕوو شه‌ڕ له‌گه‌ڵ یاخیبوواندا بكه‌ن، نه‌ك رووبه‌ڕووی مه‌ترسییه شاراوه‌كانی شارو شارۆچكه‌كانی عێراق ببنه‌وه كه تیایاندا یاخیبووان و میلیشیاكان خۆیان تێكه‌ڵ به هاووڵاتیان ده‌كه‌ن.\nسه‌ربازێك كه ره‌تیكرده‌وه ناوی ئاشكرا بكات وتی، "لێره ده‌زانم دوژمنم كێییه. به‌ڵام له شوێنه‌كانی تر ره‌وشه‌كه شێواوه".\nئه‌و سه‌ربازانه، كه بۆ چه‌ند مانگێك بێ پچڕان له كۆمه‌ڵگاكانیان دوور ده‌كه‌و‌نه‌وه، له پاسه‌وانگاكه‌دا به‌جۆرێك ده‌بن به هاوڕێی یه‌كتر گوێ به‌و جیاوازییه ئایینی و ره‌گه‌زییانه ناده‌ن كه تا ئێستاش به‌سه‌ر زۆرێك له دام و ده‌زگاكانی عێراق زاڵن.\nحوسێن عه‌باس ئه‌و ژووره‌ی كه خۆی و سه‌ربازێكی سوننه و یه‌كێكی مه‌سیحی تێیدا ده‌ژین به "عێراقێكی بچووك" ناو برد. حوسێن عه‌باس شیعه‌یه و ماڵیان له شار‌ی عه‌ماره‌یه له باشووری عێراق كه له سنووری ئێرانه‌وه نزیكه.\nحوسێن عه‌باس وتی، "ئێمه پێده‌كه‌نین كاتێك ده‌بینین سیاسه‌تمه‌داران به زمانێكی تائیفیانه قسه ده‌كه‌ن. ئه‌گه‌ر ئه‌وان ته‌نها بۆ هه‌فته‌یه‌ك بێنه ئێره، ئه‌و كاته ده‌زانن عێراقیبوون مانای چییه و چۆنیش پارێزگاری له وڵات بكه‌ن".\nئه‌و زیاتر وتی، "كاتێك خۆكوژێك ده‌گرین، لێی ناپرسین ئاخۆ ده‌یویست له كوێ خۆی بته‌قێننه‌وه، به‌ڵكو لێی ده‌پرسین بۆچی هاتۆته ناو خاكی عێراق".\nئامانجی سه‌ره‌كیی هه‌زاران پاسه‌وانی عێراق كه له‌سه‌ر سنووری خۆرئاوای ئه‌و وڵاته له‌گه‌ڵ سوریا بڵاوكراونه‌ته‌وه ده‌ستگیركردنی یاخیبووانه.\nساڵی رابردوو، دوای زنجیره‌یه‌ك ته‌قینه‌وه‌ی به‌هێز كه چه‌ند وه‌زاره‌تێكی له به‌غدا كرده ئامانج، حكومه‌تی عێراقی دیمه‌شقی به رێگاخۆشكردن له‌به‌رده‌م ئه‌و هێرشانه و حه‌واندنه‌وه‌ی لایه‌نگرانی قاعیده و ده‌ست و پێوه‌نده‌كانی پێشووی حزبی به‌عس تۆمه‌تباركرد. به‌رپرسانی سوریا ئه‌و تۆمه‌تانه‌یان ره‌تكرده‌وه.\nله لوتكه‌ی شه‌ڕی تائیفیشدا، سوریا تۆمه‌تباركرابوو به رێگه‌دان به سه‌دان جه‌نگاوه‌ری بیانی تا بێنه ناو عێراق و به‌م جۆره‌ش ریزه‌كانی یاخیبووانی سوننه به‌هێزتر بوون.\nله مه‌غرولزیئب، ئاڵایه‌كی سوریا له دووره‌وه زه‌قترین نیشانه‌ی ئه‌و دراوسێیه‌ی عێراق بوو كه به‌رچاو ده‌كه‌وت. به گوته‌ی پاسه‌وانانی سنوور له ناوچه‌كه، ئه‌و ئاڵایه هه‌موو سی یان چوار مانگ جارێك ده‌گۆڕدرێت دوای ئه‌وه‌ی به بای بیابان كۆن ده‌بێت و ده‌دڕێت. حوسێن عه‌باس وتی، "ته‌نها ئه‌و كاته سه‌ربازانی سوریا ده‌بینین".\nبه‌شێك له‌و پاسه‌وانانه وتیان سیم كاردی كۆمپانیاكانی سوریا به‌كارده‌هێنن تا په‌یوه‌ندی به ماڵه‌وه‌یانه‌وه بكه‌ن چونكه ئه‌و كۆمپانیایانه‌ی تایبه‌تن به بواری په‌یوه‌ندی له عێراق به‌هیچ شێوه‌یه‌ك له‌و ناوچه‌یه‌دا كار ناكه‌ن.\nعه‌مید ئیسماعیل حه‌قی فه‌هداوی، فه‌رمانده‌ی هێزه‌كانی سنوور له‌و پاسه‌وانگایه، وتی پیاوه‌كانی سه‌رده‌مانێك زیاتر له ٥٠٠ كه‌سیان له ساڵێكدا ده‌ستگیرده‌كرد كه له سووریاوه ده‌هاتنه ناو خاكی عێراق و سنووریان ده‌به‌زاند.\nهه‌رچه‌نده یاخیبووان له ئێستادا چالاكییان كه‌متره، به‌ڵام فه‌هداوی وتی پیاوه‌كانی رێوشوێنی توندتریان گرتۆته‌به‌ر. ئه‌و پاسه‌وانانه چالاكییه‌كانی خۆیان له چه‌ند ناوچه‌یه‌كدا چڕكردۆته‌وه، بۆ نموونه حوسه‌یبه له پارێزگای ئه‌نباڕ و و چیای سنجار له پارێزگای نه‌ینه‌وا. خێڵه‌كانی ئه‌و ناوچانه له هه‌ردوو لای سنووره‌كه خزم و په‌یوه‌ندییان هه‌یه.\nفه‌هداوی وتی، "په‌یوه‌ندیی مێژوویی له نێوان خێڵه‌كان زه‌مینه‌ی بۆ به‌زاندنی سنوور خۆشكردووه".\nله‌گه‌ڵ نزیكبوونه‌وه‌ی واده‌ی كشانه‌وه‌ی زۆربه‌ی هێزه‌كانی ویلایه‌ته یه‌كگرتووه‌كانی ئه‌مریكا كه بڕیاره له مانگی ئابی ئه‌مساڵ ده‌ستپێ بكات، هێزه‌كانی سنوور ده‌ڵێن ژماره‌یه‌كی زۆر ئامێری نوێیان بۆ دابینكراوه، له‌وانه‌ش ته‌كنه‌لۆجیای پێشكه‌وتوو كه توانای بینینی هه‌یه به شه‌و له‌گه‌ڵ ئامێری چاودێریكردن.\nله‌گه‌ڵ ئه‌وه‌شدا، فه‌هداوی وتی پیاوه‌كانی رووبه‌ڕووی چه‌ندین كێشه بوونه‌ته‌وه. ئه‌و وتی، "سنووری نێوان عێراق و سوریا درێژه و سه‌خته و به‌ئاسانی ده‌به‌زێنرێت. ئێمه به‌پێی ئه‌و سه‌رچاوانه‌ی كه له‌به‌رده‌ستماندایه كار ده‌كه‌ین. هێزه‌كانی ئه‌مریكا پاڵپشتیی ئاسمانی ته‌نها له‌و ناوچانه‌دا پێشكه‌ش ده‌كه‌ن كه كه‌وتۆته نێوان هه‌ردوو وڵات و هی كه‌س نییه".\nمحه‌مه‌د دلێمی، نائیب عه‌ریفه و سه‌رپه‌رشتی ژماره‌یه‌ك سه‌رباز ده‌كات له تاوه‌رێكی چاودێری له مه‌غرولزیئب، وتی ئه‌و كه‌سانه‌ی كه سنوورده‌به‌زێنن له جموجۆڵدا هه‌میشه له سه‌ربازه‌كانی ئه‌و باشترن. دلێمی وتی، "ئۆتۆمبیل و چه‌كی قاچاغچییه‌كان هه‌میشه له هی ئێمه باشترن".\nبه‌ڵام له‌م ماوه‌یه‌ی دواییدا به‌هاتنی چه‌ند ئامێرێكی پێشكه‌وتوو ره‌وشه‌كه باشتر بووه. دلێمی وتی، "ئێستا هه‌ندێك له بنكه‌كانمان به‌جۆرێك كه‌لوپه‌لیان بۆ دابینكراوه كه له ماڵی ئێمه خۆشترن. هه‌ندێ جار ئه‌و خواردنه‌ی لێره بۆمان دێت له‌و خواردنه باشتره كه له ماڵه‌وه ده‌یخۆین، ئه‌مه‌ش بۆ وره‌مان باشه".\nئه‌و پاسه‌وانگایه ئاوی به‌لۆعه و ئاوه‌ڕۆی نییه. گشت پێداویستییه‌كانی رۆژانه، له خواردنه‌وه تا گوێزانی تراش، به لۆری ده‌گوازرێنه‌وه. شوفێره‌كانی ئه‌و لۆریانه ته‌نانه‌ت نامه و پریاسكه‌ش بۆ پاسه‌وانه‌كان ده‌گوازنه‌وه.\nپاسه‌وانانی سنوور به‌رده‌وام له ئه‌ركدان و به‌نۆره ١٢ كاتژمێر جارێك ئێشك ده‌گرن و دوای هه‌شت هه‌فته بۆ ماوه‌یه‌ی نزیكه‌ی ده رۆژ ده‌چنه ماڵه‌وه و مووچه‌ی هه‌ر یه‌كه‌شیان ٧٠٠،٠٠٠ بۆ ٩٠٠،٠٠٠ هه‌زار دیناره.\nله رابردوودا، ژماره‌یه‌كی بێ شوومار له ئه‌ندامانی هێزه‌كانی سنوور له‌كاتی گه‌ڕانه‌وه‌یان بۆ ماڵه‌وه له به‌شه جیاجیاكانی عێراق له رێگادا كوژراون و رفێنراون.\nبه گوته‌ی باسم سه‌باح، سه‌ربازه و له‌گه‌ڵ حوسێن عه‌باسدا به‌یه‌كه‌وه له ژوورێكدا ده‌ژین، ئه‌و یه‌كه‌یه‌ی مه‌غرولزیئب مانگانه ٥ بۆ ٢٠ كه‌س ده‌ستگیر ده‌كات. ئه‌و وتی نزیكه‌ی نیوه‌ی ئه‌و كه‌سانه‌ی كه ده‌ستگیرده‌كرێن چه‌كیان پێیه و ئه‌وانی تریش قاچاغچیی ئاسایین كه جگه‌ره یان ره‌شه‌ووڵاخ ده‌گوازنه‌وه.\nله‌كاتی ئاماده‌كردنی ئه‌و راپۆرته له مه‌غرولزیئب، زه‌نگی ئاگاداركردنه‌وه لێیدا. ژماره‌یه‌ك له پاسه‌وانه‌كان خێرا چوونه ده‌ره‌وه و دوای كاتژمێرێك گه‌ڕاونه‌وه و خۆشحاڵییان ده‌ربڕی به ده‌ستگیركردنی سێ قاچاغچیی گومانلێكراو كه ده‌یانویست به جێبێك به‌ناو ناوه‌دا ره‌تبن و ره‌شاشێكیشیان پێ بوو.\nمه‌رج نییه هه‌موو جارێك هۆكاری لێدانی زه‌نگه‌كه‌كان كه‌سانی چه‌كدار بن. باسم سه‌باح به‌زه‌رده‌خه‌یه‌كه‌وه رووداوێكی بیرهاته‌وه كه به‌م دواییانه روویداوه و به‌و هۆیه‌وه پاسه‌وانه‌كان ده‌ستیان له پشوو هه‌ڵگرتووه و به‌دوای هۆكاری لێدانی زه‌نگه‌كه رۆیشتوون.\nئه‌و وتی، "ده‌رچوو هۆكاری زه‌نگه‌كه گوركێكی كێوی بوو كه هه‌وڵی ده‌دا نێچیرێك راو بكات. ئه‌و گورگه تۆزێك ته‌پوتۆزی له‌و ناوه دروستكردبوو و ئێمه‌ش به‌هه‌ڵه وامانزانی كه‌سانێكن ده‌یانه‌وێ سنوور ببه‌زێنن".\nره‌نگه ئه‌و ئاژه‌ڵه پێش ئه‌و پاسه‌وانانه له‌و ناوه بووبێت. مه‌غرولزیئب به عه‌ره‌بی واته لانه‌ی گورگه‌كان.\nعوسمان موختار رۆژنامه‌نووسێكی راهێنراوی IWPRه له فه‌لوجه. ئه‌م راپۆرته له لایه‌ن نیڵ ئاڕون، موحه‌ریری راپۆرته‌كانی IWPRله عێراق، له شاری هه‌ولێر ته‌حریر كراوه.


مەریوان: کاسبکارێکی کورد بە تەقەی ڕاستەوخۆ کوژرا | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران مەریوان: کاسبکارێکی کورد بە تەقەی ڕاستەوخۆ کوژرا\nمەریوان: کاسبکارێکی کورد بە تەقەی ڕاستەوخۆ کوژرا\nبەپێی هەواڵی گەیشتوو بە ڕۆژی کورد، ئه مڕۆ یەکشەممە ١٦ی ڕەشەممە، له بازاڕچەی سنووری باشماخی شاری مەریوان، کاسبکارێکی کورد بە تەقەی هێزەکانی ڕژیم کوژرا.\nئەو کاسبکارە کوردە ناوی مادیح پەرتەوەی کوڕی عەبدووڵا و خەڵکی ئاوایی کانی میرانی سەر بە شاری مەریوان ـە کە ٢٦ ساڵ تەمەنی بووە و بە گوێرەی زانیارییەکان، ژیانی هاوبەشی پێکهێناوە و خێزاندارە.\nشایەتحاڵان دەڵێن بکوژەکە کەسێکە بە ناوی سەرهەنگ حوجەتووڵا پەرویزی کە بە تەقەی ڕاستەوخۆ کوشتوویەتی، ئەوە لە حاڵێکدا بوو ەکە مادیح کە ترۆمبیلی شلەخەجێی پێ بووە، بارەکەی کە گازواییل بووە دایگرتووە و ویستوویە لە شوێنەکە دوور بکەوێتەوە بەڵام لە لایەن خودی سەرهەنگ پەرویزی یەوە تەقەی لێکردوە و کوژراوە. پەرویزی، فەرماندەی هێزە ئینتزامییەکانی شاری مەریوانە.\nهۆکاری کوژرانی ئەو کاسبکارە کوردە لە لایەن هێزەکانی ڕژیمەوە، کڕین و فرۆشتنی گازوائیل ـە بۆ دابین کردنی ژیانی خۆی و بنەماڵەکەی.\nشایانی باسە کە بە هۆی نەبوونی پیشەسازی و کارگە و دەرەتانی کار لە کوردستانی خۆرهەڵات و هەڵاواردنی لەڕادەبەدەری دەوڵەت، خەڵکی شارە سنوورییەکانی کوردستانی خۆرهەڵات ناچارن بۆ مانەوەی خۆیان و دابین کردنی بژیوی بنەماڵەیان، هەندێ کەل و پەل لە کوردستانی باشوورەوە هاوردە بکەن و هەندێ کەل و پەلیش هەناردەی ئەو دیو سنوورە دەستکردەکان بکەن کە لە ڕوانگەی حکومەتەوە نایاساییە و بەو هۆیەشەوە بە تەقەی ڕاستەوخۆ، کوردستانییەکان دەکژن و بریندار دەکەن.\nئیزنی تەقەی ڕاستەوخۆ بە ئاشکرا و بە ناوی ئەمنیەتی نەتەوەییەوە دراوە بە سەرباز و هێزە ئینتزامییەکانی سەرسنوورەکان کە زۆربەشیان خۆجێی نین، لە ڕووداوێکی تردا، ڕۆژی چوارشەممە ڕێکەوتی ١٦ی بەفرانباری ١٣٩٤اووڵاتییەکی کورد بە ناوی “گەرمان مەحموودپور”، تەمەن ٤٦ ساڵ و کوڕی “عەلی”، بە هۆی تەقەت ڕاستەوخۆی مەئمورانی هێزە ئینتزامییەکانی حکوومەتی ئێران، لە شاری سێرۆ سەر بە پاریزگای ورمێ گیانی لەدەست دا.\nبابەتی پێشوویەکەم ژنی شەهیدی ڕاپەرین، خەڵکی خۆرهەڵاتی کوردستان بووە\nبابەتی دواترتەقینەوەیەک لە عێراق لانیکەم ٧٦ کوژراو و برینداری لێکەوتەوە


فڕاکسیۆنی گۆڕان کار لەسەر ئەوە دەکات کە موچەی فەرمانبەران ڕاستەوخۆ لەبەغداوە بدرێت. – Standard Kurd\nفڕاکسیۆنی گۆڕان کار لەسەر ئەوە دەکات کە موچەی فەرمانبەران ڕاستەوخۆ لەبەغداوە بدرێت.\nلەلایەن ستاندار Posted on تشرینی دووه‌م 11, 2017 754 جار بینراوە 0 سەرنج\nفڕاکسیۆنی گۆڕان لە ئه‌نجومه‌نی نوێنه‌رانی عێراق کار لەسەر ئەوەدەکات کە موچەی فەرمانبەران و موچەخۆرانی تر ڕاستەوخۆ لەلایەن بغداوە بدرێت\nئەمین بکر ئەندامی فڕاکسیۆنی گۆڕان له ئه‌نجومه‌نی نوێنه‌رانی عیراق لە پەیجی تایبەتی خۆی لە تۆڕی کۆمەڵایەتی فەیسبوک بڵاویکردۆتەوە کە ئەوان لە فڕاکسیۆنی گۆڕان لەسەر دو پڕەنسیپ کاردەکەن.\nیەکەمیان: بە ھەموو شێوەیەک پێداگری لەسەر ١٧% ی بەشە بودجەی ھەریم دەکەین وە ھەموو ڕیگایه‌ک دەگرینەبەر بە مقاطعەی پرۆسەی سیاسیشەوە لە عیراق.\nدووەمیان: ئامانجمان لەو قۆناغەدا دابینکردن و پێدانی موچەی فەرمانبەران و موچەخۆرانی ھەرێمە وە دەشکرێت بۆ ئەو مەبەستە موچەی فەرمانبەران و موچەخۆرانی تریش ڕاستەوخۆ لە بغداوە بدرێت و جیابکرێتەوە لە بودجەی بەڕێوەبردنی دامودەزگاکانی ھەرێم و بودجەی بەرھەمھێنان.\nوە پێشنیار دەکات بۆ ئەو مەبەستە لیژنەیەکی ھاوبەش لە نێوان وەزارەتی دارایی عیراق و وەزارەتی دارایی ھەرێم و ئەنجومەنی پارێزگاکانی پێکبێت بەمەبەستی پێداچونەوە بە لیستی ناوی فەرمانبەران و موچەخۆرانی ھەرێم.\nبڵاوکراوەی پێشوومەسعود بارزانی داوایەکی ئاراستەی عەبادی کردوە بەڵام تاکو ئێستا وەڵام نەدراوەتەوە\nبڵاوکراوەی نوێترگۆڕان و کۆمەڵ بایکۆتی دانیشتنەکەی حکومەتی ھەرێم دەکەن\nPosted on تشرینی یه‌كه‌م 18, 2018 0 7103


ترس له په‌یكه‌ر ….. فه‌ره‌یدون عارف – Denegkan\nترس له په‌یكه‌ر ….. فه‌ره‌یدون عارف\nئه‌و بۆچوونه تا راده‌یه‌كی زۆر دروسته، كه سیاسه‌ت و بڕیاری سیاسی چاره‌نووس ساز زۆرینه‌ی كات له‌ژێر میزاجی تاكه كه‌سێك، یان نوخبه‌یه‌كی ده‌سه‌ڵاتدار (گه‌رچی زۆر كات سه‌ره واوێكی سیاسه‌ت له مێشكیاندا نییه)، به‌ڕێوه‌ده‌چێت. بێگومان به‌رژه‌وه‌ندی رۆڵێكی گه‌وره‌و كاریگه‌ری له كێشمه‌كێش و قه‌یرانه سیاسییه‌كاندا هه‌یه، به‌ڵام دواجار سایكۆلۆژیای كه‌سی خاوه‌ن ده‌سه‌ڵات ده‌بێته سه‌رچاوه‌ی بڕیاری یه‌كلاكه‌ره‌وه. هه‌ربۆیه كاتێك ده‌سه‌ڵاتدارێك له هه‌موو به‌هایه‌كی ئینسانی رووت ده‌بێته‌وه‌و میزاج و سایكۆلۆژییه‌تی تووشی شڵه‌ژان و په‌شێوی ده‌بێت و هیستریا به‌شێكی گه‌وره‌ی گوفتارو ره‌فتاره‌كانی داگیر ده‌كات، ئاسان هه‌موو به‌دڕه‌فتاری و كارێكی دزێوی له ده‌ست دێت.\nكه‌س ناتوانێ نكوڵی له‌وه بكات، كه ده‌ستێكی به‌هێزو ده‌سه‌ڵاتی پیاوێكی خاوه‌ن سایكۆلۆژیایه‌كی هیستری له‌پشت رفاندن و تیرۆركردنی (سه‌رده‌شت عوسمان)ی خوێندكارو رۆژنامه‌نووسه‌وه بوونی هه‌یه. گه‌رچی ئه‌م هیستریایه به تیرۆركردن و له‌ناوبردنی قوربانییه‌كه كۆتایی نایه‌ت، به‌ڵكو تارمایی قوربانی بۆی هه‌یه، دووباره هه‌مان دۆخی ناجێگیری سایكۆلۆژی بۆ جه‌للاد بخوڵقێنێته‌وه.\nبه ماوه‌یه‌كی كه‌م دوای تیرۆركردنی (سه‌رده‌شت)، په‌یكه‌رێك بۆ ئه‌و رۆژنامه‌نووسه جوانه‌مه‌رگه دروستده‌كرێت، به‌ڵام تا ئێستا كه ساڵێك به‌سه‌ر ئه‌و مه‌رگه‌ساته تێده‌په‌ڕێت، ده‌سه‌ڵاتدارانی پایته‌خت رێگه به دانانی ناده‌ن. جێی خۆیه‌تی له‌و ترسه‌ی ده‌سه‌ڵات رابمێنین، كه له دانانی په‌یكه‌رێك هه‌یه‌تی و بپرسین. داخۆ ئه‌وانه كێن به دانانی په‌یكه‌رێك ده‌هری ده‌بن!! بۆچی ته‌نها مه‌ترێك زه‌وی به په‌یكه‌ری گه‌نجێكی خێر له‌خۆ نه‌دیو ره‌وا نابینن!! به‌ڵام رۆژانه‌و به ته‌له‌فۆنی سه‌رۆك خێڵ و ئه‌ندامی بنه‌ماڵه‌یه‌كی ده‌سه‌ڵاتدار، به دۆنم و هێكتار زه‌وی بۆ به‌ناو سیاسییه بازرگان و چاوچنۆكه‌كان دابین ده‌كه‌ن. تا حه‌كیمانه‌و لێزانانه به‌ناوی بازاڕی ئازادو به (دوبه‌ی) كردنی پایته‌خته‌وه، نیشتمان بكه‌نه زبڵخانه‌یه‌كی گه‌وره بۆ ساغكردنه‌وه‌و فرۆشتنی كاڵای به‌سه‌رچووی توركی و ئێرانی؟!.\nئایا ئه‌وه ترسه له‌و شته‌ی پێیده‌ڵێن په‌یكه‌ر، یان مه‌یل و میزاجی بابایه‌كی نه‌خوێنده‌وار، یان ترسه له ره‌مزێك بۆ خوێنێكی هه‌میشه ته‌ڕ، بۆ مرۆڤ و عه‌قڵێكی ئازاد؟! راستییه‌كه‌ی ئه‌وه به ته‌نها ترس نییه له په‌یكه‌ر وه‌ك ره‌مزی قوربانییه‌كی ده‌ستی غه‌در، هه‌روه‌ك فه‌رمانڕه‌وایانی مه‌مله‌كه‌ت، كێشه‌یه‌كیشیان نییه له‌گه‌ڵ دابینكردنی بستۆكه زه‌وییه‌ك بۆ دانانی په‌یكه‌ری رۆژنامه‌نووسێك. به‌ڵكو ترسی ده‌سه‌ڵاتدارانی پایته‌خت له تارمایی و كاریگه‌ری ئه‌و رۆحه ره‌خنه‌گرو ئازاده‌یه، كه سه‌رده‌شتی بوێر له‌دوای خۆی جێی هێشتووه. ترسی ئه‌وان له‌و ئاماده‌ییه به‌رده‌وامه‌ی تارمایی (سه‌رده‌شت)ه، كه ساڵێكه بێ ماندوبوون به‌شوێنیانه‌وه‌یه‌و ژیانی لێ تاڵ كردوون. هاوكات ترسه له‌و زمانه‌ی ئه‌وان له‌گۆیان خست و ئێستا له زاری ئه‌و نه‌وه‌یه‌دایه، كه هیچ ئه‌رزشێك بۆ شه‌رعییه‌تی شۆڕشگێڕی وان دانانێت.\nره‌نگه هه‌ر به سروشت ده‌سه‌ڵاتدارانی ئه‌م هه‌رێمه ته‌نها سیاسی و پیاوانی حزب به مرۆڤی گه‌وره بزانن، تا شیاوی ئه‌وه بێت په‌یكه‌ریان بۆ دروست بكرێت. ئه‌ی ئه‌وه نییه تا ئێستا نه‌ك په‌یكه‌رێك، به‌ڵكو یادێك بۆ كه‌ڵه نووسه‌ر و رۆشنفكرێكی گه‌وره‌ی وه‌كو (عه‌بدولخالق مه‌عروف) له ئارادا نییه. به‌ڵام به سه‌دان ملیۆن دۆلار بۆ ڤیستیڤاڵی بێ ماناو كۆنسێرتی ده‌نگ ناخۆشترین و ناهونه‌رمه‌ندترین كه‌س و ساڵانه‌ش بۆ یادی خومه‌ینی گه‌وره ئاغایان ئه‌نجام ئه‌ده‌ن.\nچ گه‌مژه‌ییه‌كه پێمان وابێ ئه‌حزابی كوردی توانای خۆ نوێكردنه‌وه‌و به‌خۆداچوونه‌وه‌و وه‌رگرتنی رۆحی دیموكراسخوازی و مه‌ده‌نیه‌تی هه‌یه. هه‌مان ئه‌وسیاسه‌تبازانه‌ی له سێ ده‌یه‌ی شه‌ست و حه‌فتاو هه‌شتاكانی سه‌ده‌ی رابردوودا، له‌سه‌ر پاره‌و كورسی، نیشتمانیان فرۆشت و جاشایه‌تی و ئاشبه‌تاڵ و كوردكوژیان بۆ كردینه خه‌ڵات و به‌ناوی شۆڕشگێڕی و خه‌باته‌وه پێیان فرۆشتینه‌وه، له ناوه‌ڕاستی ده‌یه‌ی نه‌وه‌ده‌كانیشدا به‌هه‌مان عه‌قڵییه‌ت و له‌سه‌ر (قازێك) و (ریزه دوكانێك) هه‌زاران رۆڵه‌ی ئه‌م میله‌ته‌یان له‌خوێنی خۆدا گه‌وزاند. ئه‌م قاره‌مانانه‌ی (كوێخا رینگۆ) ئاسا، هه‌میشه شانازی به ده‌مانچه‌و فیشه‌كدانه‌كانیانه‌وه ده‌كه‌ن، ئه‌وه‌ی لێی تۆقیون و توشی و فۆبیاو هیستریای كردوون، ته‌نها ده‌نگی ئازاد و ئینسانی ئازاد بووه. ئه‌وانه هه‌میشه دۆست و ئه‌حبابی ئینسانی كۆیله‌و نۆكه‌ر بوون و له‌به‌رامبه‌ردا رقێكی ئه‌ستووریان به‌رامبه‌ر به عه‌قڵ و رۆحی ئازادو ره‌خنه‌گرو وشه‌ی ئازادی هه‌بووه.\nپێچه‌وانه‌ی ئه‌وانه‌ی پێیانوایه مێژوو دووباره ده‌بێته‌وه، یان خۆی دووباره ده‌كاته‌وه، ئێمه پێمانوایه ئه‌وه مێژوو نییه دووباره ده‌بێته‌وه، به‌ڵكو مێژوو دووباره ده‌كرێته‌وه. مێژووی شه‌ڕی كوردخۆكوژه مێژوویه‌كی دووباره بووه‌وه نییه، هێنده‌ی ئه‌وه‌ی مێژوویه‌كه له‌لایه‌ن چه‌ند كاره‌كته‌رو ده‌موچاوێكی بێزراوی ناو مێژووی سیاسی ئێمه‌وه دووباره ده‌كرایه‌وه. له دوای راپه‌ڕینی به‌هاری 1991 چه‌ندین جارو له‌چه‌ندین سیناریۆی جیاوازدا قاره‌مانه‌كانی شه‌ڕی ناوخۆ، پیاوه جلخوارو دیموكراسخوازو سۆسیال دیموكراته‌كانمان، مێژووی تیرۆرو له‌ناوبردنی ده‌نگه ئازادیخوازه‌كانیان دووباره‌كردۆته‌وه. ره‌نگه دیارترینیان تیرۆركردنی شاعیری جوانه‌مه‌رگ (به‌كر عه‌لی) له 1/9/1994 و دووباره‌كردنه‌وه‌ی ئه‌و مێژووه به تیرۆركردنی رۆژنامه‌نووس (سه‌رده‌شت عوسمان) له 4/5/2010 بێت. گه‌رچی نێوانی ئه‌و دوو به‌رواره 16 ساڵه، به‌ڵام دوو رووداوی له زۆر رووه‌وه وێكچوون، به له‌به‌رچاوگرتنی تایبه‌تمه‌ندی و جیاوازی كه‌سایه‌تیانه‌وه. (به‌كر عه‌لی) شاعیرێكی ناسراو و رێبه‌رێكی هۆشیاری سه‌دان مرۆڤی ئاواره‌و زه‌حمه‌تكێش و به‌شمه‌ینه‌ت و ناڕازی و (سه‌رده‌شت عوسمان) خوێندكاری زانكۆو رۆژنامه‌نووسێك بوو له سه‌ره‌تای نووسین و كاری رۆژنامه‌گه‌ریدا، به‌ڵام خاوه‌ن نه‌فه‌س و رۆحێكی ره‌خنه‌گرانه‌و چاونه‌ترس و بوێر. وه‌ك چۆن به هه‌ڕه‌شه‌و ئه‌شكه‌نجه‌و زیندان (به‌كر) كۆڵی نه‌دا له خه‌باتی مه‌ده‌نیانه‌و داكۆكیكردن له ئاواره‌و هه‌ژارانی گه‌ڕه‌كی حامیه‌ی سلێمانی. به‌هه‌مان شێوه هه‌ڕه‌شه‌ی مه‌رگ نه‌یتوانی (سه‌رده‌شت) بێده‌نگ بكات. ئه‌و فیشه‌كی غه‌دره‌ی زمانی (به‌كر)ی له گۆخست، پاش 16 ساڵ (سه‌رده‌شت)یشی هاوچاره‌نووس كرد. رق و توڕه‌یی ده‌سه‌ڵاتدارانی ئه‌و كاته‌ی سلێمانی به‌رامبه‌ر (به‌كر عه‌لی) ئه‌وه‌نده زۆر بوو، پاش ئه‌وه‌ی فیشه‌كێك به شانییه‌وه ده‌نێن، به برینداری ده‌یگرن و هه‌ر له‌جێداو به‌به‌رچاوی براو هاوڕێ و دانیشتوانی گه‌ڕه‌كه‌وه (كه بۆ خۆپیشاندان هاتبوونه به‌رده‌م ته‌لاری پارێزگا)، فیشه‌كێك به ناو ده‌مییه‌وه ده‌نێن. هه‌مان سیناریۆ له تیرۆری (سه‌رده‌شت) دا دووباره ده‌بێته‌وه، به‌ڵام ترسنۆكانه‌ترو دڕندانه‌تر، كه پاش رفاندن و ئه‌شكه‌نجه‌دانێكی زۆر، دواجار دوو فیشه‌ك به زارییه‌وه ده‌نێن.\nكوشتن هه‌ر كوشتن نییه وه‌ك ئه‌وه‌ی ده‌یڵێن، هه‌ندێ جۆری كوشتن هه‌یه مه‌غزاو مانای شاراوه‌ی هه‌یه. فیشه‌ك نان به ناو ده‌می نوسه‌ران و ئازادیخوازانه‌وه، ته‌نها یه‌ك مانای هه‌یه، بێده‌نگكردن و كوشتنی ئازادی و ره‌خنه‌گرتن و زمانبڕین و هیچی تر.\nترسی ده‌سه‌ڵاتدارانی هه‌ولێر له په‌یكه‌ری بێ هه‌واری (سه‌رده‌شت) بێ سنووره.. به‌ڵام پێ بزانن یان نا، به رێگرتن له دانانی ئه‌م په‌یكه‌ره، به‌ڵگه‌یه‌كی حاشاهه‌ڵنه‌گرمان ئه‌ده‌نه ده‌ست، كه ئه‌وان له‌و تاوانه‌دا نه‌ك هه‌ر بێ گوناهـ نین، به‌ڵكو پێمانده‌ڵێن، مانگه شه‌و پێویستی به په‌نجه‌ی ئاماژه نییه.\nPrevious شرۆڤەیەک بۆ شۆرشەکانی وڵاتانی عەرەبی\nNext هونه‌ری ته‌دویر له شیعره كوردییه‌كانی ( مه‌حوی) دا


فێستیڤاڵی ئەسپی کوردی لە بۆکان بەڕێوە چوو\nتاريخ: ۱۴۰۰ يکشنبه ۲ آبان ساعت ۲۳:۲۴ بازدید: 458 نظرات: 0 کد مطلب: 16787\nبەپێی هەواڵی هاژە، ڕۆژی یەکشەممە، ڕێکەوتی ٢ی خەزڵوەری ساڵی ١۴٠٠، یەکەمین فێستیڤاڵی ئەسپی کوردی لە ئاوایی کۆستە، سەر بە شاری بۆکان بەڕێوە چوو.\nئازاد ئەکبەرپوور، سەرۆکی لێژنەی ئەسپ‌سواریی شاری بۆکان لە وتووێژ لەگەڵ هاژە گوتی: فێستیڤاڵی ئەسپی کوردی بۆ یەکەمین جار لە شاری بۆکان بە بەشداریی ئەسپ‌سوارانی ناوچە، بەبۆنەی حەوتووی وەحدەت و بۆ ماوەی یەک ڕۆژ لە ئاوایی کۆستە، سەر بە شاری بۆکان بەڕێوە چوو.\nسەرۆکی لێژنەی ئەسپ‌سواریی بۆکان لە درێژەدا گوتی: ئەسپ‌سواری وەرزشێکی خۆش و ئاسوودەیە و بنەماڵەکان هەوڵیان ئەوە بێ منداڵەکانیان بەرەو ئەم وەرزشە هان بدەن.\nهێمن زیجی جێگری سەرۆکی لێژنەی ئەسپ‌سواریی شاری بۆکان گوتی: هەشت شاری، بۆکان، مەهاباد، ئورمیە، میاندواو، سایینقەڵا، بانە، سەقز و سنە بەشدارییان لە فێستیڤاڵی ئەسپی کوردیی بۆکان کردووە.\nزیجی بە ئاماژە بە شێوازی بەڕێوەچوونی ئەم فێستیڤاڵە گوتی: وەک لێژنەی ئەسپ‌سواریی بۆکان، دەمانهەوێ ئەم فێستیڤاڵە بە شێوەی ساڵانە و لە دوو قۆناغدا بەڕێوە بچێت. قۆناغێک لە سەرەتای ساڵ و قۆناغی دووهەم لە شەش‌مانگەی دووهەمی ساڵ و لە ڕۆژژمێری ساڵانەی فێدراسیۆنی ئەسپ‌سواریی وڵات تۆمار بکرێت.\nجێگری سەرۆکی لێژنەی ئەسپ‌سواریی بۆکان لەبارەی ڕەگەزی ئەسپی کورددا گوتی: ئەسپی کورد بەهۆی بارودۆخی جوگرافیایی کوردستان، وەک ڕەگەزێکی خۆڕاگر دەناسرێت و لەچاو ڕەگەزەکانی تری ئەسپ، جەستەیەکی خۆڕاگرتر و پتەوتری هەیە.\nزیجی لە درێژەدا گوتی: لە ئێستادا ١٢ ناوەندی فێرکاری و پەروەردەیی ئەسپ لە شاری بۆکان و دەرو پشتی چالاکن و لە ساڵانی ڕابردوو هۆگران و لایەنگرانی ئەسپ لەم شارە ڕووی لە زۆری داوە.


👁 ئەم بابەتە 5,306 جار بینراوە\n- کۆتایی ئەم مانگە: سندوقی نەختی دەوڵەتان لەسەر دا [ زۆرتر... 👁] ✖ ✖ ✖ 0 0 ✔ 82% ✍ هـ.ب. 30-8-2010 11:21:21\n- لە هۆڵی رووناکبیریی زانکۆی سلێمانی بەڕەزامەندیی [ زۆرتر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:21:24\n👁 ئەم بابەتە 7,787 جار بینراوە\n👁 ئەم بابەتە 9,905 جار بینراوە\n👁 ئەم بابەتە 8,671 جار بینراوە\n- ئەو کوردە خۆرهەڵاتییانەی کە ماوەی 5 مانگ بوو لە [ زۆرتر... 👁] ✖ ✖ ✖ 0 0 ✔ 94% ✍ هـ.ب. 30-8-2010 11:21:24\n👁 ئەم بابەتە 9,441 جار بینراوە\n- نزیکەی 100 کورد و تورک لە شاری دەنبۆشی هۆڵندا لە [ زۆرتر... 👁] ✖ ✖ ✖ 0 0 ✔ 94% ✍ هـ.ب. 30-8-2010 11:21:25\n👁 ئەم بابەتە 7,129 جار بینراوە\n- تا 08-08: رێکخراوی ئازادی لاوانی کوردستانی سەربە [ زۆرتر... 👁] ✖ ✖ ✖ 0 0 ✔ 70% ✍ هـ.ب. 30-8-2010 11:21:25\n👁 ئەم بابەتە 12,177 جار بینراوە\n- تا 09-11-2001: سەنتەری چالاکی گەنجانی ینک پێشانگ [ زۆرتر... 👁] ✖ ✖ ✖ 0 0 ✔ 94% ✍ هـ.ب. 30-8-2010 11:21:25\n👁 ئەم بابەتە 7,371 جار بینراوە\n- د. بەرهەم ساڵح لەگەڵ وەفدێکی ئێرانی کۆبووەوە، با [ زۆرتر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:21:24


راهێنەری عیراق لێدوانێكی سەیر دەدات\nستریچكۆ كاتانیچ راهێنەری هەڵبژاردەی تۆپی پێی عیراق دوپاتیدەكاتەوە، بەدەستهێنانی جامی نەتەوەكانی ئاسیا بۆ عیراق زامن نییە، چونكە هاوشێوەی هەڵبژاردەكانی ژاپۆن، كۆریای باشور و ئێران نییە، كە یاریزانەكانی لە باشترین پاڵەوانێتییەكانی جیهاندان.\nبڕیارە رۆژی 5ی مانگی داهاتو پاڵەوانێتی جامی ئاسیا لە ئیمارات یارییەكانی دەستپێبكات و هەڵبژاردەی عیراقیش یەكێكە لە بەشداربوان.\nلەوبارەیەوە كاتانیچ لەلێدوانێكدا بۆ ماڵپەڕی یەكێتی تۆپی پێی ئاسیا وتویەتی "ئامادەكارییەكانمان باش بون، هەموو شتێك باشە، ماوەی 10 رۆژە لە قەتەرین و كەمپی مەشق و راهێنان و خۆئامادەكردن نایاب بوە، هەمووان لە حاڵەتێكی بەرزی مەعنەویدان و هیچ یاریزانێكی پێكراویشمان نییە".\nوتوشیەتی "من ئەركی خۆم دەزانم و دەزانم چی دەكەم، هەر كەسێك بڵێت نازناوەكە دەبەینەوە ئەوا هاوڕای نیم، ئێمە وەك ژاپۆن یاخود كۆریای باشور یان ئێران نین، یاریزانەكانیان لە باشترین پاڵەوانێتییەكانی جیهاندا یاری دەكەن، ئێمەش وا نین، ئەوەی دەتوانم بیڵێم، ئەوەیە كە هەوڵدەدەین و یاریزانەكانیش 100%ی تواناكانیان پێشكەش دەكەن".\nنەیمار چاوەڕوانی كۆتایی هاتنی كوپا ئەمریكایە\nئەرجەنتین بەسەر پشتی قەتەردا سەرکەوت\nپاسەوانێكی مایكڵ جاكسۆن هۆكاری مردنەكەی ئاشكرا دەكات\nروسیا: ئەمریكا و ئێران قایل دەكەین\nمشتومڕەكانی "حكوومەتی بێ پەروەردە" لە عێراق گەرمدەبن\nترامپ: شەڕ لەگەڵ ئێران درێژە ناخایەنێت\nهاوسەری حاكمی دووبەی بەرەو ئەوروپا هەڵات


ئه‌ندازیارێك نیوسه‌ده‌یه له‌خه‌می ژینگه‌دایه – Knwe.org\nسەرەکی » زانست » ئه‌ندازیارێك نیوسه‌ده‌یه له‌خه‌می ژینگه‌دایه\nیه‌كێك له‌و دیارده نه‌خوازراوانه‌ی كه له لای ئێمه په‌یڕه‌و ده‌كرێ ، كه‌كه‌سێك كارێك ده‌گرێته ده‌ست ، له‌جیاتی ئه‌وه‌ی هه‌رچی شاره‌زاو خاوه‌ن ئه‌زمونه ، له‌و بواره‌دا له خۆ كۆكاته‌وه و هه‌وڵی پێشخستنی بدات ، هه‌وڵ ده‌دات وا پیشان بدات كه پێش ئه‌م هیچ نه‌كراوه و ته‌نها خۆی شاره‌زاو بلیمه‌ته ، به‌رنامه‌ی شیاوی هه‌یه . هه‌رخۆی قاره‌مانی مه‌یدانه .\nبواری ژینگه له‌دوای ڕاپه‌ڕینه‌وه ، له‌لایه‌ن كۆمه‌ڵه‌ی كوردوستانێكی سه‌وزه‌وه ،خراوه‌ته‌به‌رباسوكاریتیاده‌كرێ. له حكومه‌تی هه‌رێمیشدا له‌دوای ساڵی 2003 وه‌زاره‌ت و فه‌رمانگه‌كاني دامه‌زران . به‌ڕێز وریا خه‌فاف ئه‌گه‌رچی كه‌سێكی شاره‌زاو خاوه‌ن ئه‌زمون بووله‌و بواره‌دا ، نه‌له‌كۆمه‌ڵه‌ی كوردوستانێكی سه‌وز و نه‌له وه‌زاره‌تی ژینگه ، ده‌رفه‌تێكی ئه‌وتۆی بۆ نه‌خوڵقا تابتوانێت ئه‌وخواست و شاره‌زاییه‌ی بخاته خزمه‌تی كوردوستانه‌وه . ووریا نوری خه‌فاف سه‌رۆك ئه‌ندازیاری پێشكه‌وتو ، ئێستا به‌ئه‌ندازیاری ڕاوێژكار له وه‌زاره‌تی ئاودێری عێراق خانه‌نشینه . به‌هیوام دامه‌زراوه ژینگه‌یه‌كان و ڕێكخراوه ژینگه دۆسته‌كان سوود له شاره‌زایی و ئه‌زمونی وه‌ر بگرن .به‌چاكمزانیدیدارێكیبكه‌متابزانمله‌كه‌یه‌وه‌خولیایئه‌مبواره‌یه‌وچۆنكاریتیاكردووه .\nئاوا باسی خۆی كرد :\nله كۆلێژی ئه‌ندازیاری زانكۆی به‌غدا وانه‌یه‌كمان هه‌بوو (engineering sanitary) زۆر لام گرنگ بوو ، دواترله ساڵی 1972 له‌شاری رومادی ئه‌ندازیاربووم ، خه‌ریك بوون نه‌خۆشخانه‌یه‌ك بۆ نه‌خۆشی سیل دووست بكه‌ن ، پارێزگار ڕاوێژی پێكردم له‌سه‌ر شێوه‌ی نه‌خۆشخانه‌كه ، منیش ئاگادارم كرد كه ئه‌وشوێنه‌ی دیاریتان كردووه بۆ درووست كردنی ئه‌و نه‌خۆشخانه‌یه نه‌شیاوه ، چونكه له‌سه‌ر ئاڕاسته‌ی ئه‌و بایه‌یه كه دێت بۆ ناوشار . ئه‌ویش په‌سه‌ندی كرد و شوێنه‌كه‌یان گواسته‌وه .\nدواتر له كه‌ركوك ئه‌ندازیار بووم ، ئه‌وه‌ی به ڕوباری خاسه ناوده‌برێ ، له زستان و به‌هارا ئاوی باراناوی سه‌روكه‌ركوكی پیا ده‌ڕوا ، به‌ڵام له هاویندا هه‌رچی ئاوه‌ڕۆی كه‌ركوكه ده‌چێته ناوی و ده‌یكاته بۆگه‌ناو .\nجا بۆ چاكردنی ژینگه‌ی شاره‌كه ، داوام له پارێزگا كرد كه به‌نداوێك دروست بكرێ ، له سه‌روی ڕۆژهه‌ڵاتی كه‌ركوكه‌وه ، بۆ گلدانه‌وه‌ی بڕێك له‌و ئاوی باراناوه ، دواتر له هاویندا بۆسه‌رخاسه‌به‌ربدرێته‌وه، به‌هۆی چه‌ند به‌نداوێكی ڕێگره‌وه وابكرێت كه هه‌میشه ناو خاسه ئاوی خاوێنی تیا بێت ، وه ئه‌مبه‌روو ئه‌وبه‌ری هه‌مووی بكرێته گازینۆ. ئه‌وه‌بوو په‌سه‌ند كراو كۆمپانیایه‌كی فه‌ره‌نسی كه‌ناوی (Sokrya) بوو ديزاینێكی مۆدێرنیان بۆ كرد . وه ڕه‌زامه‌ندی له به‌غدا بۆ وه‌رگیرا كه له‌ناو خاسه‌دا 8 به‌نداو به پانی و درێژی 500×500 م به به‌رزی 3م درووست بكرێ . وه به‌نداوه‌كه‌ی سه‌روو كه‌ركوك به‌ناوی( صدیق ) درووست بكرێ . سه‌ره‌تا پاكردنه‌وه‌ی خاسه 8000 دۆلاری ویست . به‌نداوه‌كانی ناو خاسه‌ش ئه‌نجام دران ، به‌ڵام به‌نداوی صدیق درووست نه‌كرا .\nهاوكات له‌گه‌ڵ كاری ئه‌ندازیاریدا ، له په‌یمانگای هونه‌ری كه‌ركوك وانه‌ی ته‌ندروستی و كۆمه‌ڵم ده‌وته‌وه كه زیاتر لایه‌نی ژینگه‌یی بوو . له‌وده‌مه‌دا وه‌كیل وه‌زیری كشتوكاڵی ڕۆمانی سه‌ردانی كه‌ركوكی كرد وه داوه‌تی كردم بۆ بینینی پڕۆژه ئاودێریه‌كانی خۆیان ، له‌و سه‌ردانه‌دا كه 21 ڕۆژی خایاند زۆر سوود مه‌ندبووم له ئه‌زموونی ئه‌وان .\nدواتر ماوه‌یه‌ك چومه به‌نداوی ده‌ربه‌ندیخان . له‌پاش ماوه‌یه‌ك له‌به‌غدا به‌ڕێوه‌به‌رایه‌تی گشتی پاراستن و چاكردنی ژینگه دامه‌زرا سه‌ربه‌وه‌زاره‌تی ته‌ندرووستی ، وه له پارێزگاكان به‌ڕیوه‌به‌رێتی پاراستن وچاكردنی ژینگه سه‌ربه سه‌رۆكایه‌تی ته‌ندروستی ، ئه‌وه‌بوو چومه ئه‌وێ . وه ئه‌نجومه‌نێك ڕێكخرا بۆ به‌دواداچونی پرسی ژینگه ، كه پارێزگا سه‌رۆكی بوو وه به‌ڕیوه‌به‌ری فه‌رمانگه‌كان ئه‌ندام بوون منیش سكرتێری ئه‌نجومه‌نه‌كه . یه‌كێ له كاره‌كانم هه‌وڵدان بۆلابردنی كارگه‌ی چیمه‌نتۆی سه‌رچنار بوو ، چونكه كاریگه‌ری بۆسه‌ر دانیشتوانی ناوچه‌كه‌و سه‌رچاوه‌ی ئاوی سه‌رچنار و ئه‌و شوێنه گه‌شتیاریه هه‌بوو .هه‌رئه‌وكاته‌یله‌وئه‌نجومه‌ندابووینبه‌داواكاریئێمه‌شوێنێكیتایبه‌تبه‌فڕێدانیخاشاكدیاریكراله‌سلێمانیلایقڕگه‌وه‌ئامێریداپۆشینیتایبه‌تیبۆدانرا،تائه‌وكاته‌شوێنیدیاریكراونه‌بوو . هاوكاتوانه‌بێژیته‌ندروستیوكۆمه‌ڵبوومله‌په‌یمانگایته‌ندروستیسلێمانی .\nله ساڵی 1989 دا له له كۆنگره‌ی ژینگه‌ی جیهانی له شاری ربات له وڵاتی مه‌غریب به‌شدار بووم ، بابه‌تی پانێڵه‌كه‌م چۆنیه‌تی لادانی لافاو بوو له شاری سلێمانی ، به‌وه‌ی ئاوی دامێنی گۆیژه بگوێزرێته‌وه بۆ چه‌قچه‌ق وه به‌درووست كردنی به‌نداوێكی ئه‌ندازیاری تۆكمه سوود له‌و ئاوه وه‌ر بگیرێ . ئه‌وه‌بوو پڕۆژه‌كه نێردرا بۆ حكومه‌تی عێراق . دواتر حكومه‌تی عێراق 40000 دۆلاری دابه زانكۆی موسڵ تا دیزاین بۆ ئه‌و پڕۆژه‌ی بكه‌ن و كردیان ، به‌داخه‌وه هاوشێوه‌ی ئه‌و پڕۆژه‌یه له‌دوای ڕاپه‌ڕین ئه‌نجام درا به‌ڵام له‌ئاست پێویستا نه‌بوو بۆیه هه‌ره‌سی هێنا .\nله‌دوای ڕاپه‌ڕین له‌دامه‌زراندنی كۆمه‌ڵه‌ی كوردوستانێكی سه‌وزدا به‌شداربووم ، به‌ڵام له كاتی هه‌ڵبژاردنی ده‌سته‌ی سه‌رۆكایه‌تی و دواتریش ، ده‌سته‌گه‌ری وای كرد كه واز بهێنم ، زۆرینه‌بردبه‌هاوكاریكۆمه‌ڵێمامۆستایزانكۆ،له‌پایزیساڵی 1992 دا ( كۆمه‌ڵه‌یژینگه‌یكوردوستان )ماندامه‌زراند،ئه‌وه‌بووله 10/ 6/ 1993 داهه‌ڵبژاردنمانكرد،به‌چاودێریدادوه‌رو 9 كه‌سبۆده‌سته‌یبه‌ڕێوه‌بردنهه‌ڵبژێردران . تیایاد.كه‌مالسعیدخه‌یاتده‌بێته‌سه‌رۆك،كه‌مالچه‌له‌بیجێگرو منیش بومه سكرتێر . به‌ڵام سه‌رقاڵی ئه‌وان منیشی په‌ك خست . وڕێكخراوه‌كه ته‌مه‌نی هێنده نه‌بوو .\nله‌وباره سه‌خته‌ی ئه‌وسادا چوم بۆ لیبیا بۆ كاركردن ، له پڕۆژه‌ی دابینكردنی ئاوی خاوێندا بۆ شاره‌كانی كه‌نار ده‌ریا ، كه‌بریتی بوو له ژماره‌یه‌ك بیر له ناو بیاباندا كه ئاوه‌كه‌ی ده‌كرایه عه‌مارێكی گه‌وره‌وه و دواتر ده‌نێردرا بۆ شاره‌كان . دواتر چومه ئه‌لمانیا وه له ساڵی 1995بومه ئه‌ندامی ڕێكخراوێكی ئه‌ڵمانی ( Agenda21 )وه ئه‌ندامی سه‌ندیكای ئه‌ندازیاران له هانۆڤه‌ر ، هاوكات وانه‌ی ته‌ندروستی و كۆمه‌ڵم ده‌وته‌وه له زانكۆی هانۆڤه‌رو قوتابخانه‌یه‌كی ئاماده‌یی. له ساڵی 1998له واشنتۆن كۆنگره‌یك سازدرا بۆ كاره‌ساتی هه‌ڵه‌بجه ، هاوڕێ له‌گه‌ڵ دكتۆر فؤاد بابان ، و دكتۆر جمال صاڵح به‌شداری ئه‌وكۆنگره‌یه‌مانكرد ، وه داوای دامه‌زراندنی تاقیگه‌یه‌كمان كرد له هه‌ڵه‌بجه‌دا تێچوه‌كه‌ی به 250000 دۆلار خه‌مڵێنرا . دواتر له كۆنگره‌یه‌ك له لانگتاڵگ له سویسرا به‌شداریم كرد ، به‌هه‌لم زانی هه‌ندێ به‌دوادا چونم كرد ، بۆ سه‌رچاوه‌ی چه‌كه كیمیایه‌كانی عێراق له‌و شاره‌دا .\nوه به‌رده‌وام له كۆنگره‌و كۆنفرانسه ژینگه‌یه‌كانی ئه‌ڵمانیا به‌تایبه‌ت له هانۆڤه‌ر به‌شدار بووم له‌وانه كۆنگره‌ی ئه‌وروپی سێیه‌م له ساڵی 2000 سه‌باره‌ت به‌رده‌وامی شاره‌كان . له‌دوای ڕزگاركردنی عێراق له كۆنگره‌ی به‌رلین ساڵی 2004 ڕاپۆرتێكم دابه سه‌فیری ئه‌مریكا له ئه‌ڵمانیا سه‌باره‌ت كێشه ژینگه‌یه‌كانی كوردوستان .\nدوای گه‌ڕانه‌وه‌م له ئه‌ڵمانیا بومه ڕاوێژكار له وه‌زاره‌تی سه‌رچاوه‌ئاویه‌كانی عێراق . له‌وێ داوامكرد كه چۆن هه‌وڵده‌ین سود له كارێزه‌كانی سلێمانی وه‌ربگرین به باشترین شێوه ، كه سه‌رده‌مانێك سه‌رچاوه‌ی ئاو بوون له شاره‌كه‌دا . ئه‌وه‌بوو نێردرام بۆ ئازه‌رباینجان تا سوودله سیستمی كارێزه‌كانی ئه‌وان وه‌رگرین . به‌تایبه‌ت له‌و ڕوه‌وه پێشكه‌وتون .\nشایانی باسه ناسینی من بۆ كاك ووریا ده‌گه‌ڕێته‌وه بۆ ئه‌وكاته‌ی له به‌نداوی ده‌ربه‌ندیخان بوو ، من و ساماڵی برام بانگهێشتكراین بۆ درووستكردنی ماكێتی به‌نداوه‌كه له سه‌رڕوبه‌ڕی 9مه‌تر چوارگۆشه ، وه به‌شێوه‌یه‌كی ئه‌ندازه‌یی ئه‌نجاممان دا.\nسه‌رنجمداوه هه‌میشه كاك وریا زۆر زانستیانه ده‌چێته ناو باس و بابه‌ته‌كان وبه‌دواداچوونی ورد ده‌كات . سه‌باره‌ت ژینگه‌ی كوردوستان ،ڕای وایه ئێمه بۆهه‌رلایه‌نێكی ژینگه‌یی پێویسته پلانی زانستی و مۆدێرن مان ئاماده‌بێت ، تا هه‌ركات ده‌رفه‌ت خوڵقا جێبه‌جێی بكه‌ین . ئێستاش به‌رده‌وام له كۆنفرانسه ناوخۆییه‌كان و كه‌ناڵه‌كانی ته‌له فیزۆنه‌وه كه بانگهێشت ده‌كرێ هه‌وڵ ده‌دات بابه‌ته‌ژینگه‌یه‌كان زانستیانه شرۆڤه بكات .


مامۆستا "زیرەک" و مەکتەبی نەتەوەیی مۆسیقای کورد \nتۆماس ئێستێرنز ئێلیۆت لە "وتارگەلی ڕەخنەگرانە"* دا دەڵێ:\nنە ڕابردوو و نە ئێستا بە تەنیا، زیاتر لە هونەرمەندێکی بێ ڕابردوو و بێ ئێستا (مردوو)، مانایان نییە. بە واتایەکی تر ئەگەر ڕابردوو بە شێوەیەکی زۆر هەست پێکراویش گوزەرابێ، هیچ هۆکارێک بوونی نییە بۆ ئەوەی لە بەرانبەر زەمانی ئێستا دا ئیگنۆری بکەین. ڕابردوو و ئێستا هەردووک لە ئەحواڵی یەکتر ئاگادارن و یەکتر لە ئامێز دەگرن.\nئەم بیرە لە وتاری ئەمڕۆ دا خۆی نیشان دەدات. کەمتر هونەرمەندێک هەیە کە توانیبێتی وەک مامۆستا "حەسەن زیرەک" ڕابردوو و ئێستا تا ئەم ڕادەیە پێکەوە گرێ بدات. کارکردی کۆمەڵایەتی بەرهەمەکانی مامۆستا حەسەن زیرەک پاش ٥ دەیە هێشتا بەهێز و کاریگەرە. تۆ دەتوانی بوونی ئەو لە هەموو شوێنێک دا ببینیتەوە. ئەویش چەندین هۆکاری سەرەکی هەیە و تەنیا بە هۆی دەنگ خۆشی نییە.\nئێمەی کورد بە هۆی ئەوەی تا ئێستا کرۆنۆلۆژی مۆسیقایی‌مان باش نەهۆنیوەتەوە و شرۆڤە نەکردووە، نەمانتوانیوە بزانین بلیمەتێکی وەک زیرەک چی کردووە و لە چ ئاستێک‌دایە.\nمن لێرەدا نامەوێ پێیدا هەڵبڵێم، بەڵام مەبەستم ئەوەیە زۆر بە کورتی و کوردی ئاماژە بە شتێکی گرنگ بکەم کە تا ئێستا سەرنج نەخراوەتە سەر ئەو بەشە.\nهەموو میللەتان مەکتەبی نەتەوەیی مۆسیقای خۆیان هەیە؛ ویلیامز(بریتانیا)، بارتۆک(مەجارستان)، گریگ (نۆروێژ)، سیبلیوس(فەندلاند)، ئالبینێز (ئیسپانیا)، مۆسۆرۆگسکی (ڕوسیە) و هتد.\nبێ تەعارف ئێمەی کورد تا ئێستاش شتێکمان بەناوی مەکتەبی نەتەوەیی مۆسیقا نییە. بەڵام ئەوەی کە ٥٠-٦٠ ساڵ پێش مامۆستا زیرەک کردی ئەوە بوو؛ پێشەکییەکی بۆ بنیادنانی مەکتەبی نەتەوەیی کورد دانا.\nکە دواتر زۆرێک هونەرمەند و گۆرانیبێژ لەسەر ئەو پێشەکییە پێ گەیشتن. بەڵام ئەوەی جێگەی داخە ئەوەیە تا ئێستاش نەتوانیومانە لەو پۆتانسیلە کەڵک وەرگرین، نە توانیومانە دێوێلۆپێک لەو ڕێچکەیە ساز بکەین کە دواتر مەکتەبی نەتەوەیی لێی هاسڵ بێت. ئەم پێشەکییەی مامۆستا زیرەک کارێکی زۆر گەورە و قوڵ بوو کە دەتوانێ لە پرۆسەی نەتەوەسازی دا ڕۆڵێکی گرنگی هەبێت لە بەشی هونەری و فەرهەنگی دا.\nهەڵبەت هەندێک بەناو هونەرمەند لە بە ئێرانی کردنی ئەویش کەمیان زەحمەت نەکێشاوە. بەڵام ئەوەی بۆ من گرنگە ژیانی تاکەکەسی وهۆنراوە و ناوەرۆکی هۆنراوەکانی نیە، بەڵکوو ڕەوتێکی مۆسیقاییە کە زیرەک دەستیپ پێکرد و بە کۆمەڵێک چالاکی ئەکادمیک و عاقڵانە دەتوانین بیکەین بە میراسێکی پتەو بۆ بنیادنانی مەکتەبی نەتەوەیی مۆسیقای کورد.\nوردەکارییەکان باس ناکەم، چوون نامەوێت لە لایەن ئەنستیتۆ و ئۆرگانە کاولکەرە فەرهەنگییە کوردییەکان بدزرێ و بە سەقەتی دەستی بۆ بەرن.


شەڕی قورس لە ڕۆژهەڵاتی عەفرین هەڵدەگیرسێت\nکۆمەڵەی سوریا بۆ چاودێری مافەکانی مرۆڤ دەڵێت شەڕی قورس هەڵگیرساوە لە نێوان هێزەکانی سوریای دیموکرات و هێزەکانی ئۆپـۆزسیۆنی سوریا ئەوانەی تورکیا پاڵپشـتیان دەکات.\nکۆمەڵەکە ئەمڕۆ دووشەممە ڕایگەیاند شەڕەکان ناوچەکانی دەوروبەری هەردوو گوندی عەین دقنە و مەرعەنازی ڕۆژهەڵاتی شاری عەفرینی گرتووەتەوە و هەردوو لایەن بە چەکی قورس تۆپـبارانی یەکتر دەکەن و زیانی گیانی بەر هەدوولا کەوتووە.\nدەشڵێت ئەم شەڕ و پـێکدادانانە پاش ئەوەیە کە لەشکری توریکا لە ماوەی چەند ڕۆژی ڕابردوو لەگەڵ هێزەکانی ئۆپـۆزسیۆن ئامادەکاریان بۆ ئۆپەراسیۆنێـکی لەشکری دەکرد بە ئامانجی وەک دەڵێن بۆ کۆنترۆڵکردنی ئەو ناوچەیەی دەکەوێتە نێوان مارع و دێر جەمال تاوەکو دەیان هەزار ئاوارە بۆ گوندەکانیان بگەڕێنەوە.\nلە لایەکی دیکە هێزەکانی سوریای دیموکرات گەڕەکێـکی دیکەی شاری ڕەققەیان لە داعش ڕزگارکرد.\nجیهان شێخ ئەحمەد گوتەبێژی هێزەکانی سوریای دیموکرات بۆ ئۆپەراسیۆنی ڕەققە ئەمڕۆ دووشەممە بە ئاژانسی دەنگ‌وباسی فڕانس پـرێسی گوت ناوچەی ئەلیەرموک لە باشوری ڕۆژئاوای شارەکە ڕزگارکرا و هێشتا شەڕی قورس بەردەوامە.\nهاوکات ڕاپـۆرت هەن باس لە هەڵهاتنی سەدان کەسی سیڤیل لە شارەکە دەکەن کە لە ماوەی 2 ڕۆژی ڕابردوو گەیشتوونەتە ناوچەکانی ژێر دەسەڵاتی هێزەکانی سوریای دیموکرات.


چۆن ئەلۆڤێرا بۆ قژ بەکار بێنە - بابەت\nسەرەکی ⁄ گرنگی دان بە خۆت ⁄ چۆن ئەلۆڤێرا بۆ قژ بەکار بێنە\n1 چۆن ئەلۆڤێرا بۆ قژ بەکار بێنە:\n1.2 سودەکانی کاکتۆس بۆ قژ:\n1.3 قژی ئالۆڤێرا تێکەڵ دەبێت:\n1.4 تێکەڵەی ئەلۆڤێرا و ڕۆنی کاستر:\n1.5 تێکەڵەی ئەلووڤێرا و ڕۆنی گوێزی هیندی و هەنگوین:\n1.6 تێکەڵەی ئالۆڤێرا، زەردە هێلکە و زەیتی زەیتون:\n1.7 ئالۆڤێرا و تێکەڵەی ئالۆوڤێرا:\n1.8 ئالۆڤێرا و تێکەڵەی لیمۆ:\n1.9 ئالۆڤێرا و تێکەڵەی شمشانەیی:\n1.10 تێکەڵەی ئەلۆڤێرا و ڕۆنی داری چا:\nچۆن ئەلۆڤێرا بۆ قژ بەکار بێنە:\nئالۆڤێرا ڕووەکێکە کە لە زۆر شوێنی جیهان بەکار دەهێنرێت، و ئەو جێڵەی لێی دەردەهێنرێت لە کۆنەوە لەلایەن خەڵکییەوە وەک چارەسەرییەکی بەناوبانگ بەکار هاتووە و لە زۆر باخچەی ماڵەوە دا دەدۆزرێتەوە کە لە هەموو جیهاندا بڵاو ەو میسرییە کۆنەکان بە “ڕووەکی ئەبەدی” ناوی ناوە، بەهۆی زۆری سوودەکانییەوە، لە سەردەمی مۆدێرنیشدا جێڵی کاکتۆس بە شێوەیەکی بەرفراوان لە پیشەسازیی شیشی جوانکاریدا بەکار دەهێنرێت بەهۆی ڤیتامین و کانزا و کانزاکانی یەوە کە سوود بە پێست و موو ی دەدات.\nسودەکانی کاکتۆس بۆ قژ:\nکاکتۆس سوودی زۆری هەیە بۆ قژ، چونکە ترشی ئەمینە و ئەنزیمەکانی پرۆتینی تێدایە، لەوانە:\nهەروەها پێستی سەر دەشێلێت، خانە تێکچووەکانی تێدا چاک دەکاتەوە، هەروەها فۆلکەی قژ بەهێز دەکات، قژ بە خێرایی گەشە دەکات، هەروەها\nڕێگە لە وەرینی قژ دەگرێت ، دڵنیابوون لەوەی قژ ئەستوور و ئەستوورە چونکە کانزا و ڤیتامین و پرۆتین لە خۆ دەگرێت .\nدەبێتە هۆی هاندانی فۆلکەی قژ، کە گەشەی قژ بەرز دەکاتەوە.\nچارەسەری تووشبوون بە پێستی سەر لە پێستی سەر ، دەبێتە هۆی نەهێشتنی وەرینی قژ ، چونکە تایبەتمەندیی دژە هەڵاوسان و هێوربوونەوە و نەهێشتنی بێزارکردنی لە پێستی سەردا هەیە .\nنەرمبوونی قژ دەدات بە توانای شێکردنەوەی قژ\nقژی ئالۆڤێرا تێکەڵ دەبێت:\nلەنێو ئەو تێکەڵانەی کە بەسوودن بۆ بەکارهێنانی ئەو کێشە جۆراوجۆرانەی ڕووبەڕووی قژ دەبنەوە بە بەکارهێنانی ئەلۆڤێرا ئەمانەن:\nتێکەڵەی ئەلۆڤێرا و ڕۆنی کاستر:\nئەم تێکەڵەیە بۆ ورژاندنی گەشەی قژ وا دادەنرێت ، چونکە ئەلۆڤێرا خانەکانی پێستی مردوو کە فولیلەکانی قژ دادەخات ، کە دەبێتە هۆی کۆلاروو ، ڕێژەی ترشی لە پێستی سەردا دەپارێزێت و لە چەندین نەخۆشی دەیپارێزێت ، بۆیە کاکتۆس دەتوانێت قژی تەندروستتر بپارێزێت ، میتۆدەکەیشی ئەوەیە :\nیەک کەوچک ڕۆنی کاستەری چێشت\nگێلی ئەلۆڤێرا تێکەڵ دەبێت، ڕۆنی کاستەر بە 2:1\nپێستی سەر بە نەرمی مەساج دەکرێت بە بەکارهێنانی تێکەڵەکە.\nله شەوگاردا خۆت مەدەوه به سەرو هەموو ئەو کارو باسه سەرکەوه .\nبەیانی دواتر قژ بە شامپۆیەکی نەرم بشۆ\nتێکەڵەکە دوو جار لە هەفتەیەکدا بەکار دەهێنرێت.\nتێکەڵەی ئەلووڤێرا و ڕۆنی گوێزی هیندی و هەنگوین:\nتێکەڵبوونی ڕۆنی گوێزی هیندی و هەنگوین قژ شێدار دەکات، تێکەڵەیەک کە قژ لە شکان دەپارێزێت، بۆیە پێویست ناکات کۆتاییەکانی قژ ەکە ببڕێت، ڕێگە دەدات درێژی قژەکە بهێڵدرێتەوە، شێوازی ئەم ڕەچەتەش بریتیە لە:\n5 کەوچکی چێشت ی یورۆ جەڵی ڤێرا\nسێ کەوچک ڕۆنی گوێزی هیندی\nهەموو پێکهاتەکان تێکەڵ ی قاپێک دەبن، هەتا تێکەڵەیەکی نەرم بەدەست دەهێنێت.\nئەو ناوچەیە لە پێستی سەرتا تا کۆتایی قژ لەگەڵ تێکەڵەکە مەساج دەکرێت و دەبێت تەرکیز لە سەر کۆتایی قژەکە بێت ، چونکە کاریگەرترین بەشی قژە .\nکاتێک هەموو قژەکە بە تێکەڵەکە داپۆشراوە، کڵاوی حەمامەکە دابنێ، ئینجا بۆ ماوەی 25 خولەک چاوەڕێ بە\nدوای ماوەکە قژ بە ئاوی سارد و شامپۆ بشۆ ، پاشان لە کۆتاییدا سیتەر بەکار بێنە .\nتێکەڵەکە هەفتەی جارێک بەکار دەهێنرێت.\nتێکەڵەی ئالۆڤێرا، زەردە هێلکە و زەیتی زەیتون:\nزەردە هێلکە چەوری تێدایە، کە قژ شێدار دەکات و بە تێکەڵکردنی لەگەڵ زەیتی زەیتون و ئالۆڤێرا ماسکێکی خۆراکی دروست دەبێت و ڕێژەی گەشەکردنی زیاد دەکات و شێوازەکەی شیدەکات:\n4 کەوچکی چێشت ی تازە جەلی ئالۆڤێرا\nهەموو پێکهاتەکان لە قاپێک تێکەڵ دەبن بۆ بەدەستهێنانی دۆییەکی نەرم و ڕێک.\nتێکەڵەکە لەسەر پێستی سەر و قژدا دائەنێت و ڕەگ و پەلی قژی بە سەرنجەوە\nلەکاتی داپۆشینی تەواوی قژەکە بە تێکەڵەکە، بە کڵاوێکی خۆشتن داپۆشە و بۆ ماوەی 20-25 خولەک بەجێی بێڵن\nتێکەڵەکە بە ئاوی سارد و شامپۆ بشۆ و لەم قۆناغەدا ئاوی گەرم بەکار نەهێنیت، وەک چۆن هێلکەکانی ناو تێکەڵەکە لێ دەکات.\nبەکارهێنانی چاککەرەوە بۆ قژ، پاشان شوشتنە.\nئالۆڤێرا و تێکەڵەی ئالۆوڤێرا:\nشەربەتی پیاز دەبێتە هۆی گەشەکردنی قژ لەکاتی ورووژانی فولیلەکانی سەر و بێئیش ، کاکتۆس و پیاز پێکەوە کار دەکەن بۆ ئەوەی ڕێگە لە وەرینی قژ بگرن و گەشەی زیاد بکەن ، هەروەها بەکارهێنانی بەردەوامی ئەم ماسکە دەبێتە هۆی درێژتربوونی قژ ، چڕتر و میتۆدەکەی :\nپەرداخێک شەربەتی ئایۆن\nکەوچکێک جەلی ئەلۆڤێرا\nپیازەکان (3-4 لەگەڵ پیازی نزیکەی گەورە) لە تێکەڵکەرێکی کارەبادا دابنێ بۆ بەدەستهێنانی شەربەتی پیاز، پاشان پەڕۆیەکی وەک پەنیر بەکاربهێنە بۆ پاڵاوتنی، شەربەتەکەی لێ دەربهێنە\nجێلی ئەلۆڤێرا بۆ شەربەتی پیواز زیاد بکە و بەباشی تێکەڵ بە.\nپێستی سەر لەم تێکەڵە مەساج دەکرێت، لەگەڵ قژی کە پێی داسەپاوە.\nتێکەڵەکە بۆ ماوەی کاتژمێرێک بەجێ بێڵن، پاشان قژی بئاوسێنە.\nلە کۆتاییدا بە شامپۆیەکی نەرم و بەلەمی قژ بشۆ.\nئالۆڤێرا و تێکەڵەی لیمۆ:\nشەربەتی لیمۆ دەوڵەمەندە بە ڤیتامین C کە بۆ بەرهەمهێنانی کلاجین زۆر پێویستە ، بەهێزکردنی ڕێژەی کۆلاجین وادەکات کە موو خێراتر گەشەی پێ بکات ، هەروەها شەربەتی لیمۆش بە پاراستنی ڕێژەی pH ، پێستی سەر بە تەندروست دەهێڵێتەوە و میتۆدەکەیشی ئەوەیە :\nدوو کەوچکی چێشت ی تازە جەلی ئالۆڤێرا\nتێکەڵکردنی پێکهاتەکان لە قاپێک، بۆ تێکەڵەیەکی نەرم.\nپاشان بە تێکەڵەکە مەساجی سەربکە، بۆ ماوەی چەند خولەکێک، پاشان باقی قژەکە\nتێکەڵەکە بۆ ماوەی 20 خولەک بەجێ بێڵن، پاشان قژەکە بئاوسێن\nقژ بە شامپۆیەکی سووک بشۆ و دواجار ساوی ببە .\nئالۆڤێرا و تێکەڵەی شمشانەیی:\nئەم تێکەڵە بەکاردێت بۆ چارەسەرکردنی تەندرووف و شێکردنەوەی قژ و بەدەستهێنانی پێستی سەرێکی تەندروست، شێوازیشی ئەوەیە:\nدوو کەوچک تۆوی شمشکە\nتۆوی ئەڵقەکە بخۆ بۆ هەموو شەو.\nبەیانی شنەبای شمشکەکە بۆ بەدەستهێنانی پەیوەکە هاڕین ، پاشان جێڵی ئەلۆزیاد بکە و بە باشی پێکهاتەکان تێکەڵ بکە .\nتێکەڵەکە لەسەر پێستی سەر، قژ، کارپێبکە و بۆ ماوەی 30 خولەک بەجێی بهێڵەوە.\nقژ بە ئاوی سارد و شامپۆی نەرم بشۆ و دواجار ساماڵ بکە .\nتێکەڵەی ئەلۆڤێرا و ڕۆنی داری چا:\nڕۆنی داری چا دژەفەنگاڵ و دژە بەکتریای تێدایە و ، دەبێتە کوشتنی ڤایرۆسی و بەکتریاو ، تووشبوون بە فەنگاڵ . ئەم تێکەڵە بەکاردێت بۆ ڕزگاربوون لە تەوقی تڕوکە، و شێوازەکەی ئەوەیە:\n7-5 دەقلە ڕۆنی داری چا\nزەیتی داری چا و جەلی ئەلۆتێکەڵ دەکات\nپاشان تێکەڵەیەک له سەروی پێستی سەرو ی سەرو بن میوەی سەرتان لێ بکەن، بۆ ماوەی شەوێک بەشوێنیاندا دەڕوات.\nقژی پاک بە ئاوی پاک بکەرەوە\nئەم تێکەڵەیە هەفتەی سێ جار دووبارە دەبێتەوە.\nئاوی گوڵ (2 کەوچکی چا) دەتوانرێت بخرێتە سەر تێکەڵەکە.\nچۆن ئەلۆڤێرا بۆ قژ بەکار بێنەگرنگیدان به قژ